پێشەكی دانەری كتێبی فقه السنة (سيد سابق) | ماڵپەڕی بەهەشت\nhome navigate_before فیقهی شەریعەت navigate_before پێشەکیەى گرنگ navigate_before پێشەكی دانەری كتێبی فقه السنة (سيد سابق)\nپێشەكی دانەری كتێبی فقه السنة (سيد سابق)\nبەروار: 2010/03/07سەردارن: 4883نوسەر: السید سابق\nالحَمدُ للهِ رَبِّ العَالَمِين، والصَّلاةُ والسَّلامُ عَلَى سَيِّدِ الأوَّلِينَ والآخِرِينَ وَعَلَى آلِهِ وَصَحبِهِ وَمَنِ اهتَدَى بِهَديِهِ إلَى يَومِ الدِّين.\nئەم كتێبە چەندەها باس و بابەتی لە فیقهی ئیسلامی گرتۆتە خۆ لەگەڵ بەڵگەكانیان بە ڕوونی و ئاشكرایی لە قوڕئان و سوننەتی صەحیح و ئەوەی ئەم ئوممەتە لەسەری كۆ بوون(*). وە بە شێوەیەكی سووك و ئاسان خراوەتە بەردەم موسڵمانان، وە زۆر لەو شتانەی گرتۆتەوە كە موسڵمانان پێویستیان پێ‌ی هەیە، لەگەڵ خۆلادان لە باسی جیاوازی بیر و بۆچونی زانایان مەگەر جیاوازی یەك نەبێ كە شایستەی باس كردنە ئەوە ئاماژەی بۆ ئەكەین\nبەم شیوەیەش وێنەیەكی ڕاست و دروستی فیقهی ئیسلامی ئەبەخشێت كە خوای گەورە بە (محمد) ی صلى الله عليه وسلم ڕەوانەی كردووە، وە دەرگای تێگەیشتن لەسەر فەرموودەكانی خوا و پێغەمبەرەكەی واڵا دەكات، وە كۆشیان دەكاتەوە لەسەر كیتاب و سوننەت، وە خیلاف و بیدعە و دەمارگیری مەزهەبی لەبەین دەبات، هەروەها ئەو ووتە پوچە لە نێو دەبات كە دەڵێت: دەرگای هەوڵدان (الإجتهاد) داخراوە.\nئەم كارەش چەند هەوڵدانێكە مەبەستمان پێ‌ی خزمەت كردنی ئایینەكەمانە، و سوود گەیاندنە بە برا موسڵمانەكانمان، داواكارین لە خوا كە سوود بەخش بێت بۆیان، وە ئەم كردەوەیەمان بكاتە كردەوەیەكی خاوێن بۆ ڕەزای خوا، كە هەر ئەوە پشت و پەنامان.\nدانەر: السید سابق.\n(*) ئەم ووتەیە بەشی زۆری ئەو بابەتانە ئەگرێتەوە نەك هەموویان، چونكە لە كتێبەكەدا زۆر فەرموودەی لاواز هەیە هەندێكیان بێ دەنگە لەسەری و هەندێكیشیان یا بە صەحیح یا بە حەسەنی زانیوە، لەمەشدا لاسایی كەسانی تری كردۆتەوە، وە هەروەها چەند مەسەلەیەك هەن كە كەم نین بەڵگەی لەسەر نەهێناوەتەوە، بەڵكو هەندێكیان بە پێچەوانەی بەڵگەكانەوەیە ئەمەش لە شوێنی خۆیدا ڕوون ئەكرێتەوە (تمام المنە، محمد ناصر الدین اڵالبانی).


كه‌شتییه‌ك كه كحولی پزیشكی بۆ توونس ده‌گواسته‌وه له‌نێو ده‌ریادا دزرا\nBasnews 24/03/2020 - 12:14 بڵاوکراوەتەوە لە ڕۆژهەڵاتی ناوەڕاست\nوه‌زیری بازرگانیی تونس ئاشكرای كرد، كه‌شتییه‌كی پڕ له كحولی پزیشكی له‌نێو ده‌ریا ڕفێندراوه و باره‌كه‌شی دزراوه.\nمحه‌مه‌د مسه‌یلینی، وه‌زیری بازرگانیی تونس، له‌میانەی به‌شداریكردنی له به‌رنامه‌یه‌كدا له كه‌ناڵی (الحوار)ی تونسی رای گه‌یاند، بارێكی گه‌وره‌ی كحولی پزیشكییان كڕیوه و له كاتی گواستنه‌وه‌یدا به كه‌شتی و له‌نێو ده‌ریای سپی ناوه‌ڕاست، پێش گه‌یشتنی به كه‌ناره‌كانی توونس، دزراوه.\nهاوكات ئه‌مكاره‌ی به دزینی هاوكارییه پزیشكییه‌كانی چین بۆ ئیتاڵیا چواندووه كه له سنووره ئاوییه‌كانی ده‌وڵه‌تی چیك دزرا و وڵاتانی ئه‌ندام له یه‌كێتیی ئه‌ورووپای به‌وه تۆمه‌تبار كردووه كه دزی له یه‌كتر ده‌كه‌ن.\nتا ئێستا ٨٩ حاڵه‌تی تووشبوون به ڤایرۆسی كۆرۆنا له توونس تۆمار كراوه و به‌هۆیه‌وه سێ كه‌س گیانیان له‌ده‌ست داوه. وه‌ك رێكارێكی خۆپارێزیش، به فه‌رمانی قه‌یس سه‌عیدی سه‌رۆكی توونس، سوپای ئه‌و وڵاته له ته‌واوی شه‌قامه‌كان بڵاوه‌ی پێ كراوه بۆ جێبه‌جێكردنی قه‌ده‌غه‌ی هاتوچۆ.\nسەرکەوت شەمسەدین و ژمارەیەک پەرلەمانتار هەڵمەتێک بۆ بڕینی مووچەی فەرمانبەرانی کوردستان دەست پێدەکەن\nپەرلەمانتارێکی گۆڕان: هەندێک پەرلەمانتار لە بێئیشیدان و باسی مووچەی فەرمانبەران دەکەن


داوای مافی خۆت مه‌که خه‌باته‌که‌ت له‌که‌دار ده‌بێ !!! ... ئاشتی پێشمه‌رگه‌ی دێرین و که‌مئه‌ندامی سه‌نگه‌ر @ 22 May 2011 07:07 PM\nدوای ئه‌وه‌ی له ساڵی(1990) له سوید له نه‌خۆشخانه ده‌رچوم، ده‌مویست چیرۆکی ژیانی خۆم بۆ به‌رپرسه‌کۆمه‌ڵایه‌تیه‌که‌م باس بکه‌م که ( ئه‌وان زۆر په‌له‌یان بوو له‌په‌یداکردنی شوێنی نیشته‌جێبوون، مه‌سه‌له‌ی گواستنه‌وه و هاتو چۆکردنم) به‌خه‌یاڵی ئه‌وه‌ی باوه‌ڕم پی بکا که من له‌سه‌ر کێشه‌یه‌کی ساده وام به‌سه‌ر نه‌هاتووه. . پێکه‌نی و ووتی: لای من گرنگ نیه تۆ له‌سه‌رچی وات به‌سه‌ر هاتووه، ئێمه یاسایه‌کمان هه‌یه بۆ خزمه‌تکردنی که‌مئه‌ندامان، ئه‌گه‌ر که‌سێك له‌سه‌ر بانك بڕینیش که‌مئه‌ندام بوبێ ئه‌و یاسایه ده‌یگرێته‌وه. هه‌ر زوو خانویه‌کی شیاو و گونجاویان بۆ من په‌یدا کرد که کێشه‌ی چونه‌ده‌ره‌وه‌وهاتنه ژوره‌وه‌ی نیه‌و. بۆ مه‌سه‌له‌ی گواستنه‌وه‌ی خۆشم کارتێکیان پێدام له‌هه‌ر کات و ساتێکدا ده‌توانم به تاکسی هاتو چو بکه‌م و ئه‌نجامی ماڵیاته‌که‌ی (کۆمۆن) شاره‌وانی ده‌یدا. پاش ئه‌وه‌ی تێگه‌شتم ئه‌و یاسایه منیش ده‌گرێته‌وه ئیترزانیم بۆ هه‌ر یارمه‌تیه‌کی ڕۆژانه پێویست ناکات من خورشیدو خاوه‌رێك بخوێنمه‌وه تاکو باوه‌ڕم پێبکه‌ن.\nزۆر سه‌یره من وا فێرکرابووم سوسیال دیموکراته‌کان دوژمنی کۆمۆنیسته‌کانن و تاکو گه‌شتوومه‌ته ئه‌م سویده زۆرمان پێوتوون که‌چی ئه‌م هه‌مووپاره‌یه له مندا سه‌رف ده‌که‌ن بۆ ئه‌وه‌ی وه‌كو مرۆڤێکی ئاسایی بژیم وهه‌ست به که‌مئه‌ندامی نه‌که‌م! ئه‌وه‌ی له نه‌خۆشخانه‌ی دانیشگای شاری لینشۆپینگ بۆ من کرا من تا ئه‌وڕۆژگاره شتی وام به‌خۆمه‌وه نه‌دیبوو وام ده‌زانی مرۆڤ هه‌ر ئه‌وه‌نده نرخی هه‌یه که‌من زووتر بینیبووم.\nکه‌پرۆسه‌ی ئازادی عێراق ته‌واو بوو، ئه‌وکاره‌ی دایه‌ره‌ی کار، نه‌خۆشخانه‌و به‌رپرسه‌کۆمه‌ڵایه‌تیه‌که‌م له موزه‌خانه‌ی پارێزگای (ئوێستێریوتلاند) بۆ منیان په‌یداکردبوو بۆ ئه‌وه‌ی چیتر له‌سه‌ر سوسیال نه‌مێنم و له نێوان چوار دیوا‌ردا ڕۆژانه ژیان به‌سه‌ر نه‌به‌م، هه‌رچه‌نده گروپێکی ڕێك بوین پاش (8) ساڵ کار کردن له‌وبه‌شه، به‌جێم هێشتو گه‌ڕامه‌وه ووڵات تاکو چیتر ژیانی غه‌ریبی که مردنێکی له‌سه‌رخۆیه، به‌سه‌ر نه‌به‌م.\nسه‌ره‌تا له ڕێگای ده‌زگای شه‌هیدانه‌وه موچه‌یه‌کیان بۆ من بڕیه‌وه‌که سی سه‌دهه‌زاربو پاش هه‌وڵدانێکی زۆر کرایه سێسه‌دوچل وپێنج هه‌زار. له‌م دوایه‌دا زۆر هه‌وڵمدا له ڕێگای کۆمه‌ڵه‌ی پێشمه‌رگه‌دێرینه‌کانه‌وه ئه‌م موچه‌یه به‌رز بکرێته‌وه‌و بگاته ئاستی بژێوی ژیانی ڕۆژانه، سودی نه‌بوو. دوای ئه‌وه چه‌ند ده‌رگایه‌کی تری په‌یوه‌ندیدارم به‌و بابه‌ته کوتا بۆ ئه‌وه‌ی موچه‌و پله‌که‌م ڕاست بکرێته‌وه، هه‌ر نه‌گه‌شتمه ئه‌نجام و ڕێگایه‌کی ترم شك نه‌برد ناچار له ڕێگای ماڵپه‌ڕو ڕۆژنامه‌کوردیه‌کانه‌وه چۆنیه‌تی ژیانی خۆمم خسته‌سه‌رباس.\nئێستا به حه‌په، حه‌پ کۆمه‌ڵێكم لێ په‌یدا بووه ده‌ڵێن: شیوعی نابێ چاوی له‌پاره‌بێت و چاوه‌ڕوانی پاداشت بکات چونکه تێکوشان منه‌تی نیه هه‌تا هه‌تایه شیوعی بۆ کوشتن و بڕین په‌یدا بووه‌و له ڕۆژگاری واشدا ده‌بێ هه‌ر سه‌ر شۆڕوژێر ده‌ست بێ و چاوی له‌ده‌ستی خه‌ڵکی تر بێت!!! له هه‌مووباسه‌کانیانیشدا ته‌ندروستی و شێوه‌ی ژیانی منیان خستووته‌لاوه‌و پێش هه‌موو شتێك هاتوونه‌ته سه‌رباسی پاره!!! ئه‌وانه‌ی ئه‌م حه‌په، حه‌په ده‌که‌ن جگه له‌وه‌ی مرۆڤی له‌ش ساغن موچه‌ی مانگانه‌که‌ی خۆیان چوار به‌رامبه‌ر موچه‌ی که‌مئه‌ندامانه‌و ئه‌وه‌نده بێئاگان نازانن که‌مئه‌ندام جگه له‌وئازاره‌ی رۆژانه‌و شه‌وانه‌دیچێژێ برینداریش جیاوازی هه‌یه‌له‌گه‌ڵ که‌سێك له‌زگماکه‌وه‌به که‌مئه‌ندامی له‌دایك بوبێ هه‌روه‌ها له‌باری فیزیۆلۆژی وپسیکۆلۆژیه‌وه ڕۆژ له‌دوای ڕۆژخراپتر ده‌بێ و کۆسپه‌کانی ژیان تادێت زیاتر ده‌بن، خه‌رجی ڕۆژانه‌ی ژیانی زۆر له که‌سێکی تر زیاتره. له کاتێکدا ئه‌مانه ده‌زانن زۆرله به‌رپرسه‌کانیان به پله‌ی وه‌زیرو. . خانه‌نشین کراون بێ ئه‌وه‌ی وه‌زیر بوبن، ئه‌مانه ورته‌یان له‌ده مه‌وه نایه‌ت و قوڕو قوپیان لێ کردووه، که‌چی به من ده‌ڵێن داوای خزمه‌تگوزاریه‌کانت مه‌که خه‌باته‌که‌ت له‌که‌دار ده‌بێ. من خۆم ده‌زانم ئازاره‌کانم چین. کورد ده‌ڵێ: هه‌زار دکتور به‌ئه‌ندازه‌ی ده‌رده‌دارێکی لێنازانێ ئایا ئه‌وا‌نه ده‌زانن من مانگی چه‌ندێك ده‌ده‌م به داوده‌رمانی ئازارشکێن که ئیتر هیچ سودی نه‌ماوه؟ من پێویستم به‌وه‌یه سه‌روه‌رانه بژیم وه‌کو مرؤڤێکی ئاسای چاوم لێبکرێ ئه‌گه‌ر یارمه‌تیه‌کی ڕۆژانه‌م پێویست بوو دانه‌مێنم، باش ده‌زانم هیچ شتێك ناتوانێ ئازاره‌کانم که‌مبکاته‌وه، به‌ئاواته‌وه‌م شه وێك تابه‌یانی به بێ ئازار بخه‌وم.\nباسه‌که لێره‌دا ئه‌وه‌یه ئه‌گه‌ر ئه‌مڕۆ هه‌قێك هه‌یه‌و دابه‌ش ده‌کرێ، ده‌بێ ئه‌و هه‌قه ڕه‌وایانه دابه‌ش بکرێ نابێ بۆتۆحه‌ڵاڵو بۆمن حه‌رام، هه‌رکه‌سێکی ئه‌م کۆمه‌ڵگایه بگری ژیانی چیرۆکێکه بۆخۆی نه‌وه‌ك کؤمه‌ڵێك پله‌و پایه‌و موچه‌یه‌کی باش بۆخۆیان وه‌رگرن و هیچی تر به خه‌ڵك ڕه‌وا نه‌بینن به‌که‌سانی که‌مئه‌ندامیشه‌وه! به‌ڕاستی ئه‌مه جورئه‌تی ده‌وێ ڕێگربیت له‌به‌رده‌م که‌سێکی که‌مئه‌ندام بیست و پێنج ساڵ له‌سه‌ر کورسی بزێو- متحرك ژیانی ڕۆژانه‌ی به‌سه‌ربه‌رێت و هه‌ر له‌به‌ر ئه‌وه‌ی وه‌کوتۆ بیرنه‌کاته‌وه ئیتر هه‌قی ژیاننێکی ئاسایی پێ ڕه‌وا نه‌بینی. به‌مه‌رجێ په‌رله‌مانی کوردستان له ساڵی (2007)ه‌وه بڕیاری ژیانێکی سه‌روه‌رانه‌ی بۆپێشمه‌رگه‌ی که‌مئه‌ندامی سه‌نگه‌ر ده‌ستنیشان کردووه له دووتۆی بڕیارێك که‌په‌یوه‌سته به‌م مه‌سه‌له‌یه.


وەفدێكی رێكخراوی كوردانی ڕۆژئاوا كە بە سەكۆی دیالۆگی كوردی – كوردی (منصە الحوار الكوردی – الكوردی) ناسراون سەردانی بیرۆی كۆمیتەی رێكستنی ئەڵمانیای یەكێتیی نیشتمانیی كوردستانیان كردو لەلایەن دلێر سەیدە بەرپرسی كۆمیتەوە بەگەرمی پێشوازیان لێكرا.\nوەفدەكە پێكهاتبوون لە فەیسەڵ خەلەف برۆ سەرۆكی رێكخراوەكەو چالاكوان و شرۆڤەكاری سیاسی و نیڤین خەلەف چالاكوانی سیاسی و بەڕێوەبەری ئیدارەو دارایی رێكخراوەكە.\nلەو دیدارەدا وەفدی میوان ئامانجی سەردانەكەیان بۆ كۆمیتەی ئەڵمانیا خستەڕوو باسیان لەمێژوو دروستبوونی رێكخراوەكەیانكرد بەرنامەو كاری رێكخراوەیی خۆیان خستەڕوو ئاماژەیان بەوەدا رێكخراوەكەیان رێكخراوی كوردانی كوردستانی رۆژ ئاوایەو لەئەلمَانیا بێ لایەنانە بۆ لەیەك نزیكردنەوەی پارت و لاینە سیاسییەكان لەسوریا و رۆژ ئاوای كوردستان كار ئەكەن داواشیانكرد یەكێتیی نیشتمانیی كوردستان لەئەلمَانیاو لەكوردستان پاڵپشتیان بكات.\nدواجار لێپرسراوی كۆمیتە باسی لەڕۆڵی یەكێتی كرد لە پاڵپشتیكردنی برایانمان لەڕۆژئاوای كوردستان هەر لەسەرهەڵدانی شەڕو ناكۆكی لە سوریاو هێرشی تیرۆرستانی داعش بۆ سەر كوردستان، نمونەشی بەكۆبانی هێنایەوە كە یەكێتی بۆ پارێزگاری لەخاكی كوردستان لەڕۆژئاوا بەهەموو توانای سەربازی و مادی كۆمەك پشتیوانی خۆی دەربڕی و تەنانەت ئامادەبوو هێزی پێشمەرگەشی نارد بۆ رۆژئاوا رۆڵی بەرچاوی هەبوو شانبەشانی شەڕڤانانی یەپەكەو پەیەدە بۆ ئازادكردنی ناوچە كە لەدەستی تیرۆرستانی داعش.\nلێپرسراوی كۆمیتە جەختیكردەوە هەموولایەنە سیاسیەكانی كوردی كوردستانی رۆژئاوا سود لەهەڵە كانی كوردستانی باشوور وەرگرن هەوڵبدەن خۆیان لەشەڕی براكوژی دوورخەنەوەو نەبنە داردەستی وڵاتانی داگیركەرو دراوسێ بۆ مەبەستی یارمەتی بۆ ئەوەی بتوانن ئامانج و ئاواتی گەلی كورد بەدی بێنن لەڕۆژ ئاوا .\nدلێرسەیدا لەتەوەرێكی تردا باسی لەئازایەتی پێشمەرگەو شەڕڤان و گەریلا كرد نمونەشی لەسەر ئازادكردنی هەموو ناوچە دابڕاوەكانی كوردستان هێنایەوە هەر لەخانەقین تا دەگاتە شەنگال و راونانی تیرۆرستانی داعش لەتەواوی كوردستان. هەروەها باسی لە هەڵكردنی ئاڵای كوردستان كرد لەتەواوی ناوچە تازە ئازاد كراوەكان بەكەركوكیشەوە.\nلێپرسراوی كۆمیتە باسی لەپێگەو قورسایی و رۆڵی یەكێتیی نیشتمانیی كوردستان كرد لەهەرێمی كوردستان لەكۆتایی كۆبونەوكەدا بەوەفدی میوانی راگەیاند كۆمیتەی رێكخستنی ئەلمَانیا ئامادەیە بۆ هەر هاوكاریەك كەلە توانایدا بێت دواجار وەفدەكە داوایانكرد دیدارێكیان بۆ بڕەخسێنرێت و چاویان لێپرسراوی ناوەندی دەرەوە بكەوێت بۆ گەیاندنی پەیامی رێكخراوەكەیان بە بەڕێزیان .\nPUKmedia راگەیاندنی كۆمیتەی رێكخستنی ئەڵمانیا


رێکخەری گشتی: خۆمان بۆ کۆنفرانسی نیشتیمانی و گۆڕانکاریی ئامادە دەکەین\nرێکخەری گشتی بزوتنەوەی گۆڕان رایگەیاند: ئێمە خۆمان بۆ كۆنفرانسی نیشتیمانی ئامادە دەكەین بە ئومێدی ئەوەی لە ئەمساڵدا كۆنفرانسەكە بگرین و گۆڕانكارییەكی باش بكەین.\nدوانیوەڕۆی ئەمڕۆ چوارشەممە، رێکخەری گشتی و ئەندامانی خانەی راپەڕاندنی بزوتنەوەی گۆڕان لەگەڵ هەڵسوڕاوان و پشتیوانیان گۆڕان لە چەمچەماڵ کۆبونەوە.\nلەسەرتای کۆبونەوەکەدا، عومەر سەید عەلی رێکخەری گشتی بزوتنەوەی گۆڕان سوپاسی سەرجەم ئۆرگانەكانی بزوتنەوەی گۆڕانی کرد کە لە ماوەی چەند ساڵی رابردودا لە هێزی پشتیوان و رایەڵە و بازنە و مەكۆ و جڤاتی گشتی و جڤاتی نیشتیمانی و خانەی راپەڕاندنی رابردو وهەروەها ژورەكان و فراكسیۆنەكان سور بون لەسەر خەبات و تێكۆشان، بەتایبەتی دوای كۆچی دوایی كاك نەوشیروان و دوای هەڵبژاردنەكان.\nوتیشی :"هەمو ناحەز و نەیارەكانمان رویان لەوە بو كە ئەم بزوتنەوەیە دوای كۆچی دوایی كاك نەوشیروان تەواو دەبێت و پارچە پارچە و دابەش دەبێت، بەڵام بە سوربون لەسەر پرەنسیپەکان توانیمان بەرامبەر هەمو ئەو شاڵاوانە بوەستین و خۆمان بگرین و بە رێكوپێكی ئەو ئەمانەتەی كاك نەوشیروان كە بزوتنەوەی گۆڕانە بیپارێزین، ئەوە سەروەرییەكی گەورەیە بۆ هەمو ئۆرگانەكانمان".\nلەبارەی پڕۆژەکانی چاکسازیی و بەشداریی گۆڕان لە کابینەی نوێی حکومەت، رێکخەری گشتی رایگەیاند: سەرجەم ئەو بەرنامانەی ئێمە داوامان كردوە لە بەرنامەی نوێی حكومەتدا بونی هەیە و هیوادارین هەمو وەزیرەكانمان لە ئاستی ئەو بەرپرسیارێتییەدا بن و ئەو بەرنامەیە جێبەجێ بكەن كە لەسەری رێككەوتوین بۆ بەگژداچونەوەی گەندەڵی و چاكسازی و خۆشگوزەرانی و دانەوەی قەرزەكانی خەڵك.\nعومەر سەید عەلی جەختی کردەوە کە؛ لە سەرەتاوە رامانگەیاندوە شەریكی راستەقینە دەبین بۆ خزمەتكردنی خەڵك بۆ ئەو مەبەستەش بەشداریی حکومەتمان کرد، ئومێدمان وایە ئەو بارودۆخە بە قازانجی خەڵك بێت و ئەم كابینەیە بتوانێ خزمەتی خەڵك بكات.\nسەبارەت بە پرسی رێکخستنەوەی بزوتنەوەی گۆڕانیش رایگەیاند: ئێمە خۆمان بۆ كۆنفرانسی نیشتیمانی ئامادە دەكەین بە ئومێدی ئەوەی لە ئەمساڵدا كۆنفرانسەكە بگرین و گۆڕانكارییەكی باش بكەین.\nوتیشی :"بۆ ئەوەی بزوتنەوەكەمان بە بەهێزی بمێنێتەوە دەبێت لەڕێگەی ئۆرگانەكانی بزوتنەوەكەوە رەخنە و داواكارییەكان بگەیەنین، ئەوەی گرنگە ئێمە لەسەر دید و بۆچونەكانی خۆمان سورین وەك حیزبێكی مەدەنی و هەوڵدەدەین دەستاودەستی دەسەڵات لەرێی سندوقەكانی دەنگدانەوە بێت".\nسەفین مەلا قەرە: گۆڕان پڕۆژەیەکى سیاسى سەرمەشقە و کاریگەرییەکى گەورەى لە فەزاى دیموکراتى و سیاسى دروستکردوە\nخانەى راپەڕاندن دەستلەکارکێشانەوەى راگەیاند\nشێخ کامیل قادر: کاندیدەکانمان بەهێزن و دەتوانن بەرگرى لە کەرکوکییەکان و ماددەى (140) بکەن


کوردیپێدیا - شەماڵ عەبدوڵڵا ڕەشید مستەفا\n✌ شەماڵ عەبدوڵڵا ڕەشید مستەفا | پۆل: شەهیدان | زمانی بابەت: 🏳 کوردیی ناوەڕاست\nشەماڵ عەبدوڵڵا ڕەشید مستەفا\n(1965/ سلێمانی – ی. ن. ک)، لە ڕۆژی (12-07-1985)دا گیراوە و لە ڕۆژی (29-12-1986)دا لە ئەبوغرێب بەگوێرەی فەرمانی کۆماری ژمارە (916)ی ڕۆژی (27-09-1986) لە سێدارە دراوە.\n1. 👁 12-07-1985\n➕ ئەم بابەتە لەلایەن: (م. ب.)ەوە لە: Jun 9 2015 8:58PM تۆمارکراوە\n✍ ئەم بابەتە بۆ دواجار لەلایەن: (بەڕێوەبەری سیستم)ەوە لە: Jan 18 2017 9:55PM باشترکراوە\n👁 ئەم بابەتە 8,891 جار بینراوە


وردەكاری.. ژمارەی كەشتییە ئەمەریكییەكان لەئاوەكانی كەنداو\n18/05/2019 692 جار خوێندراوه‌ته‌وه\nلەگەڵ هەڵكشانی ئاستی گرژییەكانی نێوان ئێران و وڵاتە یەكگرتووەكانی ئەمەریكا ، واشنتۆن لانیكەم لەگەڵ كەشتی فرۆكەهەڵگری "ئەبراهام لینكۆڵن" ٧ كەشتی جەنگی تری هێناوەتە ئاوەكانی كەنداوی فارسی و ناوچەكانی دەوروبەری .\nپێگەی هەواڵی پەیمانگای سەربازیی دەریایی ئەمەریكی (USNI News) باسی لەوە كردووە، دوو كەشتی وێرانكەری "McFaul" و"Kearsarge" ، كە بە موشەكی پێشكەوتوو پڕچەككراون‌و هەریەكەیان توانای ئەوەی هەیە ٩٠ موشەكی پەروانەدار لە جۆری تۆماهاۆك هەڵبگرێت ، هاتوونەتە ئاوەكانی كەنداوەوە.\nئەو پێگەیە بڵاویشیكردەوە، لە نزیك كەناراوەكانی ئیمارات و لە دەروازەی كەنداوی فارسی كەشتی "Kearsarge" جێگیر كراوە ، كە دەتوانێت ٢٠ بۆ ٣٠ هێلیكۆپتەر هەڵبگرێت ، ئەوە جگە لە نوێترین فرۆكەی جەنگی نەوەی پێنجەمf-35B .\nهەروەك نووسینگەی رۆژنامەوانی هێزی دەریایی ئەمەریكی باس لەوە دەكات، كە كەشتی فرۆكەهەڵگری "ئەبراهام لینكۆڵن " و ئەو كەشتییە جەنگییانەی هاوڕێیەتی دەكەن ئێستا لە كەناری عوممان لەنگەریان گرتووە. ئەو كەشتییە فرۆكەهەڵگرە توانای هەڵگرتنی نزیكەی ٩٠ فرۆكەی جەنگی و هێلیكۆپتەری هەیە.\nلە كەشتییە جەنگییەكانی تریش، كە هاوڕێی ئەبراهام لینكۆڵن وەك تەڕرادی مووشەكی " Leyte Gulf"، و فرقاتەی ئیسپانی " Mendez Nunez"، و كەشتی وێرانكەری "Bainbridge".\nهەر لەو چوارچێوەیەدا دەزگاكانی راگەیاندن باسیان لەوە كرد كە وڵاتە یەكگرتووەكانی ئەمەریكا كەشتی "Arlington" بۆ گواستنەوە و دابەزاندن ، كە ٧٠٠ ئەفسەر و سەرباز و ١٤ یەكە لە پێداویستی سەربازی هەڵگرتووە بۆ ناوچەی بەرپرسیارێتی كەشتیگەلی پێنجەمی ئەمەریكا كە بارەگاكەی لە بەحرێنە ناردووە ، ئەوە جگە لە سیستەمی بەرگری ئاسمانی پاتریۆت .\nپنتاگۆنیش دەشڵێت: ئەو هێز و چەك و چۆڵە لەلایەن كەشتی فۆكەهەڵگر ئەبراهام لینكۆڵن و كەشتییە جەنگییە گورزوەشێنەكانی ئەمەریكا لەناوچەی رۆژهەڵاتی ناوەراست بەكاردەهێنرێن ، لەكاتی بوونی هەر بەڵگەیەك كە بیسەلمێنێت ئێران گەیشتۆتە ئەوپەڕی حاڵەتی ئامادەباشی بۆ هەستان بە هەر پرۆسەیەكی هێڕشكردنە سەر ئامانجە ئەمەریكی و هاوپەیمانەكانمان لە كەنداو .\nرۆژی پێنجشەممەش دۆناڵد ترامپ بە رۆژنامەنووسانی گوت "ئومێد دەكەم لەگەڵ ئیران نەكەوینە جەنگەوە".\nلای خۆشییەوە عەلی خامنەیی ڕابەری شۆڕشی ئیسلامی گەلانی ئێران رایگەیاند كە وڵاتەی خواستی ئەوەی نییە جەنگ لەگەڵ واشنتۆن هەڵبگیرسێنێت ، هەروەك ئاماژەی بۆ ئەوەش كرد كە ئەوان بەردەوام دەبن لە بەرپەرچدانەوەی پلانەكانی واشنتۆن .


له‌په‌ڕاوێزی وتاره‌كه‌ی بارزانیدا - ئاوێنه\nله‌په‌ڕاوێزی وتاره‌كه‌ی بارزانیدا\nوته‌كانی كاك مسعود له‌كۆبونه‌وه‌ی ڕۆژی نۆی ئاب كه له‌گه‌ڵ مامۆستایانی ئاینی له‌هه‌ولێر سازیدابو په‌رده‌ی له‌سه‌ر كۆمه‌ڵێك كه‌لێنی گه‌وره هه‌ڵماڵی كه له‌ئێستادا بونه‌ته له‌مپه‌ر له‌به‌رده‌م پڕۆسه‌ی سه‌ربه‌خۆیی له‌باشوری كوردستان. به‌رله‌هه‌موشیان ئه‌وه‌ی ده‌رخست كه له‌بنه‌ڕه‌تدا بڕیارو بیرۆكه‌ی ڕیفراندۆم بڕیارێك بوه له‌كاتێكی نه‌شیاودا. به‌ده‌ر له‌وه‌ی بڕیاره‌كه زه‌مینه‌ی یاسایی‌و ڕه‌وایی له‌ناوخۆی هه‌رێمی كوردستان نه‌بوو, جگه له‌وه‌ی كۆده‌نگی نیشتیمانیشی نه‌بو…هتد. ئه‌م وتاره ده‌رخه‌ری دیوێكی تری كه‌موكوڕیه‌كانی بڕیاری ئه‌نجامدانی ڕیفرانده‌مه. به‌ده‌ر له‌هه‌مو ئه‌و كه‌لێنه‌گه‌ورانه‌ی كه‌هه‌ن وه‌ك شه‌رعیه‌تی سه‌رۆكایه‌تی هه‌رێم, قه‌یرانی دارایی‌و سیاسی.\nبه‌رله هه‌موو شتێك دوو مانگ زیاتره بڕیاری ئه‌نجامدانی ڕیفراندۆم دراوه‌و كه‌متر له‌دو مانگیشی ماوه بۆ ئه‌نجامدانی, تاوه‌كو ساتی پێشكه‌شكردنی ئه‌م وتاره‌ی بارزانی هیچ دیارنه‌بوو كه له ڕاستیدا كێ بانگه‌شه بۆ ڕیفراندۆم ده‌كات, كامانه‌ن ئه‌و سیاسیانه‌ی كه ده‌بنه پێشڕه‌وی ئه‌وكاره, كێن ئه‌و بیرمه‌ندو خاوه‌ن قه‌ڵه‌مانه‌ی كه ده‌توانن ئارگومێنتی عه‌قلاَنی پێشكه‌ش ده‌كه‌ن بۆ پاساودانی بڕیاری ڕیفراندۆم؟ كوا ده‌زگای توێژینه‌وه‌و تینك تانك و ده‌زگای ڕاپرسی؟ كوا هه‌ڵمه‌تی میدیایی پێویست كه له ئاستی گه‌وره‌یی بڕیاره‌كه‌دا بێت؟ ئه‌و له شكره میدیاكارو ده‌رزه‌نه ته‌له‌فزیۆنه ڕسمی‌و سێبه‌رانه ناتوانن ته‌نانه‌ت ڕیكلامیش دروست بكه‌ن. به ڕاستی ئه‌مه تراژیدیایه‌كی گه‌وره‌یه.\nتراژیدیایه له‌به‌ر ئه‌وه‌ی زیاد له‌بیست زانكۆی حكومی‌و ئه‌هلی له‌كوردستاندا هه‌ن ئایكۆنه‌كانی ڕیفرانده‌م له‌په‌یمانگای ته‌كنیكی دا وتارده‌ده‌ن. خامۆشیه‌كی ترسناك باڵی به‌سه‌ر ده‌زگا ئه‌كادیمیه‌كانی ئه‌م هه‌رێمه‌دا كێشاوه. توڕه‌یی وبێزاریی ئه‌كادیمیستان گه‌یشتوه‌ته ئاستێك كه ته‌نانه‌ت ئاماده‌نه‌بن دیالۆگ له‌سه‌ر دیوه نه‌رێنی و مه‌ترسیه‌كانی ریفرانده‌م بكه‌ن. دۆخه‌كه به جۆرێكه مامۆستای زانكۆ ئه‌وه‌نده ته‌نگه‌تاو بوه ئه‌وله‌ویه‌ت لای ئه‌و ده‌ستكاریكردنی موچه‌كه‌یه‌تی نه‌ك ئاینده‌ی ولاَته‌كه‌ی.\nمه‌ترسیه‌كه هه‌ر ناوه‌نده حكومیه‌كه نیه, ئه‌وه‌تا ناوه‌نده حیزبیه‌كه‌شی گرتوه‌ته‌وه, له دونیای مۆدێرن ئه‌زمونی كۆنه سیاسیه‌كان به‌رچاوی گه‌لان ڕ‌وشن ده‌كاته‌وه, ئێستاش كۆمینته‌كانی هێنری كیسنجه‌ر وه‌زیری ده‌روه‌ی ئه‌مریكا له حه‌فتاكانی سه‌ده‌ی ڕابردوو له‌سه‌ر داهاتوی ئه‌مریكا قورساییه‌كه‌ی له كۆشكی سپی زیاتره , كه گۆڕانێك یان قه‌یرانێك ده‌بێت فۆكه‌سی میدیاكان له سه‌ر ئه‌وان و بیرمه‌نده‌كانه تا پێیان بڵێن كه چیان له‌پێشه. كێشه‌كه له‌وادایه كه له‌كوردستان هه‌مووی هه‌ركاك مسعوده. ئه‌مه نیشانه‌ی نه‌خۆشیه‌كی كوشنده‌یه به‌دوو ئاڕاسته. یه‌كه‌م ئه‌وه‌ی كه ته‌نها كاك مسعود باوه‌ڕی به كه‌یسه‌كه هه‌یه و ئاگادای هه‌موو شتێكه وه‌ك خۆی ده‌ڵێت له‌ئێوه به‌ڵێ له‌منیش گره‌نتی, دووه‌می ئه‌وه‌یه‌كه چینی ده‌سته‌بژێری ئه‌م ولاَته ئه‌وه‌نده بێخه‌من كه پابه‌ندی حیزبی یان بێباكی كه‌سی خۆیان وای لێكردون كه‌ولاَته‌كه‌یان له‌لێواری هه‌ره‌س و هه‌ستاندایه ئه‌وان تا ئێستا به‌دیار گفتوگۆ سواوه‌كانی شاشه‌ی تیڤی و سۆشیال میدیاوه داده‌نیشن.\nهه‌موو ئاماده‌سازیه‌كان بۆ ڕیفرانده‌م بریتیه له‌كاركردن له‌گه‌ڵ كۆمسیۆنی هه‌ڵبژاردنه‌كان. ریفرانده‌م ته‌نها كۆمسیۆنێكی به‌س نیه, ده‌یان كۆمسێۆنی ده‌وێت. به‌رله هه‌رشت كۆمسیۆنی ڕاگه‌یاندن, كه ده‌بو تا وه‌كوو ئیستا ده‌روازه‌ی شارو سه‌نته‌ری شاره‌كانمان لێوان لێو بونایه له‌فلێكسی به‌ڵی له دروشمی نیشتیمانی و بریقه‌دار, به‌ندیكت ئه‌نده‌رسن بیرمه‌ندی گه‌وره‌ی بواری ناسیۆنالیزم پێی وایه كه نه‌ته‌وه به‌ر له‌هه‌رشت خه‌یاڵه. ئه‌م ریفراندۆمه بێخه‌یاڵه بێ فكره بێ نوێنه‌ره ئه‌مه یه‌كێكه له قوڵترین ئه‌و برینانه‌ی كه له جه‌سته‌ی حوكمرانی كوردا هه‌بوه به درێژایی مێژو.\nڕیفرانده‌م پێویستی به‌كه‌مپینه به كه‌ژاوه‌ی هاولاَتیانه, پێویست ده‌كات دایكان و منالاَنی شه‌هیدان بخرێنه سه‌ر سته‌یج له‌كه‌مپینه‌كه. كه‌م ئه‌ندامان بكرێنه سیمبولی به‌رخودان‌و فیداكاری, تكایه چاكه‌یه‌كمان له‌گه‌ڵ بكه‌ن به‌رپرسه‌كان به‌ڕاستی ڕه‌زاتان زۆر قورسه له‌سه‌ر شاشه‌و هه‌موو رۆژێك به لێدوانێك گۆمه‌كه لیخن مه‌كه‌ن با هه‌ر نه‌شڵه‌قێت باشتره.\nله‌هه‌موی گرنگتر پێویستی به‌ئاشتكردنه‌وه‌ی خه‌ڵكه, تاڵه‌بانی دوای 2003 كه هه‌ڵه‌بجه كه‌وته ژێر نفوزی یه‌كێتی سێ شه‌و له‌سه‌ریه‌ك له‌هه‌ڵه‌بجه خه‌وت له ماڵی به‌رپرسێكی دیاری هه‌ڵه‌بجه. له‌ماوه‌ی ئه‌وسێ رۆژه‌دا كاری گرنگی كردو خه‌ڵكی زۆری ئاشتكردوه. بارزانی له‌وه‌دا ده‌توانێت چاو له هاوڕێ كۆنه‌كه‌ی بكات و ده‌رچێت له‌ئیگۆی ناوچه‌گه‌رێتی. بارزانی سێساڵه سلێمانی نه‌دیوه, شه‌ش ساڵه هه‌ڵه‌بجه‌و گه‌رمیانی نه‌دیوه, سه‌رباری قه‌یرانه‌كان به‌لاَم خۆ ده‌یتوانی خودی خۆی به‌سه‌ردانێك بۆ لای دۆستانی دێرینی موباده‌ره‌یه‌ك بكات و فاتیحایه‌ك له‌سه‌ر گۆڕی كاك نه‌وشیروان و چا خواردنه‌وه‌یه‌كی ئێواران لای تاڵه‌بانی له‌ده‌باشان كێرڤی به‌ڵی به‌رزبكاته‌وه. گه‌لی كورد زۆر هه‌ستیاره‌و به‌و شتانه ختوكه‌ی هه‌ستی ده‌درێت, سلێمانی به‌و جۆره ئاشت ده‌بێته‌وه نه‌ك به تۆمه‌تباركردن و پێدا هه‌ڵگوتنی ناوناتۆره. به‌رێز گرتن له‌به‌ره‌ی نه‌خێر به‌ك به ته‌خوین كردن, به سازدانی دیبه‌ت و موناقه‌شه‌ی سیاسی له‌سه‌ر ئاینده‌ی كوردستان.\nله‌دوایشدا ئێمه دوسه‌دساڵه له‌قوربانیه‌كی بێ كایه‌و له‌خوێنێكی بێ مایه‌داین له‌ئه‌وڕه‌حمان پاشای بابان تا شۆرشی ئه‌یلول‌و نوێش ئێمه هه‌ر ڕه‌نج به‌خه‌ساربوین, من ده‌زانم كه بارزانی ده‌یه‌وێت مێژوو بنوسێته‌وه بۆخۆی به‌لاَم مێژو به‌قوربانیدان‌و فیداكاری, به‌بوێری چاكسازی‌و باشكردنی ژیانی خه‌ڵكه‌وه په‌یوه‌سته ئه‌گه‌رنا ناوبانه‌گه‌كه‌ی به‌پێچه‌وانه‌وه بۆ ده‌نوسرێته‌وه.


مام لە كوردستانی نوێ-دا – پەڕە 18 – Knwe.org\nسەرەکی » مانشێت » مام لە كوردستانی نوێ-داپەڕە 18\nلەسەروبەندی بەرەو یادی كۆچی دوایی سەرۆك مام جەلال-دا، كوردستانی نوێ هەر جارەو كتێبێك یان بڵاوكراوەیەك یان وتارێك دەخاتە ڕوو كە لەسەر سەرۆك مام جەلال چاپ و بڵاوکراوەتەوە، ئەمەش وەكو وەفایەكی بچووك بۆ رۆحی بەرزەفڕی سەرۆك مام جەلال و بە بڵاوکراوەکانی کوردستانی نوێ دەسیپێدەکەین.\nكتێبی (سەروەری یۆبیلی زیوین و ئەرکەکانی داهاتوو) یەکێکە لەبڵاوکراوەکانی دەزگای ناوەندی راگەیاندنی یەکێتیی نیشتمانیی کوردستان. ئەم کتێبە دەقی وتاری هەڤاڵ مام جەلال-ە لەئاهەنگی یۆبیلی زیوینی دامەزراندنی یەکێتیی نیشتمانیی کوردستان کە لە رۆژی 1/6/2000 لەهۆڵی شەهید شیهاب لەقەڵاچوالان خوێندرایەوە.\nلەپێشەکی ئەم کتێبەدا هاتووە: ئەم وتارە نەتەنها وتارێکی بۆنەئامێزی پێویست بوو بۆ یادەوەرییەکی وا مەزن و گەورە لەمێژووی بزووتنەوەی کوردایەتیدا، بەڵکو ئاوڕدانەوەیەکی وردو سەرنجدانێکی بابەتیانە بوو لەدیرۆکی دامەزراندنی گەورەترین و پڕ دەستکەوترین رێکخراوی کوردستانی لەسەدەی بیستەم و سەرەتای سەدەی بیست و یەکدا. لەوێدا مام جەلال سەرەتاکانی دامەزراندن و جۆشدانی خەبات و رێڕەوی پەرەسەندنی جوڵانەوەی رزگاری و دیموکراتی خەڵکی کوردستانی گێڕایەوەو لەڕێی هەڵچوون و داچوون و ئینجا سەرکەوتنی تێکۆشانی یەکێتییەکەمانەوە، هەڵسەنگاندنێکی گشتی دەربارەی کوردایەتی لەچارەکە سەدەی رابردوو، پێشکەشکرد.


باوترین هەڵەی هاوسەران لەكاتی سێكسدا\nبەشێكی هاوسەران لەكاتی پەیوەندی سێكسیدا توشی چەند هەڵە و گرفتێك دەبن كە ئەمە بێزاری لایان دروست دەكات.\nبەپێی توێژینەوەكان زۆرجار هاوسەران لەكاتی سێكس كردندا چەند هەڵەیەك بەرامبەر یەكتر ئەنجام دەدەن كە كاریگەری لەسەر چێژ وەرگرتن و گەرم و كوڕیان دەبێت لەكاتی سێكسدا.\nباوترین هەڵەكان بریتین لە:\n1- بەشێكی ژنان وادەزانن هاوسەرەكانیان هەموو كاتێك ئامادەن بۆ سێكس كردن، بەڵام هەندێ كات هەیە پیاوان بەهۆی فشارەوە یاخود بەهۆی بێزاری و چەند هۆكارێكی دیكەوە حەزی سێكسیان نییە، بۆیە هەندێ جار ئەمە كێشە لەنێوانیاندا دروست دەكات، بۆیە پێویست پێش ئەوەی ئامادەی كەسی برامبەر بۆ ئەو پەیوەندییە بزانرێت.\n2- خەتاباركردنی كەسی بەرامبەر، زۆرجار لەكاتی سەرنەكەوتن لە پەیوەندی سێكیدا هاوسەران یەكتر تۆمەتبار دەكەن، ئەمەش دەبێتە هۆی نەمانی هەست و سۆزی كەمبونەوەی خۆشەویستی، بۆیە پێویستە هەردوو لا بە گفتوگۆ لەو هۆكارە بزانن.\n3- توڕەی ژن لە هاوسەركەی كاتێك داوای تاقیكردنەوەی شتێكی جیاوازی لێدەكات، ئەمەش بۆ گۆڕینی ڕۆتینی پەیوەندییەكان، بەڵام هەندێ جار ژنان بەوە توڕە دەبن، بۆیە پێویستە ژنان لەو كاتانەدا زیاتر هێمن بن و بیر لە خۆشەویستی و چێژی هەردوولا بكەنەوە.\nئه‌م بابه‌ته 7272 جار خوێنراوه‌ته‌وه


عه‌بدولعه‌زیزی بۆته‌فلیقه له 2013ـه‌وه له‌سه‌ر كورسی و به نه‌خۆشیی حوكمی جەزائیرى ده‌كرد\n18/09/2021 395 جار خوێنراوەتەوە\nعه‌بدولعه‌زیزی بۆته‌فلیقه ئه‌و پیاوه‌ی یه‌ك له‌سه‌ر چواری ته‌مه‌نی له‌سه‌ر كورسی ده‌سه‌ڵات به‌ڕێكرد، یه‌كێك بوو له‌و سیاسیانه‌ی خۆرهەڵاتی ناوه‌ڕاست كه حه‌ز و ئاواتی ئه‌وه بوو تا مردن كورسی ده‌سەڵات به‌جێنه‌هێڵێت.\nله‌گه‌ڵ ئه‌وه‌ی ماوه‌ی 20 ساڵ سه‌رۆكی وڵات بوو.\nسه‌ره‌ڕای ئه‌وه‌ی له ساڵی 2013ـه‌وه تووشی جه‌ڵته‌ی مێشك بوو بوو له‌سه‌ر كورسییه‌وه حوكمی جه‌زائیری ده‌كرد، بەڵام ویستی ساڵی 2019ـه‌ش بۆ جاری پێنجه‌م خۆی كاندید بكاته‌وه، به‌ڵام له‌لایه‌ن شه‌قامی ناڕازیی گه‌له‌وه ڕێی پێ نه‌درا و ناچار به‌ده‌ستله‌كاركێشانه‌وه كرا.


وەزیری بەرگری ئەڵمانیا دەڵێت لەشکری وڵاتەکەی بڕیاری دا هێزەکانی لە بنکەی لەشکری ئنچەرلیکی تورکیاوە بۆ بنکەیەکی لەشکری وڵاتی ئوردن بگوێزێتەوە، ئەمەش پاش ئەوەی ئەمڕۆ دووشەممە وتووێژەکانی وەزیری دەرەوەی ئەڵمانیا لە ئەنکەرە شکستیان هێنا.\nپـێشتر زیگمار گابرێل وەزیری دەرەوەی ئەڵمانیا لەگەڵ مەولود چاوش‌ئۆغڵو هاوتا تورکەکەی کۆبووەوە و پاشان لەگەڵ ڕەجەب تەیب ئەردۆغان سەرۆکی تورکیا کۆبوونەوەیەکی داخراویان ئەنجام دابوو و بەپـێی میدیاکانی تورکیا بۆ ماوەی یەک کاژمێر درێژەی کێشابوو.\nتورکیا دەڵێت ڕێگە نادات پەرلەمانتارانی ئەڵمانی سەردانی سەربازە ئەڵمانەکان لە بنکەی ئنچەرلیک بکەن، دەڵێت ژمارەیەک لەو پەرلەمانتارانە لایەنگری پەکەکەن. ئەڵمانیاش دەڵێت ئەم بڕیارەی تورکیا جێی قبوڵ نیـیە، چونکە لەشکری ئەڵمانیا لە ژێر سەرپەرشتی پەرلەماندایە.\nوەزیری دەرەوەی ئەڵمانیا لە پاش کۆبوونەوەکان بۆ میدیاکانی ڕاگەیاند، وڵاتەکەی هیچ ڕێگە چارەیەکی دیکەی بۆ نەماوەتەوە جگە لە گواستنەوەی هێزەکانی لە تورکیا.\nپاش شکستهێنانی هەوڵەکانی وەزیری دەرەوەی ئەڵمانیا، ئورزولا ڤۆن دێر لییەن وەزیری بەرگری ئەڵمانیا لە بەرلین گوتی حکومەتی وڵاتەکەی لەم بارەیەوە کۆبووەتەوە و بڕیاری دا ئەو 280 سەربازەی کە لە ئنچەرلیکن لەگەڵ 10 هەزار تۆن لە کەلوپەلی لەشکری بگوێزیتەوە و ئامادەیە بەرەو بنکەی لەشکری ئەزرەقی بەرێت کە لە وڵاتی ئوردنە. ئاماژەی بۆ ئەوە کرد شا عەبدوڵڵای ئوردن پشـتیوانی لەو گواستنەوەیە دەکات.\nگوتیشی جێی قبوڵ نیـیە پەرلەمانتارانی ئەڵمانیا نەتوانن سەردانی سەربازانی وڵاتەکەیان بکەن.\nئەو سەربازانەی ئەڵمانیا لە ئنچەرلیک سەرپەرشتی 6 فڕۆکەی جۆری تۆرنادۆیان دەکرد کە هەڵدەستان بە ئەرکی دیدەوانی لە ئاسمانی سوریا و عێراق لە چوارچێوەی هاوپەیمانێتی نێودەوڵەتی شەڕی دژی داعش.


زایینی: ٢١-٠١-٢٠١٨ - هەتاوی: ١٣٩٦/١١/٠١ - ٢٠:٠١ تاران قه‌باره‌ی فۆنت:\nکوردستان میدیا: جێژنی ٢ی ڕێبەندان، ٧٢ـەمین ساڵڕۆژی دامەزراندنی کۆماری کوردستان لە کوردستانی ڕۆژهەڵات لە بنکەی دەفتەری سیاسیی حیزبی دێموکراتەوە بەڕێوەچوو.\nبەپێی ڕاپۆرتی هەواڵنێری ماڵپەڕی کوردستان میدیا، ڕۆژی شەممە ڕێکەوتی ١ی بەفرانباری ١٣٩٦ی هەتاوی، بۆ ڕێزگرتن لە ٧٢ـەمین ساڵڕۆژی دامەزرانی کۆماری کوردستان لە سەر دەستی پێشەوای مەزن و هاوڕێیانی، ڕێوڕەسمێک بە بەشداریی ئەندامانی ڕێبەرایەتی، کادر، پێشمەرگە و بنەماڵەکانی حیزبی دێموکرات بەڕێوەچوو.\nئەم ڕێوڕەسمە بە سروودی نەتەوایەتیی "ئەی ڕەقیب" و ڕاگرتنی چەند ساتێک بێدەنگی بۆ ڕێز گرتن لە گیانی پاکی سەرجەم شەهیدانی ڕێگەی ڕزگاریی کوردستان دەستی پێکرد.\nپاشان، لە بڕگەی یەکەمی ئەم ڕێوڕەسمەدا، دوکتور "میرۆ عەلیار" ئەندامی دەفتەری سیاسیی حیزبی دێموکراتی کوردستانی ئێران بە بۆنەی یادی ٧٢ ساڵەی دامەزرانی کۆماری کوردستان چەند وتەیەکی پێشکەش کرد.\nعەلیار لە قسەکانیدا باسی لەوە کرد: " مێژوو ئه‌و شانازییه‌ی به حیزبی دێموکراتی کوردستان به‌خشی که کۆماری کوردستان، یه‌که‌م ده‌سه‌ڵاتی نه‌ته‌وه‌یی مودێڕنی کورد، دابمه‌زرێنێ و ڕێبه‌ره‌که‌ی، نه‌مر قازی محه‌ممه‌د، به سه‌رۆک و پێشه‌وای ئه‌و کۆماره دیاری بکرێ".\nعەلیار هەروەها باسی لەوە کرد: " له‌کاتێکدا ڕێژیم مه‌شڕووعییه‌تی نه‌ماوه و درزی گه‌وره که‌وتۆته نێو ڕیزه‌کانیه‌وه، خه‌ڵک نیسبه‌ته‌ن یه‌کپارچه و یه‌کگرتووه. ڕاپه‌ڕینی ئه‌وجاره به‌پێچه‌وانه بزووتنه‌وه‌ی سه‌وز، له تاران و چه‌ند شوێنیک دا قه‌تیس نه‌مایه‌وه، هه‌موو وڵات تێیدا به‌شدار بوو".\nدواتر، کۆڕی موزیکی حیزبی دێموکراتی کوردستانی ئێران، سروودێکی شۆڕشگێڕانەی لەژێر ناوی "سپێدە" هۆنڕاوەی "سەلام ئیسماعیلپوور" پێشکەشی بەشداربووان کرد.\nدواتر، پەیامی ڕێکخراوەکانی یەکیەتیی ژنان، لاوان و خوێندکارانی دێموکراتی کوردستانی ئێران لە لایەن "شنه دروودگەر" جێگری سکرتێری یەکیەتیی ژنان خوێندرایەوە.\nهەروەها بە بۆنەی ٧٢ـەمین ساڵڕۆژی دامەزرانی کۆماری کوردستان، سروودێک لەژێر ناوی "٢ی ڕێبەبدان" لە لایەن منداڵانی ناوەندی نێرگزەوە پێشکەش کرا.\nلە بڕگەیەکی دیکەی ڕێوڕەسمەکەدا پەخشانێک لەژێر ناوی "لوتکەی ئامانج" لە لایەن هاوڕێی پێشمەرگە "سامڕەند مام نەبی" پێشکەش کرا.\nپاشان پارچە موزیکێک لە لایەن خاتوون "کامیلیا نەوسوودی" بە ئامێری سەنتوور و هاوڕێی پێشمەرگە "نیزام سەجادی" بە ئامێری زەرب پێشکەش کرا.\nدواتر گۆرانییەک لەژێر ناوی "خاسەکەو" لە لایەن هاوڕێی پێشمەرگە "سەعدوون خزرپوور" پێشکەش کرا.\nلە بەشێکی دیکەی ئەو ڕێوڕەسمەدا هاوڕێی پێشمەرگە "نیزام سەجادی" گۆرانییەکی پێشکەش کرد.\nلە کۆتایی رێورەسمەکەدا، چەند تابلۆی هەڵپەڕکێی ڕەشبەڵەک لە لایەن گرووپی هەڵپەڕکێی کوردستان پێشکەش کرا.


هه‌شته‌مین فێستیڤاڵی فیلمی كوردی له له‌نده‌ن\nڕێکەوتی بڵاوکردنەوە: تشرینی دووه‌م 12, 2013 بۆچوون نەنووسراوە\nبه‌ئاماده‌یی چه‌ند ئه‌ستێره‌یه‌كی گه‌شی دونیای فیلمسازیی كوردی و ژماره‌یه‌كی زۆر له فیلمی سینه‌مایی درێژ، به‌ڵگه‌نامه‌یی، كورته‌فیلم و ئانیمه‌یشن، هه‌شته‌مین فێستیڤاڵی فیلمی كوردی له دوو سینه‌مای به‌ناوبانگی له‌نده‌ن (هه‌كنی پیكچه‌رهاوس) و (وێستبۆرن ستودیۆز)دا له ١٥ بۆ ٢٤ ی مانگی یازده به‌ڕێوه‌ده‌چێت.\nله ئاهه‌نگی كردنه‌وه‌ی فێستیڤاڵه‌كه‌دا فیلمی “پێش به‌فربارین” نمایش ده‌كرێت، به‌ئاماده‌یی ده‌رهێنه‌ر (هیشام زه‌مان) و چه‌ند ئه‌كته‌رێكی سه‌ره‌كیی فیلمه‌كه. ئه‌م فیلمه كه بۆ یه‌كه‌مین جاره له به‌ریتانیا پیشانبدرێت، به‌شێوه‌یه‌كی هه‌ژێنه‌ر باسی كوشتن له‌سه‌ر شه‌ره‌ف ده‌كات كه یه‌كێكه له‌و بابه‌تانه‌ی فێستیڤاڵی ئه‌مساڵمان به‌تایبه‌تی تیشكی ده‌خاته‌سه‌ر. فیلمه‌كه تائێستا چه‌ند خه‌ڵاتێكی جیهانیی به‌ده‌سهێناوه كه دواهه‌مینیان له فێستیڤاڵی فیلمی (أبو ظبي)دا له‌سه‌ره‌تای ئه‌م مانگه‌دا بوو. هه‌روه‌ها كۆمه‌ڵێكی تر له فیلمسازانی كورد ئاماده‌ی فێستیڤاڵه‌كه ده‌بن، له‌وانه (به‌همه‌ن قوبادی) و (هونه‌ر سه‌لیم) و (ته‌یفور ئایدین).\nیه‌كێكی تر له میوانانی ئه‌مساڵ كه له ئاهه‌نگی كردنه‌وه‌ی فێستیڤاڵه‌كه‌دا وته‌یه‌ك پێشكه‌ش ده‌كات، پارێزه‌ر و دادوه‌ری ناودار و چالاكوانی بواری مافی مرۆڤ له ئه‌فریقای باشوور (عیسا موسا)یه كه یه‌كێك له پارێزه‌ره‌كانی سه‌رۆكی پێشووی ئه‌فریقای باشوور (نێڵسن ماندێلا) بوو، ئێستاش سه‌رۆكی بۆردی (گروپی ئاكسیۆنی مافی مرۆڤی كوردی) له (كه‌یپ تاون)ی پایته‌ختی ئه‌فریقای باشوور كه رێكخراوێكه هه‌وڵ بۆ چاره‌سه‌ری ئاشتیانه‌ی كێشه‌ی كورد له توركیا ده‌دات.\nفێستیڤاڵی فیلمی كوردی له له‌نده‌ن ته‌نها فێستیڤاڵێكه هه‌ڵبژارده‌یه‌كی وا گه‌وره له فیلمی كوردی هه‌ر چوار به‌شه‌كه‌ی كوردستان و جیهان پێكه‌وه كۆبكاته‌وه. تیمی به‌ڕێوه‌به‌رانی فێستیڤاڵه‌كه له‌و باوه‌ڕه‌دان سینه‌ما رۆڵێكی به‌رچاو ده‌گێڕێت له پێكه‌وه‌گرێدانی به‌شه جیاوازه‌كانی نه‌ته‌وه‌ی دابه‌شبووی كوردا. ئه‌مه‌ش له‌لایه‌ك له‌ڕێگای پاراستن و پێشخستنی هونه‌ر و كولتووری ئه‌م نه‌ته‌وه‌یه و له‌لایه‌كیش به ناساندنی ئه‌م كولتووره به جیهان مه‌یسه‌رده‌بێت.\nله فێستیڤاڵی ئه‌مساڵدا ١٢١ فیلمی سه‌رنجڕاكێش نمایشده‌كرێت. له‌وانه ٢٣ فیلمی درێژ (فیچه‌ر) و ٤٦ فیلمی به‌ڵگه‌نامه‌یی (دۆكیومێنتاری) و ٥٢ كورته‌فیلم كه ٢٠ یان به‌شداریی چواره‌مین پێشبڕكێی كورته‌فیلمی (یه‌ڵماز گونای) ده‌كه‌ن كه ده‌ره‌نجامه‌كانی له فێستیڤاڵه‌كه‌دا راده‌گه‌یه‌نرێت.\nگوڵبژێری فیلمه سینه‌ماییه‌كانی ئه‌مساڵ به كۆمه‌ڵێك له ئه‌ستێره دره‌وشاوه‌كانی سینه‌ما رازاوه‌ته‌وه. له‌وانه فیلمی “وه‌رزی كه‌ركه‌ده‌ن” ی ده‌رهێنه‌ری به‌ناوبانگ (به‌همه‌ن قوبادی) كه بۆ یه‌كه‌مجاره له به‌ریتانیا پیشانده‌ده‌رێت. ئه‌كته‌ره سه‌ره‌كیه‌كانی ئه‌م فیلمه ئه‌ستێره‌ی سینه‌مایی (مۆنیكا به‌لوچی) و ئه‌كته‌ری ئێرانی ناسراو (به‌هروز وسوقی)ن. هه‌روه‌ها فیلمێكی تریش كه بۆ یه‌كه‌مجار له به‌ریتانیا پیشانده‌درێت و یه‌كه‌م فیلمی كاوبۆ (وێسترن)ی كوردیه و بۆ فێستیڤاڵی (كان)ی ئه‌مساڵیش هه‌ڵبژێردرابوو، به‌ناوی “پێپه‌رلاندی شیرینم” له ده‌رهێنانی ده‌رهێنه‌ری ناودار (هونه‌ر سه‌لیم)ه. له فیلمه دیاره‌كانی تری فێستیڤاڵه‌كه فیلمی “رێچكه” ی خه‌ڵاتكراوه، له ده‌رهێنانی (ته‌یفور ئایدین) كه چیرۆكی كوڕێك ده‌گێڕێته‌وه له‌گه‌ڵ ده‌سه‌ڵاته‌كاندا ده‌جه‌نگێت بۆ بردنه‌وه‌ی ته‌رمی دایكی بۆ جێگای له‌دایكبوونی.\nهه‌روه‌ها ژماره‌یه‌كی زۆریش فیلمی به‌ڵگه‌نامه‌یی پیشانده‌ده‌ین، تیایاندا كۆمه‌ڵێك بابه‌تی پابه‌ند به كورد و كوردستانه‌وه ده‌خرێته‌ڕوو. له‌وانه فیلمی “كوا زمانی دایكم” له ده‌رهێنانی (وه‌لی قه‌هره‌مان) باس له گرنگیی زمانی كوردی ده‌كات بۆ ده‌سنیشانكردن و پاراستنی كولتووری كوردی؛ فیلمی “رۆبۆسكی ئه‌وینی من” له ده‌رهێنانی (بوله‌نت گوندوز) گه‌شتێكه بۆ ئه‌و دێیه‌ی ده‌وڵه‌تی توركی ساڵی ٢٠١١ به فڕۆكه ٣٤ هاوڵاتی كوردی تیادا كوشت؛ فیلمی “ئه‌ركی برسیبوون” و “ده‌وڵه‌ت تاوانباره” باس له ململانێ و ده‌سگیركردنه‌كانی ئه‌م دواییه‌ی (كه‌جه‌كه) له باكووری كوردستان ده‌كه‌ن. هه‌روه‌ها جێنۆسایدی كورد له باشووری كوردستانیش بابه‌تی هه‌ردوو فیلمی “ئێمه” و “بالیسان”ه. فیلمی “دۆم”یش تیشكێك ده‌خاته‌سه‌ر ژیانی خه‌ڵكێكی نادیار و په‌راوێزخراو.\nله فێستیڤاڵی ئه‌مساڵدا گرنگیه‌كی تایبه‌تیش ده‌درێت به كێشه‌ی ئافره‌ت: فیلمی “به‌ناز: چیرۆكی ئه‌وینێك” ورده‌كاریه‌كانی كوشتنی كچێكی كورد له‌لایه‌ن خێزانه‌كه‌یه‌وه له به‌ریتانیا ده‌خاته‌ڕوو؛ فیلمی “ماڵی یاری” باس له به‌زۆربه‌شوودانی كچانی منداڵ و فیلمی “ماڵ” یش باس له تووندووتیژی دژ به منداڵان ده‌كات. هه‌روه‌ها فیلمی “لالشی میهرانی” ده‌روازه‌یه‌كمان بۆ ده‌كاته‌وه به‌ڕووی دونیای په‌نهانی یه‌زیدیه كورده‌كاندا و هه‌ردوو فیلمی “ئاوازی به‌رد” و “ده‌روازه‌ی خودا”ش سرووشتی دڵفڕێنی كوردستانمان پیشانده‌ده‌ن. ئه‌مساڵیش دوو فیلمی به‌ڵگه‌نامه‌ییمان له كوردستانی رۆژئاواوه پێگه‌یشتووه كه باس له كێشه‌ی كورد و جه‌نگ له‌و ده‌ڤه‌ره‌دا ده‌كه‌ن. فیلمی “شۆڕشێكی بێده‌نگ” له‌نزیكه‌وه هه‌وڵ و ره‌نجی هاوڵاتیانی كوردمان پیشان ده‌دات له بونیادنانی ژیانێكی نوێ و ئازاد له ناوچه‌یه‌كی پڕ له شه‌ڕوشۆڕدا. ئه‌م فیلمه له‌ده‌رهێنانی دوو فیلمسازی ئیسپانیه و بۆ یه‌كه‌مجار له جیهاندا به‌تایبه‌تی له‌م فێستیڤاڵه‌دا پیشانده‌درێت. فیلمی دووه‌میش “دوایین جگه‌ره”یه كه باس له هه‌وڵی خێزانێكی كورد ده‌كات بۆ رزگاربوون له جه‌نگ و گه‌یشتن به كه‌مپێكی په‌نابه‌ران له كوردستانی باشوور.\nئێمه له‌و باوه‌ڕه‌داین به‌رهه‌مهێنانی كورته‌فیلم ده‌توانێت رۆڵێكی گه‌وره ببینێت له گه‌شه‌كردنی سینه‌مای كوردیدا. هه‌ربۆیه‌ش هه‌موو ئه‌و كورته‌فیلمانه‌ی به‌شداریی پێشبڕكێكه ده‌كه‌ن، له فێستیڤاڵی ئه‌مساڵدا له‌پێش نمایشی فیلمه سینه‌ماییه درێژه‌كاندا پیشانده‌درێن بۆئه‌وه‌ی گرنگیی تایبه‌تیان پێبدرێت. په‌ره‌پێدان به كورته‌فیلم و به‌رزبوونه‌وه‌ی ئاستی ئه‌م ژانره‌یه له كوردستان خۆی له خه‌ڵاتكردنی فیلمی “بێده‌نگی”ی ده‌رهێنه‌ر (رێزان یه‌شیلباش)دا ده‌بینێته‌وه كه له فێستیڤاڵی فیلمی (كان) ی ساڵی (٢٠١٢) دا وه‌ك باشترین كورته‌فیلم خه‌ڵاتكرا. فیلمی “ماڵه په‌نجه‌ره بچووكه‌كان”ی (بوله‌نت ئۆزتورك)یش خه‌ڵاتی كورته‌فیلمی ئه‌وروپیی له فێستیڤاڵی (ڤێنیسیا)ی ئه‌مساڵدا برده‌وه.\nئه‌ڵبه‌ته سینه‌مای كوردی ره‌نگدانه‌وه‌ی مێژووی ئه‌م نه‌ته‌وه‌یه و خه‌بات و تێكۆشانێتی. ئه‌مه‌ش له به‌رنامه‌ی ئه‌مساڵی فێستیڤاڵه‌كه‌دا به‌ئاشكرا به‌دیده‌كرێت كه تیایدا تیشك ده‌خرێته‌سه‌ر بابه‌ته هه‌نووكه‌ییه‌كانی وه‌ك مافی مرۆڤ و به‌تایبه‌تی مافی ئافره‌تان؛ جه‌نگ و خه‌باتی\nسیاسی؛ سرووشت و نیشتمان؛ كێشه و ململانێ كولتووریه‌كان و زمان و شوناس. هه‌ربۆیه‌ش به‌مه‌به‌ستی پشتگیریكردنی زیاتر له فیلمسازانی كورد و جیهانی و هاندانیان بۆ گرنگیدان به‌و بابه‌تانه‌ی په‌یوه‌ندییان به كورد و هه‌موو به‌شه‌كانی كوردستانه‌وه هه‌یه، فێستیڤاڵی فیلمی كوردی له له‌نده‌ن ئه‌مساڵ پێشبڕكێی سیناریۆنووسینی سازكردووه. براوه‌ی باشترین سیناریۆ به بڕی ٥٠٠٠ دۆلار خه‌ڵاتده‌كرێت كه به سپۆنسه‌ریی (زانكۆی كوردستان له هه‌ولێر) دابینكراوه. ده‌ره‌نجامی ئه‌م پێشبڕكێیه‌ش له فێستیڤاڵه‌كه‌دا راده‌گه‌یه‌نرێت.\nفێستیڤاڵی فیلمی كوردی له له‌نده‌ن، فێستیڤاڵێكی سه‌ربه‌خۆیه و هه‌موو به‌ڕێوه‌به‌ران و ئه‌ندامانی هه‌موو تیمه‌كانی به‌خۆبه‌خش هاریكاریی سازدانی ده‌كه‌ن. سه‌رچاوه‌ی خه‌رجیه‌كانی ئه‌م فێستیڤاڵه ساڵانه كۆمه‌ڵێك سپۆنسه‌ری حكومی و ناحكومی و ئه‌هلین. فێستیڤاڵی ئه‌مساڵ به سپۆنسه‌ریی ئه‌م لایه‌نانه‌ی خواره‌وه‌یه:\nزانكوی كوردستان له هه‌ولێر؛ نوێنه‌رایه‌تی حكومه‌تی هه‌رێم له به‌ریتانیا؛ ئۆفیسی پارێزه‌رانی لێڤێنس؛ وه‌زاره‌تی رۆشنبیری و لاوانی حكومه‌تی هه‌رێمی كوردستان؛ (ئای پی بی دی/ ئه‌لزه‌هاوی گروپ)؛ (پرێزیدینگ سۆلیوشنس)؛ (ئای كه‌ی بی)؛ (ئێم ئێیچ ئێس)؛ رێكخراوی مافی ژنانی كوردی ئێران (ئای كه‌ی ده‌بلیو ئاڕ ئۆ)؛ (ماگنۆلیا بانكێتینگ سویت).\nهه‌روه‌ها ئه‌م لایه‌نانه‌ی خواره‌وه به‌شێوه‌ی جیاواز هاریكارییان كردووین:\nهه‌ردوو سینه‌مای (هه‌كنی پیكچه‌رهاوس) و (وێستبۆرن ستودیۆز) له له‌نده‌ن؛ (مۆزایك رومز) و (وێستوه‌ی دیڤیلۆپمێنت تره‌ست) و (سه‌نته‌ری كۆمه‌ڵه‌ی كوردی / كه‌ی سی سی هارینگه‌ی) و (هه‌لكئێڤی كوردیش) و (سه‌نته‌ری كۆمه‌ڵه‌ی توركی) و (كۆمه‌ڵگای كورد / كه‌ی ئه‌ی) و (بنكه‌ی په‌نابه‌رانی كورد له به‌ریتانیا).\nتێبینی بۆ میدیا و رۆژنامه‌وانان:\nبۆ زانیاری زیاتر و رێكخستنی چاوپێكه‌وتن له‌گه‌ڵ فیلمسازانی به‌شداربوو یان ئه‌ندامانی ده‌سته‌ی به‌ڕێوه‌به‌ردنی فێستیڤاڵه‌كه، ده‌توانن په‌یوه‌ندی بكه‌ن به سه‌رپه‌رشتیارانی میدیا و راگه‌یاندنی فێستیڤاڵه‌وه:\nشه‌ونم عادل: 00447765525583\nگۆران باباعه‌لی: 00447453918505\nبۆ دانانی لینكی ترێیله و فه‌یسبووكی فێستیڤاڵه‌كه ده‌توانن سوود له‌م دوو لینكه ببینن: \nنوێترین کلیپی “مۆنیکا” لێرە ببینە\nمۆنیکا زاهیر خوشکی لۆکە زاهیر و یەکێکی دیکە لەو\nگۆرانیبێژی لاوی شاری جوانڕۆی ڕۆژهەڵاتی کوردستان کاک شاهۆ جوانڕۆی\nهونەرمەندی ڕۆژهەڵاتی کوردستان قادر ئەلیاسی نوێترین بەرهەمی خۆی کە


“نابێت په‌رله‌مان بۆ به‌رژه‌وه‌ندیى حزبیى لەکاربخرێت و کارابکرێتەوە” – کوردی – RojNews.News\n02/03/2020 - 6:07:55 pm\nسێشەممە, 19 سبت 2017 – 09:35\nهاوڵاتییەک دەڵێت، کە پەرلەمان ئیرادەی گەلە و ناکرێت بۆ بەرژەوەندی حزبیی لەکاربخرێت و کارابکرێتەوە، هاوڵاتییەکی دیکەش دەڵێت:”پەرلەمان بەبێ دوو لایەنی گرنگی وەک کۆمەڵ و گۆڕان کاراکرایەوە، بۆیە بڕیارەکانی مایەی قبوڵ نییە”.\nدوای نزیکەی دوو ساڵ لە داخستنی دەرگای پەرلەمان لەلایەن پارتی دیموکراتی کوردستان-عێراق-ەوە، ئێوارەی ١٥-ی ئەم مانگە کاراکرایەوە و لە یەکەم دانیشتندا کۆمسیۆنی باڵای سەربەخۆی هەڵبژاردن و ڕاپرسی هەرێم ڕاسپێردرا بۆ ئەنجامدانی ڕیفراندۆم لە ٢٥/ئەم مانگە.\nبوشرا هه‌ڵه‌بجه‌یى، هاوڵاتیه‌کى شاری هه‌ڵه‌بجه‌یه و بە ڕۆژنیوزی وت: ناکرێت پەرلەمان ته‌نها بۆ ڕیفراندۆم کارابکرێتەوە و دواى ئه‌وە هیچ کارێکى تر نه‌کات، به‌ڵکو دەبێت کار لەسەر یاسای سەرۆکایەتی هەرێم و مووچە و گوزەرانی خەڵک-یش بکات.\nبوشرا، وتیشى: په‌رله‌مان ئیراده‌ى گه‌له و به‌ده‌نگى خه‌ڵک ئه‌ندامه‌کان هه‌ڵده‌بژێردرێن، که‌واته ناکرێت له‌به‌ر به‌رژه‌وه‌ندى حزبى و بۆ ململانێى سیاسیى ئه‌و ده‌زگا شه‌رعییه له‌کار بخرێت و دواتریش به‌هه‌ر هۆیه‌ک بێت کارا بکرێته‌وه.\nعاسى فایه‌ق، هاوڵاتییەکی دیکەی شارەکەیە و هەرچەندە دڵخۆشە بە کاراکردنەوەی پەرلەمان، بەڵام ڕەخنە و نیگەرانییەکانیشی نەشاردەوە و بە رۆژنیوزی وت:”پەرلەمان بەبێ دوو لایەنی گرنگی وەک کۆمەڵ و گۆڕان کاراکرایەوە، هەر بڕیارێکیش بە ڕێککەوتنی سیاسیی بێت و بۆچوونی ئەو دوولایەنەی لەسەر نەبێت جێگای داخە و مایەی قبوڵکردن نییە”.\nعاسی فایەق، پێشیوایە، کە دەبوو لە یەکەم دانیشتنی پەرلەمان-دا پرسی لابردنی پاشەکەوتی مووچە و باشترکردنی ژیانی هاوڵاتیان تاوتوێ بکرایە.\nسلێمانی، لەکاتی یاری کردندا گەنجێک گیانی لەدەستدا


ته‌قینه‌وه‌یه‌کی گه‌وره له به‌رده‌م باره‌گای حکومه‌تی نه‌رویژی له ئۆسلۆ ڕووده‌دات\nته‌قینه‌وه‌یه‌کی گه‌وره ڕۆژی هه‌ینی له ئۆسـلۆی پایته‌ختی نه‌رویژ ڕوویداوه و بووه‌ته مایه‌ی هه‌ژاندنی باره‌گای حکومه‌ت و کوژرانی به لای که‌م 2 که‌س و برینداربوونی 15 که‌سی دیکه.\nئه‌و ته‌قینه‌وه به‌هێزه ئاگری به‌رداوه‌ته وه‌زاره‌تی نه‌وت و به سه‌دان شوشه‌ی په‌نجه‌ری باڵه‌خانه 17 نهۆمیـیه‌که‌ی حکومه‌ت و باڵه‌خانه‌کانی ناوچه‌که به دوری 400 مه‌تر شـکاندووه. دوکه‌ڵی چه‌ڕی ڕه‌نگ ڕه‌ش له هه‌ندێـک له ئۆفیسه‌کان به‌رزبوونه‌ته‌وه و شه‌قامی ئه‌و ناوچه ئارامه پـڕبوون به شوشه و داروپه‌ردوی شکاوی باڵه‌خانه‌کان.\nئۆفیسی سه‌رۆک وه‌زیری نه‌رویژ (یه‌نس ستۆلتێنبێرگ) له‌و باره‌گای حکومه‌ته‌دایه، به‌ڵام گوته‌بێژێـکی نه‌رویژی گوتی به‌ڕێز یه‌نس و فه‌رمانبه‌ره‌کانی له‌گه‌ڵ کارده‌که‌ن هیچیان بریندار نه‌بوون. پـۆلیس ده‌ڵێت 2 که‌س به‌هۆی ته‌قینه‌وه‌که کوژراون.\nسه‌رۆک وه‌زیری نه‌رویژ به که‌ناڵێـکی ته‌له‌فیزیۆنی وڵاته‌که‌ی گوت ئه‌م ته‌قینه‌وه‌یه شتێـکی مه‌ترسیداره.\nوه‌زیری ده‌وڵه‌ت له حکومه‌تی نه‌رویژی (هانس کرستیان ئه‌ماندسن) به BBC گوت خه‌ڵـکی له ناو باره‌گاکه‌ی حکومه‌تدا گیریان خواردووه، وه‌لێ ورده‌کاری زیاتری نه‌دا.\nپـۆلیس ده‌ڵێت بۆمبێـک هۆکاری ته‌قینه‌وه‌که بووه. ئۆتۆمبیلێـک له به‌رده‌می یه‌ک له باڵه‌خانه‌کاندا زۆر به خراپی تێـکشـکاوه، بۆیه گومان ده‌کرێت ته‌قینه‌وه‌که به ئۆتۆمبیلێـکی بۆمبڕێژکراو ئه‌نجام درابێت.\nگه‌واهده‌ران ده‌ڵێن خه‌ڵـکیان بینیوه به خوێنه‌وه له باره‌گای حکومه‌ت هاتوونه‌ته ده‌رێ. په‌یامنێری ڕۆیته‌رز ده‌ڵێت خۆی به لای که‌م 8 که‌سی بینیوه که برینداربوون. گه‌واهده‌رێـک گوتوویه‌تی خه‌ڵـکی له ترساندا ڕایانده‌کرد.


سه‌رۆک ئۆباما بڕیای پـشـتیوانیکردنی له‌شـکری سه‌رهه‌ڵداوانی سوریا ده‌دات\nکۆشـکی سپـی ده‌ڵێت سه‌رۆک ئۆباما بڕیای داوه ڕاسته‌وخۆ پـشـتیوانی له‌شـکری له سه‌رهه‌ڵداوانی سوریا بکرێت، پاش ئه‌وه‌ی به به‌ڵگه‌ی حاشاهه‌ڵنه‌گره‌وه ئاشکرابوو هێزه‌کانی ڕژێمی سوریا چه‌کی کیمیاویـیان له دژی سه‌رهه‌ڵداوان به‌کارهێناوه.\nبێن ڕۆدس جێـگری ڕاوێژکاری ئاسایشی نیشـتیمانی ئه‌مه‌ریکا ئه‌مڕۆ پـێـنجشه‌ممه به په‌یامنێرانی گوت زانیاری هه‌واڵگری ته‌واویان پـێـگه‌یشتووه که له نێوان 100 بۆ 150 که‌س له ماوه‌ی سـاڵی ڕابردوودا به چه‌کی کیمیاوی ڕژێمی سوریا کوژراون. گوتیشی گازی سارین یه‌کێـکه له‌و کیمیاویـیانه‌ی به‌کارهاتوون.\nپاشان بێن ڕۆدس گوتی هه‌رچه‌نده ئه‌م هێرشه‌ی ڕژێمی سوریا به ڕێژه‌یه‌کی که‌م بووه، به‌ڵام بۆخۆی مانای به‌زاندنی هێڵی سووره، بۆیه سه‌رۆک ئۆباما بڕیاری داوه ڕاسته‌وخۆ پـشـتیوانی له‌شـکری له سه‌رهه‌ڵداوان بکرێت. به‌ڵام نه‌یگوت پـشتیوانیـیه‌که چی و که‌ی ده‌بێت.\nکاربه‌ده‌سـتانی زانیاری ئه‌مه‌ریکا بۆ چه‌ندین مانگ بوو دڵنیابوون له به‌کارهێنانی چه‌کی کیمیاوی له لایه‌ن هێزه‌کانی به‌شـار ئه‌سه‌ده‌وه، به‌ڵام سه‌رۆک ئۆباما پـێویستی به به‌ڵگه‌ی ته‌واوبوو تاوه‌کو بڕیار بدات هه‌نگاوی داهاتووی چی بـبێت.


زاخۆ... دو تاوانبارێن مادەیێن بێهوشكەر هاتنە دەستەسەركرن\nپتر ژ 60 بنگەهێن بایۆمەتری ل مووسل هاتنە داخستن\nبەرپرسێ‌پەێوەندی وراگەهاندنێ ل رێڤەبەریا پولیسێن پارێزگەها دهۆكێ، دیاركر دو تاوانبارێن بازرگانی و بكارئێنانا مادەیێن بێهوشكەر ل قەزا زاخۆ هاتنە دەستەسەركرن و دووڤ قانوونا نەهێلانا بكارئێنان و بازرگانی كرن ب مادەیێن بێهوشكەر دهێنە سزادان.\nرائێدی ماڤپەروەر هێمن سلێمان، بەرپرسێ پەێوەندی وراگەهاندنێ ل رێڤەبەریا پولیسێن پارێزگەها دهۆكێ، بۆ (باسنیوز) دیاركر :" هەر دو تاوانبار خەلكێ قەزا زاخۆ نە ژ توركیا ب ریێن نە قانوونی ب قەچاغ مادەیێن بێهوشكەر ئێنانە دناڤ هەرێما كوردستانێ دا پشتی بەلگەنامە دەست بنگەهێن پولیسێن نەهێلانا گونەهباریان كەڤتین دوڤچوون ل سەر هاتە كرن هەر دو تاوانبار رەڤینە توركیا ب نیەت بوون خوە رادەستی قانوونی نەكەن لێ نەشیان رزگار ببن هەر دو تاوانبار هاتنە دەستەسەركرن".\nخویا ژی كر:" پولیسێن دهۆكێ ب ریێن خوە تایبەت هەردو تاوانبار ژ توركیا ئێنانە هەرێما كوردستانێ ل دهۆكێ قەزا زاخۆ هەردو تاوانبار دەستەسەركرن و دانپێدان ب تاوانا خوە كرن".\nهێمن سلێمان، گۆت:" هەر ئەڤ سال بەری هەیامەكێ 22 تاوانبارێن دی سەرا بكارئێنان و بارزگانیی كرن ب مادەیێن بێهوشكەر هاتنە دەستەسەركرن".\nله‌زگین 21/02/2017 - 11:44 بڵاوکراوەتەوە لە كوردستان


دامه‌زراندنی ده‌وڵه‌تی كوردستان، دامه‌زراندنی شارستانێتییه‌كی نوێیه له ناوچه‌كه‌دا ... محه‌مه‌د ئه‌حمه‌د\nتیۆره به‌ناوبانگه‌كه‌ی مێژوونووس و بیرمه‌ندی بریتانی (ئارنۆڵد تۆینبی) له‌باره‌ی درووستبوون و دامه‌زراندنی شارستانێتییه‌كان كه تیۆرییه‌كه ده‌ڵێت شارستانێتییه‌كان له‌سه‌ر بنه‌مای (مه‌یدانخوازی و وه‌ڵامدانه‌وه-تحدیات و الاستجابه) درووستبوون، جا ئه‌و مه‌یدانخوازییه چ سرووشتی بن یان مرۆیی بن جیاوازی نییه، ده‌شێت مه‌یدانخوازییه‌كه له‌یه‌ك كاتدا هه‌م سرووشتی و هه‌میش مرۆیی بن، ئه‌و فاكتانه‌ش وا له مرۆڤ ده‌كات وه‌ڵامیان بداته‌وه بۆ هێنانه‌كایه‌ی گۆڕانكاری و درووستكردنی ژیان و ژینگه‌یه‌كی نوی.\nهه‌ردوو شارۆچكه‌ی بیاره و ته‌وێڵه له هه‌ورامانی سه‌ركه‌ش كه له ناوچه‌یه‌كی جیۆگرافیی سه‌ختدا هه‌ڵكه‌وتوون، باشترین و جوانترین نموونه‌ی درووستكردنی شارستانێتییه، چونكه ئه‌و سرووشته سه‌خت و دژواره‌و له‌هه‌مان كاتدا جوان و دڵڕفێنه‌ی هه‌ورامان، وای له مرۆڤی ئه‌و سه‌رده‌مه كردووه كه وه‌ڵامی مه‌یدانخوازیی ئه‌و سرووشته سه‌خته بداته‌وه و گوی به زه‌حمه‌تییه‌كانی ئاوه‌دانكردنه‌وه‌و درووستكردنی خانوو له‌و شوێنه‌دا نه‌دات، به‌ڵكوو هه‌وڵبدات به‌گژ سرووشتی سه‌ختدا بچێته‌وه، تا له ئه‌نجامدا توانیویانه ئه‌و ئاوه‌دانییه جوان و سه‌رنجڕاكێشه بونیات بنێن، ره‌نگه هۆكارێكی دیكه‌ی بونیاتنانی ئاوه‌دانی و شارستانێتی له‌و شوێنه‌دا، مه‌یدانخوازی و ململانێیه‌كانی گرووپ و تاقمی دیكه‌ی مرۆڤ بن تا له ئه‌نجامدا ئه‌و كۆمه‌ڵه مرۆڤه‌یان ناچاركردووه له شوێنی دیكه‌وه كۆچ بكه‌ن بۆ ناوچه‌ی هه‌ورامان تاوه‌كو ژیانیان پارێزراوبێت و له‌و شوێنه سه‌خته‌دا بتوانن به‌رگری له مانه‌وه‌ی خۆیان و ژیانی ئه‌ندامانی خێزانه‌كانیان بكه‌ن، ئه‌مه‌و ده‌یان و سه‌دان نموونه‌ی دیكه‌ی درووستبوونی شارستانێتی له مێژووی جیهانیدا.\nبه‌پێی ئه‌و تیۆره‌ی تۆینبی، ئه‌وا له‌باره‌ی كورد و ته‌حه‌ددیاته‌كانی سه‌ری، دامه‌زراندن و درووستبوونی ده‌وڵه‌تی كوردستان، واتای درووستبوونی شارستانێتییه‌كی نوێیه له‌ناوچه‌ی رۆژهه‌ڵاتی ناوه‌ڕاستدا. چونكه مه‌یدانخوازی و ته‌حه‌ددیاته سیاسی، ئابووری، سرووشتی، ئیتنی، فه‌رهه‌نگی و كۆمه‌ڵایه‌تییه‌كان وا له‌كورد ده‌خوازێت وه‌ڵامیان بداته‌وه، به‌و وه‌ڵامدانه‌وه‌یه‌ش كه دامه‌زراندنی ده‌وڵه‌تی كوردستانه، ته‌واوی نه‌خشه‌ی جیۆگرافی و سیاسی و ئیداریی ناوچه‌كه گۆڕانكاری به‌سه‌ردادێت، كه واپێویست ده‌كات له‌م خاڵانه‌دا باشتر روونی بكه‌ینه‌وه:\n1-به دامه‌زراندنی ده‌وڵه‌تی كوردستان، گوَڕانكاری به‌سه‌ر نه‌خشه‌ی جیۆگرافیی رۆژهه‌ڵاتی ناوه‌ڕاست و هه‌موو جیهاندا دێت و ناوی كوردستان به فه‌رمی ده‌كه‌وێته سه‌ر نه‌خشه‌ی جیهانی.\n2-به دامه‌زراندنی ئه‌و ده‌وڵه‌ته، ئه‌ندامێكی دیكه له نه‌ته‌وه یه‌كگرتووه‌كان زیاد ده‌بێت و ئاڵاكه‌ی له باره‌گای سه‌ره‌كیی نه‌ته‌وه یه‌كگرتووه‌كاندا ده‌شه‌كێته‌وه.\n3-زمانێكی دیكه‌ی فه‌رمی كه زمانی كوردییه، ده‌چێته ریزی زمانه فه‌رمییه جیهانییه‌كان و، وه‌ك زمانێكی سیاسی، دیپلۆماسی، ئابووری، بازرگانی و فه‌رهه‌نگی مامه‌ڵه‌ی له‌گه‌ڵدا ده‌كرێت.\n4-نه‌ته‌وه‌یه‌كی دیكه ده‌بێته خاوه‌نی ده‌وڵه‌ت، كه هه‌ڵگری ناسنامه‌ی كوردییه و خاوه‌نی خاك و زمان و مێژوو و كولتووری خۆیه‌تی و جیاوازه له هه‌موو نه‌ته‌وه‌كانی دیكه‌ی ناوچه‌كه و جیهان.\n5-له رووی ئابوورییه‌وه گۆڕانگارییه‌كی گه‌وره به‌سه‌ر نه‌خشه‌ی ئابووریی جیهاندا دێت، به تایبه‌تی نه‌خشه‌ی وزه‌ی جیهانی و هه‌روه‌ها ئه‌ندامێكی گرنگی دیكه بۆ رێكخراوی وڵاته نه‌وتفرۆشه‌كان (ئۆپیك) زیاد ده‌بێت كه ده‌توانێت له نه‌وت و گازی سرووشتی پێداویستیی جیهانی بۆ وزه پڕبكاته‌وه.\n6-له‌رووی سه‌ربازییه‌وه ده‌وڵه‌تی كوردستان گۆڕانكاری له باڵانسی هێز له‌ناوچه‌كه‌دا درووستده‌كات، یان به مانایه‌كی دیكه ده‌توانێت باڵانسی هێز رابگرێت و سه‌قامگیری و ئارامی بۆ ده‌وروبه‌ر و ناوچه‌كه دابین بكات. هاوكات تۆپۆگرافی (به‌رزونزمی) و هه‌ڵكه‌وته‌ی جیۆگرافی كوردستان، توانایه‌كی سه‌ربازیی به‌هێز به‌و ده‌وڵه‌ته ده‌به‌خشێت.\n7-له‌رووی جیۆپۆلیتیكییه‌وه، ده‌وڵه‌تی كوردستان شوێنێكی گرنگ و ستراتیژی هه‌یه و كه‌وتۆته نێوان چه‌ندین ده‌وڵه‌تی فره نه‌ژاد و نه‌ته‌وه و چه‌ندین جه‌مسه‌ری سیاسی و مه‌زهه‌بی جیاوازه‌وه، به‌تایبه‌تی هه‌ردوو جه‌مسه‌ری سوننه و شیعه كه له ململانێیه‌كی سه‌دان ساڵه‌دان له‌پێناو فراوانخوازی جیۆگرافی و سیاسی و مه‌زهه‌بییدا، هه‌ربۆیه ده‌وڵه‌تی كوردستان وه‌ك شارستانێتییه‌كی نوی له ناوچه‌كه‌دا، ده‌توانێت یاریچییه‌كی به‌هێزبێت و بۆ به‌رژه‌وه‌ندیی كوردستانییان سیاسه‌تێكی درووست و عه‌قڵانی په‌یڕه‌و بكات.\n8-به‌و پێیه‌ی هه‌رێمی كوردستان به شایه‌تی كۆمه‌ڵگه‌ی نێوده‌وڵه‌تی له‌ئێستادا عێراقێكی دیكه‌یه و نموونه‌یه‌كی ناوازه‌یه له كولتووری ئاشته‌وایی و پێكه‌وه ژیانی ئایین و نه‌ته‌وه‌و پێكهاته‌كان، كه‌واته ده‌وڵه‌تی كوردستان ده‌بێته رۆژهه‌ڵاتی ناوه‌ڕاستێكی دیكه بۆ په‌یڕه‌وكردنی ئاشتی و دیموكراسی و پێكه‌وه‌ژیان.\n9- كوردستان وڵاتێكی ده‌وڵه‌مه‌نده له رووی سه‌رچاوه‌ی سرووشتیی وه‌ك ئاو و سووته‌مه‌نی و كانزاكان، هه‌روه‌ها خاكی به‌پیتی كشتوكاڵی و شوێنی گه‌شتیاری، به‌ڵام ئێستا به‌هۆی نه‌بوونی سه‌ربه‌خۆیی و سه‌روه‌ری، نه‌یتوانیوه یان رێی پێنه‌دراوه وه‌كو پێویست سوود له داهاته‌كه‌ی و له تواناكانی وه‌ربگرێت و لێی به‌هره‌مه‌ندبێت، به‌رده‌وام كێشه و گرفت و به‌ربه‌ستی سیاسی بۆ درووستكراوه به‌تایبه‌تی له‌لایه‌ن حكومه‌تی به‌غداوه، هه‌ربۆیه به دامه‌زراندنی ده‌وڵه‌تی كوردستان، ئه‌و رێگری و به‌ربه‌ستانه نامێنن و ئه‌و ده‌وڵه‌ته ئازادانه سوود له داهات و توانا ئابووری و داراییه‌كانی خۆی ده‌بینێت.\nكه‌واته له‌خۆوه نییه كه خه‌مخۆران و دڵسۆزانی كوردستان، به‌تایبه‌تی سه‌رۆك بارزانی و پارتی دیموكراتی كوردستان، جه‌خت له‌سه‌ر سه‌ربه‌خۆیی و دامه‌زراندنی ده‌وڵه‌تی كوردستان ده‌كه‌نه‌وه، چونكه تاوه‌كو خه‌ڵكی كوردستان نه‌بینه خاوه‌نی ده‌وڵه‌تی سه‌ربه‌خۆ، ئه‌وا هه‌رگیز نابینه خاوه‌نی ناسنامه و سه‌روه‌ری و ئارامی و ژیانێكی ئاسووده و شایسته، هه‌میشه ژیان و سه‌روه‌ری و كه‌رامه‌تمان له‌ژێر هه‌ِره‌شه‌و سووكایه‌تیپێكردندا ده‌مێنێته‌وه. ده‌با چیتر ئه‌و ده‌رفه‌ته زێڕین و له‌بار و ده‌گمه‌نه له‌ده‌ست خۆمان نه‌ده‌ین و له‌مه‌ودوا هه‌موو تواناكانمان یه‌كبخه‌ین له‌پێناو به‌دیهێنانی ئه‌و ئامانجه مه‌زن و پیرۆزه.


پەیامێک لە تیمی وەزاریی پارتی دیموکراتی کوردستان\n2020-10-17 [07:58 AM]\nباشتر بوو بۆ تیمی وەزاری یەکێتی نیشتمانیی کوردستان، بە شێوەیەکی بابەتیانە و واقیعبینانە تەماشای گرژییەکانیان بکردبووایە . کەچی لە یادی ڕیفراندۆمی گەلەکەماندا ،کە هەموو هێزە سیاسییەکان و پەرلەمانی کوردستان بڕیاری لێی دابوو ، 93%ی خەڵکی کوردستانیش بە بەڵێ دەنگی بۆ دا ، ئامۆژگاری ئەو تاقمەیان بکردایە کە ڕەنج و ماندووبوون و خەونی میللەتەکەمانیان بە فیڕۆدا، کەچی لە ڕۆژی ڕیفراندۆمدا ، دەستیان بە هێرش کرد .\nباشتر بوو ئەو کەسانەی لە جیاتی حکومەتی هەرێمی کوردستان و بێ ئەوەی هیچ حیسابێک بۆ خودی تیمی یەکێتی لە ناو حکومەت بکەن و بریار لە جیاتی حکومەت بدەن، لە بری ئەو بێدەنگیێە دەبووا تیمی وەزاری یەکێتی ئامۆژکاریان بکەن، کە واز لە دەست تێوەردان لە کاروباری حکومەت بهێنن، لە هەمانکاتدا دەبووا تیمی یەکێتی لە حکومەت ئامۆژگاری ئەو کەسانەیان بکردبا، کە ڕۆژانە لە میدیاکانەوە هێرشی ناڕەوا بۆ سەر سەرۆکی ئەو ئەنجومەنی وەزیرانە دەکەن، کە خۆیان تیایدا ئەندامن !\nئەگەر دەتانەوێت لە ژێر فشاری ئەو کەسانەدا هەموو ڕووداوەکان وەک یەک سەیر بکەن، بێگومان دەبێ ئەو ڕاستییە بزانن، کە ڕووداوی خاکفرۆشتن و لە دەستدانی نیوەی خاکی کوردستان لە 16 ئۆکتۆبەر، زۆر جیاوازە لە 31 ی ئابی پیرۆز، کە بڕیاریوو ئەوکاتیش هەولێر و کوردستان بە دەردی ئێستای کەرکووک و ناوچە کوردستانییەکانی تر ببەن.\nئێمە هەمو هەولێکمان داوە بابەتییانە باسی رووداوەکان، وەک خؤیان بکەین و هەموو کەس تێکەڵ نەکەین، بەڵام بە پێچەوانەوە، ئێوە نەک تەنیا دەتانەوێ ڕاستيیەکان پەردەپۆش بکەن، بگرە هیچ هەڵوێستێکیشتان بەرامبەر بەو هێرشە ناڕەوایانە نەبووە، کە بەرامبەر بە موقەدەسات و پیرۆزیی نەتەوەبیمان دەکرێت و ناتوانن خۆتان لە ژێر هەژموونی تاقمێکی خۆسەپێنەر و شەڕخواز، ڕزگار بکەن، کە دژی تەبایی و یەکڕیزی و ئامانجە باڵاکانی نیشتیمانە .\nناوی کەسیش لە پەیامی سەرۆکی حکومەت نەهاتووە دەربارەی خیانەتی شازدەی ئۆکتۆبەر ، بەڵام وەڵامدانەوەی تیمی وەزاری یەکێتی ، ساخکردنەوەی ئەو خیانەتەیە بە سەر ئەو تاقمەوە .\n16 ئۆکتۆبەری 2020


نووچە نێت | ڕاستگۆیی بێ لایەنی| سەرەڕای زیادکردنی بەرهەم، بۆچی نرخی نەوت بەرزبوویەوە؟!\nApril 2021 05 - 23:47:23\nکۆبوونەوەی ئەندامانی ئۆپێك پلەس، بووە هۆی زیادکردنی بەرهەمهێنانی نەوت بە (ســێ) قۆناغی جودا، تا تەمووزی داهاتوو، ئەمەش پێشبینییەکانی بۆ نزمبوونەوەی نرخی نەوت خستەڕوو، بەڵام زیادکردنی بەرهەمی نەوتی ئێران و خوڵقاندنی ئومێدی گەشەسەندنەوەی بازاڕەکان، دوای بڕیاری زلهێزەکانی نەوت، سەرەڕای لێکەوتەکانی پەتای کۆرۆنا نرخی نەوتی بەرزکردەوە.\nئەندامانی ئۆپێك پلەس، دوای کۆبوونەوەکەی 2ی نیسان، بازاڕەکانیان تووشی شۆک کرد، بە بەرزکردنەوەی ئاستی بەرهەمهێنان بە سێ قۆناغی جودا، لە مانگی ئایار بۆ تەمووزی داهاتوو، ئەمەیش بووە هۆی بەرزکردنەوەی نرخی نەوت بە ڕێژەی 4%، ئەم بەرزبوونەوەیە پێچەوانی هاوکێشەی خستنەڕووی نەوت و، نزمبوونەوەی نرخەکانی نەوت بوو.\nبەپێچەوانەی چاوەڕوانییەکانی بازاڕەوە، کە پێشبینیی بەردەوامی کەمکردنەوەی ڕێژەی بەرهەمهێنانی نەوت بوون، ئەمڕۆ ئەندامانی ئۆپێک پلەس، بڕیاریاندا، لە ماوەی سێ مانگی داهاتوو، ئاستی بەرهەمهێنان بە سێ قۆناغ زیاد بکەن.\nبە گوێرەی بەیاننامەی فەرمی ئۆپێك پلەس بڵاویکردەوە، بڕیاردرا لە ئایاری داهاتوو، ئاستی بەرهەمهێنان، بە بڕی 350 هەزار بەرمیل، مانگی حوزەیران بڕی 350 هەزرا بەرمیل و، لە تەمووزدا بڕی 441 هەزرا بەرمیل بەرز دەکرێتەوە.\nسەبارەت بە بەرهەمهێنانی نەوتی سعودیە، وەزیری نەوت عەبدولعەزیزی کوری سەلمان ڕایگەیاند، کە تا کۆتایی مانگی نیسان، سعودیە بەردەوام دەبێت لە کەمکردنەوەی ئاستی بەرهەمهێنان، بەڵام دوای ئەو ماوەیە، واتە لە ئایاردا سعودیە بڕی 25 هەزار بەرمیل، لە حوزەیراندا بڕی 350 هەزار و، لە تەمووزدا بڕی 400 هەزار بەرمیل زیاد دەکات. بە واتایەکی تر، تا کۆتاییەکانی تەمووزی داهاتوو، ڕۆژانە بڕی 2.1 میلیۆن بەرمیل لە بازاڕەکاندا زیاد دەبێت.\nبەرهەمهێنانی نەوت زیاد بێت، بۆچی نرخ زیاد دەکات؟!\nمانیش ڕاج، بەرپرسی دارایی فلاندێراجێنرجی، لە بارەی بەزبوونەوەی نرخی نەوت دەڵیت: "پێدەچێت بڕیارەکەی ئۆپێك پلەس، لەناو نادڵنیاین گەشەسەندنی خواست، جووڵەیەکی مەترسیدار بێت".\nلەگەڵ ئەوەشدا بازاڕەکان بەهێزن، ئەمەش بەهۆی بەرچاوڕوونی وڵاتانی بەرهەمهێن، لە دیاریکردنی ئاستی بەرهەمی وڵاتەکانیان، واتە دیارکردنی بڕی بەرهەمهێنان و زیادکردنی، ئومێدی بۆ گەشەی بازاڕەکان لە سەردەمی کۆرۆنادا زیاتر کردووە، بە تایبەت کە لە تەمووزدا ئاستی بەرهەمهێنان بەرزتر دەبێتەوە.\nلویس دیسکۆن، شرۆڤەکاری بازاڕەکانی وزەی ڕیستاد ئینرجی، بۆ ماڵپەری (Market Watch) ڕایگەیاند: "زۆرێک لە بەرهەمهێنەران، ڕێگرن لەبەردەم بەرزکردنەوەی ئاستی بەرهەمهێنانی نەوت، لە لایەن بەشێک لە ئەندامان ( ڕووسیا و تاجیکستان)، هەرچەندە بەشێک لە وڵاتان بەرهەمەکانیان بە جێگیری دەهێڵنەوە".\nهەروەها پێگەی بلومبێرگی ئەمریکی، لە ڕاپۆرتێکیدا ئاشكرای دەکات، وڵاتی ئیمارات ناڕازی بووە، لە بەرزکردنەوەی ئاستی بەرهەمهێنانی نەوتی ڕووسیا.\nئەم کاردانەوەیە، دوای ئەوە هات کە ڕاپۆرتێکی نۆڤۆستی، هەواڵی پەیوەندی ڤلادیمێر پۆتین و شازادەی سعودیەی پێش بڕیارەکانی زیادکردنی بەرهەم پشتڕاستکردەوە.\nهەروەها پێگەی oil price، لە ڕاپۆرتێکیدا، زیادبوونی بەرهەمهێنانی نەوتی ئێران و، هاوردەکردنی بۆ وڵاتی چین، وێڕای سزا ئابوورییەکانی ئەو وڵاتە، بووە هۆی سەقامگیرکردنی بازاڕەکانی نەوت و، بڕیاری زیادکردنی بەرهەم لە لایەن وڵاتانی ئۆپێك پلەس.\nبڕیارەکانی جۆ بایدن و پشت پەردەی سیاسەتی سفر کاربۆنی\nنارەزایەتیەکان دژی داواکاریەکەی جۆ بایدن بۆ بەرهەمهێنانی نەوت زیاتر دەبن\nدوای داواکاریەکەی بایدن لە سعوودیە ئیمارات، حاکمی تەکساس پەیامێکی توندی بە کۆشکی سپی دا


یەکەم: سایەو زەینەب دو ڕوی یەک دراون لەکۆمەڵگەی کوردیدا،ئەویش خۆسەرقاڵکردنە بەشتە بچوکەکانەوەو فەرامۆشکردنی خەمە گشتیەکانە. ئەم دوو دەرکەوتەیە کە یەکیان ڕوت و قوتەو ئەوەی تریان تەنها چاوی دیارە بیماری کۆمەڵگەی کوردیمان بۆ دەردەخات کە بەبەرگری لەنیقاب دەیەوێت پاکی خۆی پیشان بدات و بەهێرشکردنە سەر جەستەی سایە دەیەوێت خۆی وەک فریشتە نیشان بدات.\nلەسەدا نەوەد و پێنچی کورد موسوڵمان بێت چۆن دوو ملیۆن کەس لەگۆگڵ سێرچ دەکات بۆ بینینی جەستەی سایە کەریم؟ خەلەلێک لەسترەکتوری کۆمەڵگەی کوردیدا لە ئارادایە کە لەجەستەی ژندا بەدوای جوانی و پاکی و ڕەشت و ئەخلاقدا دەگەڕێ.\nدووەم: پارتیەکی سوڵتانی لەفۆرمی وەک سوڵتانەکانی سعودیەو سەلەفیەکی مەدخەلی نێو نیقاب، خۆیان یەکتری تەواو دەکەن. سەلەفیەکان بەڵێ بۆ ڕیفراندۆم دەکەن و سەرۆکی هەرێم بەئەمیر موئمنین وەسف دەکەن. ئەم دوو بەرەیە یەکتری تەواو دەکەن و شەڕێکی لەوە بچوکترە کە شەڕە گەورەکانمان بیربەرێتەوە.\nسێیەم: نە ڕوتکردنەوە بێ ڕەوشتیە و نە داپۆشین ئەخلاقە. ئەخلاق بە رووتکردنەوە و داپۆشین نیە. مرۆڤەکان ئازادن چی دەپۆشن. مادام لە هەردوو بەرەکەدا چەقی مەسەلەکە جەستەیە، ئیتر ڕوتی بکەیتەوە یان دایپۆشی جیاوازییەکی ڕیشەییان نیە. لە کۆمەڵگەی ئێمەدا چاوێک هەیە لە پشتی نیقابیشەوە ژن بە ڕووتی دەبینێت. نە ڕووتبوونەوە کۆمەکمان دەکا نە داپۆشین. لە هەردوکیدا ستەمکاری سەرمایەداری و ئاین بە مەفهومی سعودی و کردەیەکی ئیسلامی سیاسی هەست پێدەکرێ.\nچوارەم: پارتیەکان لە سەرۆکی حکومەت و سەرۆکی هەرێم و سەرۆکی پارلەمان و ئەنجومەنی دادوەری لەسەفی پێشەوەن و کەس ورتەی لێوە نایا، بەڵام نیقابپۆشێک کە دەخرێتە سەفی دواوە زۆرێک لە خەڵکی نیگەران کردووە.\nپێنجەم: ئەم هەموو قەیرانە لە وەزارەتی پەروەردەدا هەیە، لە سیستەمی پەروەردە وە بۆ خراپی پرسیارەکان، بەخستە سەفی دواوەی کچێکی نیقاب هەموو ڕەخنەکانی بیر خوێندکاران و خەڵک بردەوە.


یاریزانه كورده گرانبه‌هاكه بۆ خولى پله یه‌ك و جامى یه‌كێتى ئاسیا ئاماده‌یه · Kurdsport\nدەستپێک/هەواڵ/یاریزانه كورده گرانبه‌هاكه بۆ خولى پله یه‌ك و جامى یه‌كێتى ئاسیا ئاماده‌یه\n197 بە خولەکێک دەخوێندرێتەوە\nبڕوا نورى یاریزانى نێوده‌وڵه‌تى كوردى دانیشتووى سوید وه‌ك گرانترین یاریزانى پیشه‌گه‌ری یانه‌كه‌ى، په‌یوه‌ندى به‌یانه‌ى بالى یۆنایتد كرده‌وه بۆ خولى پله یه‌كى تۆپى پێى یانه‌كانى ئیندۆنیسیا و جامى یه‌كێتى ئاسیا.\nپاش چوار مانگ مانه‌وه له‌سوید به‌هۆى بڵاوبوونه‌وه‌ى په‌تاى كۆرۆنا، دواجار بڕوا نورى ناوه‌ڕاستكارى كورد گه‌یشته‌وه دوورگه‌ى بالى ئیندۆنیسیا و په‌یوه‌ندى به‌یانه‌ى بالى یۆنایتد كرده‌وه و له‌گه‌ڵ یاریزانانى ترى یانه‌كه‌ى ده‌ستى به‌مه‌شق و راهێنان و ئاماده‌كارییه‌كان كرده‌وه بۆ ته‌واوكردنى یارییه‌كانى خولى پله یه‌كى تۆپى پێى یانه‌كانى ئیندۆنیسیا و جامى یه‌كێتى ئاسیا كه یانه‌كه‌ى تیایدا به‌شداره.\nبه‌ر له‌گه‌ڕانه‌وه‌شى بۆ ئیندۆنیسیا بڕوا نورى ته‌مه‌ن 33 ساڵ ئه‌وه‌ى بۆ میدیاكانى وه‌رزشى سوید ئاشكراكردبوو كه ئه‌و له‌ماوه‌ى ئه‌و چوار مانگه‌ى كه له‌سوید بووه به‌پێى توانا مه‌شق و راهێنانى خۆى كردووه تا پارێزگاریی له‌تواناى جه‌سته‌یی خۆى بكات و له‌لایه‌ن خۆشییه‌وه ئاماده‌یی پیشاندابوو بۆ یارییه‌كانى یانه‌كه‌ى له‌خولى پله یه‌كى تۆپى پێى یانه‌كانى ئیندۆنیسیا و جامى یه‌كێتى ئاسیا.\nسه‌باره‌ت به‌بۆنده‌كه‌شى له‌گه‌ڵ یانه‌ى بالى یۆنایتد بڕوا ئه‌وه‌ى راگه‌یاندووه كه بۆنده‌كه‌ى رۆژى 31-12-2020 كۆتایی پێدێت، به‌ڵام له‌وانه‌یه بۆ ماوه‌ى دوو مانگ تا كۆتایی مانگى شوباتى ساڵى 2021 درێژى بكاته‌وه.\nله‌لایه‌كى تره‌وه میدیاكانى وه‌رزشى ئیندۆنیسیا بڵاویان كرده‌وه كه بڕوا حیكمه‌ت نورى پیشه‌گه‌رى عێراقى تائێستا گرانترین یاریزانى نێو پێكهاته‌ى یانه‌كه‌یه‌تى به 7.6 ملیار روپیه‌ى ئیندۆنیسیایی و له‌مباره‌یه‌شه‌وه لیستى ناوى چوار گرانترین یاریزانى یانه‌كه‌یان بڵاوكرده‌وه كه ناوه‌ڕاستكاره كورده‌كه له‌پێشه‌نگى یاریزانه‌كانى ترى یانه‌كه‌ى دایه:\n1-بڕوا حیكمه‌ت نورى/ ره‌گه‌ز (عێراقى و سویدى) ناوه‌ڕاستكار: 7.6 ملیار روپیه‌ى ئیندۆنیسیایی.\n2-ویلیان سیلڤا كۆستا پاچیكۆ/ ره‌گه‌ز (ئیندۆنیسى و هۆڵه‌ندى) ناوه‌ڕاستكار: 5.6 ملیار روپیه‌ى ئیندۆنیسیایی.\n3-ستیفانۆ لیلیپالى/ ره‌گه‌ز (به‌رازیلى) هێرشبه‌ر: 5.6 ملیار روپیه‌ى ئیندۆنیسیایی.\n4-ئه‌نتۆنیوس یۆهانسن میلڤین پلاتجى/ ره‌گه‌زنامه (هۆڵه‌ندى) ناوه‌ڕاستكار: 5.2 ملیار روپیه‌ى ئیندۆنیسیایی.


بۆشایی ئه‌منی و.. بۆشایی تریش PUKmedia یەکێتیی نیشتمانیی کوردستان\nبۆشایی ئه‌منی و.. بۆشایی تریش\nبیروڕا 03:46 PM - 2021-12-04\nهه‌ر بۆشایی ئه‌منی نێوان پێشمه‌رگه و سوپای عیراق نییه كه پێویسته پڕ بكرێته‌وه.\nبۆشایی ئه‌منی، هی سیاسی، كۆمه‌ڵایه‌تی و فه‌رهه‌نگی تریش هه‌ن كه پێویست پڕ بكرێنه‌وه.\nبۆشایی ئه‌منی نێوان هێزی پێشمه‌رگه له‌گه‌ڵ سوپای عیراق بۆشاییه‌كی زه‌ق و به‌رچاوه له‌نێوان هه‌رێمی كوردستان و حكومه‌تی عیراق كه دیوه ئه‌منی و سه‌ربازییه‌كه‌ی داعش و تیرۆریستان درزی تێده‌كه‌ن و به‌كاری دێنن و رۆژانه چالاكی تیرۆریستی لێوه ئه‌نجام ده‌ده‌ن. هه‌ڵبه‌ته ئه‌وانه‌ی پێیان خۆشه ئه‌م درزه بمێنێ و پڕ نه‌كرێته‌وه زۆرن كه دنه‌ی فراوانكردنی ده‌ده‌ن و هانی وه‌ك خۆی مانه‌وه‌ی په‌یوه‌ندییه سیاسییه خراپه‌كه‌ی نێوان ده‌ده‌ن تا له‌سه‌ر زه‌مینی واقیعی سه‌ربازی و ئه‌منی ره‌نگ بداته‌وه، پشێوی و شپرزه‌یی دروست بكا كه خوێن و فرمێسكی سه‌رباری لێ ده‌كه‌وێته‌وه.\nئه‌م بۆشاییه زه‌قه به به‌رچاومانه‌وه. ده‌نا بۆشایی تریش زۆرن كه خۆیان مه‌ڵاس داوه و له رووداو و به‌سه‌رهاته‌كاندا خۆیان ده‌رده‌خه‌ن و ده‌بنه به‌ڵا.\nبۆشایی ئه‌منی، سیاسی، فه‌رهه‌نگی و كۆمه‌ڵایه‌تی تر وا كه هیچیان له‌وی نێوان هه‌ولێر و به‌غدا كه‌متر نییه كه داعشی به‌دناو، هه‌ر ئه‌و ناوی به‌ده ده‌نا ره‌فتار داعشی تریش زۆرن، به كاری دێنێ. بگره بۆشایی نێوان و نێوان خه‌ریكه ده‌بێته لۆگۆیه‌كی جێگیر له‌جێی ئه‌وه‌ی دیارده‌یه‌كی تێپه‌ڕ بێت. بۆچی ئێمه پێمان وایه بۆشایی له‌نێوان هه‌ولێر و سلێمانی، نێوان یه‌كێتی و پارتی، حزبه‌كان له‌نێوان یه‌كتری، حوكمڕان و ئۆپۆزسیۆن نییه كه هێشتاش پڕ نه‌كراوه‌ته‌وه؟\nبۆشایی وا كه نه رێكه‌وتنه كۆنكرێتییه‌كان پڕیان كردۆته‌وه، نه ده‌رس و په‌نده‌كانی رابردوو و نه چانسه‌كانی داهاتوو ده‌توانن به‌هانایه‌وه بێن.\nبۆشایی وا كه عورفی كوردانه، عورفی سیاسی و جه‌نتڵمانیش ده‌ره‌قه‌تی نایه‌ن.\nبۆشایی زۆرن، بۆشایی نێوان شاره‌كان و ناوه‌ندی پارێزگاكانی كوردستان له‌رووی گه‌شه و نه‌شه، له‌رووی ئاستی كۆمه‌ڵایه‌تی و فه‌رهه‌نگییه‌وه. بۆشایی چینایه‌تی زه‌ق و ره‌ق و ته‌ق كه وێنه‌ی نییه له ململانێی كۆمه‌ڵایه‌تی و چینایه‌تی شه‌رق و غه‌ربدا كه ئاشتی كۆمه‌ڵایه‌تی خستۆته به‌رده‌م هه‌ڕه‌شه. بۆشایی نێوان نه‌وه‌كانی كورده‌واری كه ده‌ڵێی به زمانی ژاپۆنی له‌گه‌ڵ یه‌ك ده‌دوێن و وه‌رگێری خائین قسه‌كانیان ده‌گوازێته‌وه.\nبۆشایی نێوان ژن و مێرد، نێوان كوڕ و كچانی كورده‌واری كه سه‌دان مۆدێل و به‌دحاڵی بوون و به‌دگۆیی تێكی داون، سه‌دان داعشی كۆمه‌ڵایه‌تی و خێڵی دوژمن و خێڵی درۆ ده‌وری داون.\nبۆشایی نێوان میدیای ره‌سمی و به‌رپرس و ره‌وتی سۆشیال میدیای سه‌رهه‌ڵداو و گه‌شه‌كردوو كه خراپ و باشیان تێدایه و پێمان لێك جیا ناكرێته‌وه.\nبۆشایی زۆرن، هه‌ر بۆشایی نێوان پێشمه‌رگه و سوپا نییه. بۆشایی وا له‌سه‌ر سنووری بیلاروسیا كه نازانین كێ كۆچبه‌ری هه‌ژاری و بێ ده‌ره‌تانییه و كێش ناجسن و ناڕه‌سه‌نه كه له‌به‌رده‌م دیكتاتۆری بیلاروسیا مه‌دحی دیكتاتۆری بیلامانای به‌عس ده‌كات.\nبۆشایی تر زۆرن، كه ده‌مگوت تۆی خوێنه‌ریش هی تری لێ زیاد بكه. به‌س به كۆمێنتی زۆری نه‌شیاودا ده‌زانم په‌یوه‌ندی نووسه‌ر و خوێنه‌ریش وا تێكچووه سه‌د داعش ته‌راتێنی تێدا ده‌كات و سه‌د كۆمێنتچن و ده‌ستچن و لوغمچێنی ده‌مامكدار ژینگه‌كه‌ی ئالوده و پیس كردووه.


ئیتاڵیا هێزی پشتیوانی بۆ یەپەگە نارد – دەنگی کورد\nماڵەوە/هەواڵ/کوردستان/ ئیتاڵیا هێزی پشتیوانی بۆ یەپەگە نارد\nئیتاڵیا هێزی پشتیوانی بۆ یەپەگە نارد\nبەگوێرەی میدیا جیهانییەکان، ئیتاڵیا ژمارەیەک سەربازی ڕەوانەی دێرەزوور لە ڕۆژهەڵاتی سوریا کردووە بۆ پاڵپشتیکردنی یەکینەکانی پاراستنی گەل (یەپەگە).\nبەگوێرەی ئاژانسی ئەنادۆڵوی تورکی، هێزەکانی ئیتاڵیا هەفتەی ڕابردوو لە عێراقەوە چوونەتە حەسەکە و وەک بەشێک لە هاوپەیمانیی نێودەوڵەتی بۆ شەڕی دژی داعش لە ناوچەکە جێگیرکراون، و لە بنکەیەکی سەربازی ئەمریکی لە کێڵگەی غازی ئەلعومەر جێگیرکراون، کە دەکەوێتە ڕۆژهەڵاتی ڕووباری فورات لە ڕۆژهەڵاتی دێرەزوور.\nبەگوێرەی سەرچاوەکان، هێزەکانی ئیتاڵیا تا ئێستا بەشداریی شەڕیان نەکردووە و ژمارەیان نەزانراوە، کە ڕاوێژکاریی سەربازییان تیادایە بۆ پاڵپشتیکردنی هێزە ئەمریکی و فەڕەنسییەکان لە ئۆپراسیۆنەکانی دژ بە داعشدا.


حزبه ئیسلامییه شیعییه‌كان قومار و له‌شفرۆشخانه‌كانیان كۆنتڕۆڵ كردووه\nفائق شێخ عه‌لی په‌رله‌مانتاری عێراق و سكرتێری گشتی پارتی گه‌لی عێراق له كۆنگره‌یه‌كی ڕۆژنامه‌وانی له په‌رله‌مانی عێراق ئاشكرای كرد، حزبه ئیسلامییه شیعییه ساخته و دووڕووه‌كان ده‌ستیان به‌سه‌ر قومارخانه و مه‌لها و یانه‌كانی خواردنه‌وه و بازرگانی به ماده‌ی هۆشبه‌ردا گرتووه، له‌لایه‌كه‌وه خۆیان به ئیسلامی ناو ده‌به‌ن، كه‌چی له‌سه‌ر داهاتی قومار و له‌شفرۆشه‌كان ده‌ژین.\nفائق شێخ عه‌لی ده‌ڵێ، له ساڵانی پێشوو عێراق گازینۆی قوماركردنی زۆر به ئه‌سته‌م تێدا بوو، به‌ڵام ئێسته به‌شێوه‌یه‌كی زۆر فره‌وان بڵاوبووه‌ته‌وه و به گوێره‌ی توێژینه‌وه‌یه‌ك كه ئه‌نجاممان داوه، ڕۆژانه داهاتی ئه‌و گازینۆیانه‌ی قوماركردن ده‌گاته دوو ملیۆن دۆلار، حزبه ئیسلامییه‌كان ئه‌وانه‌ی خاوه‌نی میلیشیان و هێز و توانایان هه‌یه، به ئاشكرا ده‌یلێم حزبه ئیسلامییه شیعه‌كان، ئه‌و حزبه ئیسلامیانه له‌گه‌ڵ گازینۆكانی قوماركردن داهاته‌كان دابه‌ش ده‌كه‌ن، یه‌كێك له حزبه ئیسلامییه‌كان ڕۆژانه نیو ملیۆن دۆلار ده‌نێرێته ئه‌و قومارخانانه بۆ ئه‌وه‌ی قازانجی ته‌واوی لێ بكات و گازینۆكان پاره‌دار بكات و ده‌ست به‌سه‌ر خاكی عێراق بگرێ.\nهه‌روه‌ها ده‌ڵێ، ئه‌گه‌ر ده‌ڵێن ئه‌وان چۆن ڕۆژانه نیو ملیۆن دۆلاریان ده‌ست ده‌كه‌وێ و بۆ ئه‌و شوێنانه‌ی ده‌نێرن، به‌ڵی ڕاسته، ئێمه وه‌زاره‌ت و حكوومه‌تمان هه‌یه، به‌ڵام ئه‌وانه یاریی به عێراق ده‌كه‌ن، ئه‌و گازینۆیانه‌ی قوماركردن كه له عێراقن له مۆنتیكارلۆ و له‌نده‌ن و به‌یرووتیش بوونیان نییه.\nئاماژه‌ی داوه، مه‌لها و دیسكۆكانیش كه له عێراق هه‌ن، حزبێكی تری ئیسلامی شیعی ته‌واوی مه‌لهاكان ده‌پارێزێ، له‌به‌رامبه‌ر ئه‌و پاره‌یه‌ی خاوه‌نی مه‌لهاكان به حزبه‌كه‌ی ده‌ده‌ن، یانه‌كانی خواردنه‌وه به ویستی خۆیان و بێ هیچ ڕێوشوێنێك ده‌كرێنه‌وه، ئێمه حكوومه‌تمان نییه، حزبێكی تری ئیسلامی شیعی عێراق واته جیا له‌و دووه‌ی تر ده‌یانپارێزی و له‌به‌رامبه‌ردا پاره‌یان لێ وه‌رده‌گرێ.\nهێما بۆ ئه‌وه‌ش ده‌كات، سه‌رۆكی كوتله‌یه‌كی په‌رله‌مانی عێراق كه كه‌سایه‌تییه‌كی به‌ڕێزیشه ده‌ڵێ، 72 مه‌لهای نا ڕه‌سمی له عێراق هه‌ن، به‌ڵام نازانین چۆن ئه‌و ئاماره‌ی ده‌ست كه‌وتووه و له كوێی هێناوه، ئێمه‌ش وه‌كو ئه‌و په‌رله‌مانتارین بۆچی ئاماری وا ده‌ست كه‌سی تر ناكه‌وێ، نه‌خێر ئه‌وه ئامار نییه، ئه‌و ده‌وڵه‌ته ئێسته له‌لایه‌ن ئیسلامییه دووڕوو و ساخته‌كان مامه‌ڵه‌ی پێ ده‌كرێ، كه له‌سه‌ر عه‌ره‌ق و له‌شفرۆش و قوماركردن ده‌ژین، به‌وه‌ش نه‌وه‌ستاون و ڕووه‌كی خه‌شخاش كه یه‌كێكه له ماده هۆشبه‌ره‌كان هێنراوه‌ته عێراق و به دیاریكراوی له باشووری عێراق ده‌چێنرێت، هاوكات حه‌بی هۆشبه‌ر ڕۆژانه به ئۆتۆمبێل و به ملیۆنان دانه‌ی له ئێرانه‌وه ده‌هێنرێته عێراق،\nئه‌و په‌رله‌مانتاره‌ی عێراق ده‌ڵێ، بۆچی قوتییه‌ك بیره له به‌غدا به هه‌زار دیناره و له به‌سره به پێنج هه‌زار دینار؟ پرسیارتان لێ ده‌كه‌م، ئه‌و چوار هه‌زار دیناره زیاده بۆ كێیه؟ با پێت بڵێم بۆ گیرفانی حزبێكی ئیسلامییه، ئه‌وه‌ی ئه‌ده‌ب و ڕه‌وشتی هه‌بێ ئه‌و كاره ناكات، چونكه ئه‌وان هه‌ر به‌وه‌ش نه‌وه‌ستاون، ده‌ڵاله‌كانی له‌شفرۆشی كردن به ئافره‌تانیش ده‌بێ پاره بده‌ن به حزبه ئیسلامییه‌كانی عێراق، بۆ ئه‌وه‌ی ڕێگه‌یان پێ بده‌ن، مامه‌ڵه به له‌شفرۆشه‌كانه‌وه بكه‌ن و بۆ كڕیاره‌كانیان ببه‌ن.\nله كۆتایی قسه‌كانی ئه‌و په‌رله‌مانتاره ده‌ڵێ، ئێسته عه‌ره‌ق و خواردنه‌وه‌كان كه‌متر بوونه‌ته‌وه به به‌راورد له شه‌ش مانگ یان ساڵێك پێش ئێسته، میلیشیاكان و حزبه ئیسلامییه‌كانی شیعه به مه‌به‌ست ئه‌و كاره ده‌كه‌ن، بۆ ئه‌وه‌ی نرخی خواردنه‌وه كهولییه‌كان 100% به‌رز ببێته‌وه.\nئه‌م بابه‌ته 13442 جار خوێنراوه‌ته‌وه


2019-07-19 [11:36 AM]\nوتەبێژی حکوومەتی ھەرێمی کوردستان، لە بارەی پەلاماردانی ژمارەیەک گەشتیاری کورد لە تورکیا و دەستگیرکردنیان، راگەیەندراوێکی بڵاوکردەوە.\nلە راگەیەندراوەکەدا ھاتووە: ئاشکرایە ئاڵای ھەرێمی کوردستان، ئاڵایەکی دەستوورییە لە ناو عێراقدا و پێشتریش لە فڕۆکەخانەکان و ھۆڵەکانی پێشوازی لە تورکیا دانراوە بۆ پێشوازیکردن لە شاندەکانی ھەرێمی کوردستان.\nھەروەھا ھاتووە: سەرۆکی حکومەتی ھەرێمی کوردستان ویڕای دەربڕینی نیگەرانی لەو رووداوە، لایەنە پەیوەندییدارەکانی ھەرێمی کوردستانیشی راسپارد کە لەگەڵ بەرپرسانی تورکیا قسە بکەن\nراگەیەندراوێک لە لایەن گوتەبێژی حکومەتی ھەرێمی کوردستانەوە لە بارەی دەستگیرکردنی گەشتیارانی ھەرێمی کوردستان لە تورکیا\nلە چەند رۆژی رابردوودا چەند ھاووڵاتییەکی ھەرێمی کوردستان لە شاری ترابزۆنی تورکیا، تووشی پەلاماردان و دەستدرێژی بوونەوە بە ھۆی ئەوەی ویستوویانە بە ئاڵای کوردستانەوە وێنە بگرن، دواتر دەستگیرکراون و بە نیازن بیاندەنە دادگە.\nئاشکرایە ئاڵای ھەرێمی کوردستان، ئاڵایەکی دەستوورییە لە ناو عێراقدا و پێشتریش لە فڕۆکەخانەکان و ھۆڵەکانی پێشوازی لە تورکیا دانراوە بۆ پێشوازیکردن لە شاندەکانی ھەرێمی کوردستان.\nبۆیە سەرۆکی حکومەتی ھەرێمی کوردستان وێڕای دەربڕینی نیگەرانی لەو رووداوە، لایەنە پەیوەندییدارەکانی ھەرێمی کوردستانیشی راسپارد کە لەگەڵ بەرپرسانی تورکیا قسە بکەن، تا بە زووترین کات گەشتیارانی ھەرێمی کوردستان ئازاد بکرێن.\nوتەبێژی حکومەتی ھەرێمی کوردستان\nدوێنێ چەند سایتێکی تورکیی بڵاویانکردەوە، کە گرووپێکی گەشتیاری کورد سەردانی چیایەکی ناوچەی "چیاکارا"ی شاری "ترابزۆن"ی تورکیایان کردووە و یەکێک لە گەشتیارەکان ویستبووی بە ئاڵای کوردستانەوە وێنە بگرێت، بەڵام لە لایەن ژمارەیەک تورکەوە کرابووە ئامانج و دواتر بەو ھۆیەوە ٩ گەشتیاری کورد دەستگیرکرابوون.\nئەم هەواڵە 4084جار خوێندراوەتەوە


راگەیاندنی كومیته‌ی ناوەندی حێزبی کومونیستی ئێران بۆ مەحکوم کردنی زنجیرە چالاکیە تیرۆریستیەکان لە پاریس – رادیو ده‌نگی ئازادی و یه‌كسانی\nراگەیاندنی كومیته‌ی ناوەندی حێزبی کومونیستی ئێران بۆ مەحکوم کردنی زنجیرە چالاکیە تیرۆریستیەکان لە پاریس\nئێوارەی رۆژی جومعه ١٣ی مانگی نوامبر بەرانبەر لەگەڵ ٢٢ی مانگی خەزەڵوەر، هێزەکانی سەربە گروپی دەوڵەتی ئیسلامی داعش لە جەریانی زنجیرەیەک كرده‌وه‌ی تیرۆریستی بەرنامە بۆدارێژراو و هاوئاهەنگدا لە شاری پاریس، زیاتر لە ١٣٠ کەسیان کوشت و بەسەدان کەسی دیکەشیان بریندار کرد. نزیکەی ١٠٠ کەس لە قوربانیەکانی ئەم کارەساتە لە جەمعیەتێک بوون کە بۆ تماشا کردنی کۆنسێرتێکی مۆسیقی لە ساڵۆنی “باتاکلان”ی پاریس کۆبوونەوە. ئەو تیرۆریستە ئیسلامیانەی کە ئەم جەمعیەتەیان بە بارمتە گرتبوو، لەوپەڕی وەحشیگەریدا بە دانی دروشمی “اللە اکبر” خەڵکی بێدیفاعەیان دایەبەر ده‌ستڕێژی گوللە و کۆمەڵکوژیان کردن. هاوکات لەگەڵ ئەم کردارەدا بە هۆی دوو تەقینەوەی گەورە لە نزیک یاریگای میللی فەرانسە، ژمارەیەک لە شارۆمەندان کوژران و بریندار بوون. ماوەیەک دواتر لە ئاکامی تیرئەندازی هێرشبەران بۆسەر رێستورانی “پتی کاموج” و دوو رێستورانی تر و هەروەها لە ناوچەی پڕ لە هاتووچۆی شەقامی شارونی پاریس، لانیکەم ٣٠ کەس گیانیان لەدەستدا و ژماره‌یه‌كی زۆریش بریندار بوون. بە وتەی پۆلیسی فەرانسە لە جەریانی ئەم زنجیرە کردەوە تیرۆریستەیەدا ٨ کەس لە هێرشبه‌ران کوژراون. بەدوای ئەم هێرشە تیرۆریستیەدا زیاتر لە ١٥٠٠ کەس لە هێزەکانی پۆلیس و یەگانی ئەمنیەتی فەرانسە لە شوێنە جۆراوجۆرەکانی پاریس جێگیر کران. مەدرەسە و ناوەندە گشتیەکان داخران. پۆلیسی فەرانسە بەڕێوەچوونی هەموو جۆرە کۆبونەوەیەکی لە پاریس و دەوروبەری قەدەغە کردووە و داوای لە خەڵک کرد لە ماڵەکانیان نەیەنە دەرێ. دوای ئەم کارەساتە تیرۆریستیە کە لە دوای شەڕی جیهانی دووهەمەوە لە مێژووی فەرانسەدا بێ وێنە بووە، سەرۆک کۆماری ئەم وڵاتە لە سەرتاسەری فەرانسەدا بارودۆخی نائاسایی راگەیاندوە، سنورەکانی داخستوە و رێوشوێنی ئەمنیەتی لە فرۆکەخانە و خاڵە سنورییەکاندا بەشێوەیەکی بێ وێنە توند کردۆتەوە.\nئەم هێرشە جەنایەتکارانەیە کە ئەمجارە شارۆمەندانی بێ دیفاعی پاریسی کردە ئامانج و خەڵکی فەرانسەی نوقمی خەم و وەحشەت کرد، قین و تووڕەیی خەڵکی ئازادیخوازی لە سەرتاسەری دنیادا هەڵخراندوە. ئەم جەنایەتە تیرۆریستیە لە هەمانحاڵدا بەشێوەیەکی ئاشکراتر خەڵکی فەرانسە و باقی وڵاتانی ئوروپایی لە ئاستی کارەساتێک ئاگادار کردەوە کە رۆژانە لە لایەن دەوڵەت و رەوتە ئیسلامیەکانەوە لە وڵاتانی رۆژهەڵاتی نێوەڕاست، باکوری ئافریقا و هێندێک لە شوێنەکانی تری دنیادا روو ئەدەن. هیچ رۆژێک نییە کە لە یەکێک لە وڵاتانی سوریە، عێڕاق، ئەفغانستان، تورکیە و لیبیدا دەیان و سەدان ئینسانی بێ دیفاع نەبنە قوربانی تیرۆریزمی گروپە ئیسلامیەکان یان تیرۆریزمی دەوڵەتانی حاکم. کارەساتی ئینسانی سەرچاوەگرتوو لە عەمەلیاتە تیرۆریستیەکان لە عێڕاق و سوریە و ئەفغانستان بە شێوەیەک رۆژانە و ئاسایی بۆتەوە کە هەواڵنێریەکان هەواڵەکانی پێوەندیدار بەم رووداوانەوە بە پارێزەوە دەخەنە ڕیزی هەواڵەکانی خۆیانەوە. رۆژ نییە کە لاوانی فەلەستینی نەبنە خۆراکی تیرۆریزمی هاری دەوڵەتی رەگەزپەرستی ئیسرائیل. چەند مانگە کە دەوڵەتی تورکیە بە بیانووی بەرەنگار بوونەوەی پ. کا. کا شارەکانی کوردستانی تورکیەی یەک بەدوای یەکدا گەمارۆداوە و یاساوڕێسای حکومەتی نیزامی تێدا دامەزراندون و بە دەست تێکەڵ کردن لەگەڵ داعش و ئەنجامدانی عەمەلیاتی تیرۆریستی لە “سوروچ” و ” ئانکارا”، فەزای حاکم بەسەر کۆمەڵگایدا تیرۆریزە کردووە.حکومەتەکانی عەرەبستان، تورکیە و قەتەر لە هاوپەیمانەکانی ئامریکا، بریتانیا و فەرانسە لە رۆژهەڵاتی نێوەڕاستدان و پشت و پەنای سەرەکی گروپەکانی تیرۆریزمی ئیسلامین لە ناوچەکەدا. رژیمی کۆماری ئیسلامی کە دەوڵەتی فەرانسە خۆی بۆ پێشوازی لە سەر کۆمارەکەی ئامادە دەکات، یەکێک لە پێگە سەرەکیەکانی ئیسلامی سیاسی و تیرۆریزمی دەوڵەتیە لە دنیادا و تیرۆری بە هەزاران کەس لە نەیارانی خۆی لە پەروەندەدایە. ئەگەر سیاسەتە ده‌خاڵەت گەرانەکانی هێزە ئیمپڕیالیستیەکانی دنیا لە ئەفغانستان، عێڕاق، لیبی و سوریە بوارە عەینیەکانی گەشەکردنی گوروپە تیرۆریستیە ئیسلامیەکانی لە ناوچەکەدا فەراهەم کردەوە، پشتیوانی ئەم هێزە سەرمایەداریانە لە حکومەتەکانی پشتیوانی تیرۆریزم لە ناوچەکەدا بۆتە هۆی زەمانەت کردنی مانەوە، ئیدامەکاری و پەرەسەندنی چالاکیەکانی ئەم گروپانە لە ناوچەکە و سەرتاسەری دنیادا. بەمجۆرە خەبات لەدژی تیرۆریزمی گروپە ئیسلامیەکان جیا نییە لە خەبات لەدژی دەخاڵەتگەریە ئیمپڕیالیستیەکان و خەبات لەگەڵ دیپلۆماسی ریاکارانە و خوێناوی ئامریکا و باقی دەوڵەتانی سەرمایەداری لە ئوروپا. هەر ئەو جۆرەی کە جەنایەتی گروپە تیرۆریستیە ئیسلامیەکان هیچ سنورێک ناناسێت، خەبات لەدژی ئەم هێزانە و حکومەتەکانی پشتیوانیان و سیاستی ده‌خاڵەت گەرانەی ئیمپڕیالیستی ئامریکا و باقی هێزە رۆژئاواییەکان، ئەرکی چینی کرێکار و گشت ئینسانە ئازادیخوازەکانە لە سەرتاسەری دنیادا.ئێستا لە بارودۆخێکدا کە شەپۆلێک لە قین و بێزاری لەدژی جەنایەتی تیرۆریستە ئیسلامیەکان بەسەر فەزای سیاسی فەرانسە و باقی وڵاتانی ئوروپاییدا حاکمە، پارێزگاری کردن لە ئەرزشە پێشکەوتووەکان و رۆحی هاوپشتی ئینسانی حوکم دەکات کە سازمان، ناوەند و ئینسانە ئازادیخوازەکان نەهێڵن کە ڕەوتە راسیستی و حیزبە راست گەراکان ئەم جەنایەتە تیرۆریستیە بکەنە بیانوو بۆ توند کردنەوەی سیاسەتی ره‌گەزپەرستانە و دژی پەنابەری خۆیان. خەڵکی ئاسایی لە وڵاتانی موسڵمان نشین رۆژانە قوربانی رەوتە تیرۆریستە ئیسلامیەکانن، نابێ ئیجازە بدرێت شارۆمەندانی موسڵمان لە وڵاتانی ئوروپاییشدا ببنە قوربانی توندوتیژی رەوتە راست گەرا توندڕەوەکان. خەڵکی فەرانسە و باقی وڵاتانی دیکەی ئوروپایی بە لەبەرچاو گرتنی ئەم راستیە سادەیە کە جیاوازی هەیە لەنێوان رەوتە تیرۆریستەکانی ئیسلامی سیاسی و شارۆمەندانی موسڵماندا، نابێ ئیجازە بدەن کە رووداوی تیرۆریستی ئێوارەی ١٣ی نوامبر ببێتە بیانویەک بۆ دروست کردنی نائەمنی و کرداری توندوتیژی ئامێز لەدژی شارۆمەندانی موسڵمانی ئەم وڵاتانە لەلایەن رەوتە رەگەزپەرستەکانەوە.\nحیزبی کومونیستی ئێران وێڕای مەحکوم کردنی هێرشە تیرۆریستیەکانی ١٣ی نوامبری پاریس، لەگەڵ ئینسانە ئازادیخوازەکانی سەرتاسەری دنیادا هاوخەمی قوڵی خۆی بە کەسوکاری گیانبەختکردووانی ئەم کارەساتە تیرۆریستیە و خەڵکی پاریس رادەگەیەنێت و هیوای هەرچی زووتر چاک بوونەوەش بۆ برینداران و سەدەمەدیتوانی ئەم کارەساتە دەخوازێت.\nكومیته‌ی ناوه‌ندی حێزبی كۆمۆنیستی ئێران\n١٤ی نوامبری ٢٠١٥ی زایینی\n٢٣ی خه‌زه‌ڵوه‌ری ١٣٩٤ی هه‌تاوی\nPrevious Article دیفاعی حه‌سه‌ن رۆحانی له ئێعدامی زیندانیان له ئێران\nNext Article درێژه‌ی خۆپیشاندانی خوێندكاران له دانیشگای سلێمانی


به‌پاڵپشتی پارێزگاری به‌وه‌كاله‌ت عه‌ره‌به‌كان هه‌وڵی ده‌ستێوه‌ردان له‌كاروباره‌كانی كۆمسیۆنی كه‌ركوك ده‌ده‌ن\nله دوای گۆڕانكاری له چه‌ندین یه‌كه ئیداری شاره‌كه، شه‌ش لایه‌نی عه‌ره‌بی كه‌ركوك له رێگای راكان جبوری پارێزگاری به‌وه‌كاله‌تی كه‌ركوكه‌وه به چه‌ند بیانوێكی جۆراو جۆر هه‌وڵی ده‌ستێوه‌ردان له كاروباره‌كانی ئۆفیسی كه‌ركوكی كۆمسیۆنی باڵای سه‌ربه‌خۆی هه‌ڵژاردنه‌كان ده‌ده‌ن، سه‌رچاوه‌یه‌كی باڵاش له كۆمسیۆنی باڵای سه‌به‌خۆی هه‌ڵبژاردنه‌كان ئه‌و هه‌وڵانه به‌بێبنه‌مان ناوده‌بات.\nئه‌و شه‌ش لایه‌نه عه‌ره‌بیه‌كه كه پێكهاتون له هه‌ریه‌كه له خزبه‌كانی (حزبی حه‌ق و حزبی حه‌ل و پرۆژه‌ی عه‌ره‌بی و به‌ره‌ی گفتوگۆی نیشیتمانی و یه‌كێتی هێزی نیشیتمانی و گردبونه‌وه‌ی كۆماری عێراقی) به نوسراوێك كه وێنه‌یه‌كی ده‌ستی (هه‌واڵ) كه‌وتوه داوایه‌كیان ئاراسته‌ی راكان جبوری پارێزگاری به‌وه‌كاله‌تی كه‌ركوك كردوه كه گۆڕانكاری له پۆسته‌كانی ئۆفیسی كه‌ركوكی كۆمسیۆنی باڵای سه‌ربه‌خۆی هه‌ڵبژاردنه‌كانی عێراق بكه‌ن، كه له ئێستادا له‌لای كه‌سێكی به‌نه‌ته‌وه كورده.\nله نوسه‌راوه‌كه‌ی ئه‌و لایه‌نه عه‌ره‌بیانه‌دا هاتوه:”پاڵپشت به نوسراوی ئه‌میندارێتی گشتی ئه‌نجومه‌نی وه‌زیرانی عێراق به ژماره (2667) له 5/8/2018 ماده‌ی (3) به‌ناوی كیانه سیاسییه‌كان داواتان لێده‌كه‌ین ئۆفیسی كه‌ركوكی كۆمسیۆنی سه‌ربه‌خۆی هه‌ڵبژاردنه‌كانی عێراق هاوسه‌نگی نیشتیمانی بگرێته‌وه له رووی ژماره‌و دابه‌شكردنی پۆسته‌كان له‌ناو نوسینگه‌كه”.\nهه‌روه‌ها ئه‌وه‌شخراوه‌ته‌روو:”ئه‌مه‌ش له پێناو راپه‌ڕاندنی كاره‌كانی به‌شێوه‌یه‌كی سه‌ربه‌خۆو پیشه‌یی نوسینگه‌كه له ماوه‌ی داهاتووداو به‌هه‌مانشێوه بۆ فه‌رمانگه سه‌ربه‌خۆكان، چونكه پێكهاته‌ی عه‌ره‌بی و نوێنه‌ره‌كانیان كه داواكه‌یان ئاراسته‌كردوه واژۆیان كردووه‌و ئه‌نجامدانی هه‌ڵبژاردن ره‌تده‌كه‌نه‌وه ئه‌گه‌ر داواكارییه‌كانیان جێبه‌جێ نه‌كرێت”.\nله نوسراوه‌كه‌شیان ئاماژه‌یان بۆ ئه‌وه‌شكردوه:”ئه‌نجامدانی هه‌ڵبژاردن به‌بێ ئه‌نجامدانی هاوسه‌نگی جۆری وه‌ك سه‌ره‌تاو دووه‌م وه‌ك ژماره‌ی له نوسینگه‌ی كه‌ركوك ده‌بێته هۆكاری دروستبوونی قه‌یرانێكی تر له كه‌ركوك و رێپێدراوانی پێكهاته‌كانی سیاسی عه‌ره‌بی بۆ ئه‌نجامدانی گفتوگۆ سه‌باره‌ت به ناوه‌ڕۆكی سه‌ره‌وه پێكهاته‌كان”.\nهاوكات لای خۆشیه‌وه راكان جبوری نوسراوێكی ئاراسته‌ی نوسینگه‌ی سه‌رۆكی ئه‌نجومه‌نی وه‌زیرانی عێراق و نوسینگه‌ی سه‌رۆكی ئه‌نجومه‌نی نوێنه‌رانی عێراق كردوه و رایگه‌یاندوه كه پێویسته ئۆفیسی كه‌ركوكی كۆمسیۆن هاوسه‌نگی نیشتمانی تێدابكرێت.\nله یاداشته‌كه‌ی راكان جبوری كه وێنه‌یه‌كی ده‌ستی هه‌واڵ كه‌وتوه و هاوپێچ وێنه‌یه‌ك له یاداشتی حزبه عه‌ره‌بییه‌كان له كه‌ركوك ره‌وانه‌ی هه‌ردوو سه‌رۆكایه‌تی ئه‌نجومه‌نی وه‌زیران و په‌رله‌مان كردوه، رایگه‌یاندوه:”لایه‌نه‌كان داوا ده‌كه‌ن ئۆفیسی كه‌ركوكی كۆمسیۆنی باڵای سه‌ربه‌خۆۆی هه‌ڵبژاردنه‌كانی عێراق هاوسه‌نگی نیشتیمانی بیگرێته‌وه له رووی ژماره‌و دابه‌شكردنی پۆسته‌كان، ئه‌مه‌ش له پێناو راپه‌ڕاندنی كاره‌كان به شێوه‌یه‌كی سه‌ربه‌خۆو پیشه‌یی ئۆفیسی كه‌ركوك له ماوه‌ی داهاتووداو بڕیاری به‌ڕێزتان سه‌رجه‌م ئۆفیس و ده‌سته سه‌ربه‌خۆكان و نوسینگه‌كان له كه‌ركوك بگرێته‌وه.\nهاوكات به‌پێی به‌دواداچونه‌كانی (هه‌واڵ)، ئه‌نجومه‌نی وه‌زیران له ژێر رۆشنانی نوسراوه‌كه‌یراكان جبوری نوسراوێكی ئاڕاسته‌ی كۆمسیۆنی باڵای سه‌ربه‌خۆی هه‌ڵبژاردنه‌كان كردوه .\nله نوسراوه‌كه‌دا كه وێنه‌یه‌كی ده‌ستی (هه‌واڵ) كه‌وتوه تێیدا هاتوه:”هاوپێچ نوسراوی پارێزگای كه‌ركوك ژماره(1848) له 3/10/2018 له‌گه‌ڵ هاوپێچه‌كانی بۆ دیاریكردنی بۆچونتان سه‌باره‌ت به ناوه‌ڕۆكه‌كه‌ی.\nسه‌رچاوه‌یه‌كی باڵاش له كۆمسیۆنی باڵای سه‌ربه‌خۆی هه‌ڵبژاردنه‌كانی عێراقه‌وه، ، سه‌باره‌ت به هه‌وڵه‌كانی لایه‌نه عه‌ربیه‌كان بۆ ده‌ستێوه‌ردان له كاروباری ئۆفیسی كه‌ركوكی كۆمسیۆنی باڵای هه‌ڵبژاردنه‌كان، بۆ (هه‌واڵ)، رایگه‌یاند:” ئه‌و نوسراوانه هیچ سوودێكی نیه و كاریان له‌سه‌ر ناكرێت”، وتیشی:”ئه‌و كۆسمیۆنه كۆمسیۆنێكی سه‌ربه‌خۆیه‌و راسته‌وخۆ له‌لایه‌ن ئه‌نجومه‌نی نوێنه‌رانی عێراقه‌وه چاودێری ده‌كرێت ئه‌وان به‌رپرسن له كاروباره‌كانیان”.\nئه‌و سه‌رچاوه باڵایه كه‌نه‌یویست ناوی بڵاوبكرێته‌وه راشیگه‌یاند:”ئه‌و كه‌سانه‌ی له ئۆفیسه‌كانی كۆمسیۆن له پارێزگاكاندا هه‌ن سه‌رجه‌میان خه‌ڵكی وڵاته‌كه و شاره‌كانن و هیچ جیاوازیه‌كیان نیه و له‌لایه‌ن كۆمسیۆنه‌وه‌ش هه‌مویان به‌یه‌ك چاو سه‌یر ده‌كرێن و جیاوازیان له نێوان ناكرێت و هه‌مویان وه‌كو یه‌ك كاریان له‌گه‌ڵ ئه‌نجامده‌درێت”.\n 492 جار بینراوه\n12/1/2018 1:21:12 AM


پەرلەمانتارێك بۆ كۆتاییهێنان بەبۆردومانەكانی ئیسرائیل پێشنیازێك دەخاتەڕوو\n22/08/2019 1823 جار خوێندراوه‌ته‌وه\nپەرلەمانتار فائیق شێخ عەلی، لەسەر ئەو هێرشە ئاسمانییە یەك لەدوای یەكانەی ئیسرائیل بۆ سەر كۆگاكانی چەك و تەقەمەنی سەر بە هێزەكانی حەشدی شەعبی لەعێراق و لێدوانی بەرپرسانی ئیسرائیل لەو بارەیەوە سەرنجیداوە، جگە لەوەی بۆ كۆتاییهێنان و چارەسەركردنی ئەو قەیرانە نوێیەش پێشنیازێكی پێشكەش كردووە .\nشێخ عەلی لەتویتێكدا لە تۆری كۆمەڵایەتی تویتەر دەڵێت: ئەیدی كۆهین لەڕێگای كەناڵە ئیسرائیلییەكانەوە جەختیكردووەتەوە، كە ئەوە بۆ چوارەم جارە ئیسرائیل بۆردومانی كۆگاكانی چەك و تەقەمەنی سەر بە حەشدی شەعبی دەكات و هەر بەردەوامیش دەبێت لەبۆردومانكردنی ئەو كۆگایانە، هەیە ئەو بۆردومانانەی پێخۆشە و لایەنی واش هەیە پێی نیگەرانە ".\nلەبەشێكی تری تویتەكەیدا شێخ عەلی دەڵێت: چەكەكانتان رادەستی دەوڵەت بكەنەوە، جا باببینین داخۆ ئیسرائیل بەردەوام دەبێت لە بۆردومانەكانی یان نا؟"؟\nهەروەها دەڵێـت: چەكی حەشدی شەعبی موڵكی عێراقە، بۆیە دەبێت بگەڕێـتەوە بۆ خاوەنەكەی، كە شەرعییەتی نێودەوڵەتیشی هەیە.\nماوەیەكە ناوە ناوە كۆگاكانی چەك‌و تەقەمەنی چەكدارانی حەشدی شەعبی لەعێراق دەتەقنەوە، كە گومان دەكرێت بەهۆی هێرشی ئاسمانی سوپای ئیسرائیلەوە ئەو رووداوانە رووبدەن، ئەوەش وەك لێدانێك لەئامانجەكانی ئێران لەعێراق.


به مه‌رج کوشتنی به‌راز ڕێگه‌پێدراوه |\nHome سەرەکی به مه‌رج کوشتنی به‌راز ڕێگه‌پێدراوه\nمۆڵه‌تی سێ شوێنی پێویسته\nئاژانس – ڕێژین سه‌عدوون\n«به‌راز کێڵگه‌که‌می وێران کردووه، زیانی زۆری پێ گه‌یاندووم، هه‌نێکی ده‌خۆن و ئه‌وه‌ی دیکه‌شی ده‌ده‌ن به‌سه‌ر یه‌کدا و وێرانی ده‌که‌ن، چه‌ند جارێک که‌مینمان بۆ داناو‌ن به‌ڵام به‌رده‌ستمان نه‌که‌وتوون»، ئه‌مه وته‌ی ستار ئه‌حمه‌دی ته‌مه‌ن 50 ساڵه.\nبه‌رازه‌کان له هه‌رێمی کوردستان به شێوه‌ی کێوی ده‌ژین، له‌و ناوچانه ده‌بینرێن که چه‌م و باخی تێدایه، به زۆریش له‌و جێگه‌یانه‌ن که بۆ ڕه‌ز و باخ و مه‌ره‌زه گونجاون.\nئه‌و ئاژه‌ڵه کێوییه به ڕه‌و ده‌گه‌ڕێن و ڕوو بکه‌نه هه‌ر شوێنێکی کشتوکاڵی، زیانێکی زۆر له پاش خۆیان جێ ده‌هێڵن.\nله به‌شێک له ناوچه‌کانی هه‌رێمی کوردستان؛ ڕه‌ز و باخه‌کان و مه‌رازه‌کان، به هۆی به‌رازه‌وه زیانیان پێ گه‌یشتووه، جووتیارانیش له‌و حاڵه‌ته نیگه‌رانن، ڕێگه‌ی جیاجیا ده‌گرنه به‌ر بۆ ئه‌وه‌ی زیان به به‌روبوومه‌کانیان نه‌گه‌یه‌نێت، یه‌کێک له‌و ڕیگایانه‌یش کوشتنی به‌رازه‌کانه، بۆ ئه‌مه‌یش ڕێنمایی پێویست هه‌یه.\nکێڵگه‌که‌ی ستار ئه‌حمه‌د له دێلێژه‌یه، ئه‌و نیگه‌رانه له‌وه‌ی به‌راز به‌سه‌ر به‌روبوومه کشتوکاڵییه‌که‌ی هێناوه، به «ئاژانس»ی ڕاگه‌یاند: «هه‌رچیی به‌راز له ڕه‌زه‌که‌ی خواردووه، درێخییان نه‌کردووه، ئه‌وه‌ی دیکه‌شی که ماوه داویانه به‌سه‌ر یه‌کدا و به که‌ڵکی خواردنی نه‌هێشتوون.»\nبه‌راز، ڕوو ناکاته ئه‌و جێگایانه‌ی ئاوه‌دانین و قه‌ره‌باڵغی تێدایه، له‌به‌ر ئه‌وه‌یش به‌شێک له خاوه‌ن کێڵگه‌کان ڕادیۆ به‌کار ده‌هێنن بۆ ئه‌وه‌ی ده‌نگه ده‌نگیان لێوه بێت و به‌راز ڕوو نه‌کاته به‌روبوومی کێڵگه‌که‌یان.\nڕاوکردنی باڵندە و ئاژەڵە کێوییەکان و خشۆکەکان قەدەغەیە و سزای ماددیی هەیە که لە 100 سەد هەزار دینارەوە دەست پێ دەکات تاوەکوو 10 ملیۆن دینار.\nعەمید هێمن کامەران خان وتەبێژی پۆلیسی دارستان و ژینگەی سلێمانی بە «ئاژانس»ی وت: «ئەگەر بێت و بەرازێک بکوژرێت غرامەکەی 500 هەزار دینارە، جگە لە بەندکردنی یاسایی».\nوتیشی: «ئەو ڕاوکەرانەی کە جاری یەکەم ڕاویان کردووە و لە ڕاودا ده‌ستگیر کراون، تەعاودیان پڕ کردووه‌تەوه و غرامەکەیان 150 هەزار دینارە، بەڵام ئەگەر بێت و سەرپێچییەکەیان دووبارە کردەوە غرامەکەیان ئەبێتە دوو هێندە، بە گشتییش جۆری غرامەکان بە پێی ئەو ئاژەڵەی ڕاو کراوە دەگۆڕێت».\nهه‌رچه‌ند به پێی یاسا ڕاوکردنی ئاژه‌ڵی کێوی قه‌ده‌غه‌یه، به‌ڵام کوشتنی به‌راز یان هه‌ر ئاژه‌ڵێک زیانی ماددی یان گیانی بگه‌یه‌نێت، ڕێگه‌پێدراوه، ئه‌ویش به وه‌رگرتنی ڕه‌زامه‌ندیی پۆلیسی دارستان و به‌ڕێوه‌به‌رایه‌تیی ژینگه و به‌ڕێوه‌به‌رایه‌تییه کشتوکاڵییه‌کان.\nدیاری غه‌ریب بەڕێوه‌بەری ژینگەی سلێمانی بە «ئاژانس»ی وت: «بە پێی ڕێنمایی ده‌سته‌ی ژینگه له ساڵی (٢٠١٥)ی دەستەی پاراستن و چاککردنی ژینگە ڕاوی بەراز تەنیا بۆ بۆنە ئایینییەکان ڕێگەپێدراوە».\nوتیشی: «لەو حاڵەتەی کە دەبێتە هۆی زیانپێگەیاندن به ماڵ و کێڵگەکان دەتوانن جووتیاران داوایەک پێشکەش بکەن بە مەبەستی ڕەزامەندیی وەرگرتنی ژینگە و بەڕێوه‌بەرایەتیی کشتوکاڵ و بەڕێوبەری پۆلیسی دارستان، بە ڕەزامەندی ئەم سێ لایەنە بڕیار دەدرێت لەسەر ئەوەی ئەو ئاژەڵەی زیانی ماددی یان گیانی دەگەیەنێت بکوژرێت یان نا، ئه‌گه‌ر نا که‌س ناتوانێت بیکوژێت له خۆیه‌وه«.


کوردیپێدیا - 16-09-2019\n📅 16-09-2019 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nلە چالاکییەکانی ئەمڕۆ: 16-09-2019\n- ژمارەیەک لە کۆڵبەرکۆڵبەرانی کورد لە سنووری شاری سەردەشتسەردەشتدا، کەوتنە بۆسەی هێزی سپای پاسداران و لە ئاکامی تەقەی ئەو هێزانە، کۆڵبەرێکی کورد بە ناوی مەحیەدین مام خدری، بەسەختی بریندار کرا.\nمەحیەدین مام خدری\n- فڕۆکە جەنگییەکانی دەوڵەتی تورکی داگیرکەر کاتژمێر 10:45ی ئەمڕۆ بە کاتی ناوچەکە گوندەکانی سنووری گارە-یان لە ناوچەی ئامێدیئامێدی لە پارێزگای دهۆکدهۆک بۆردومانکرد. بۆردومانەکە لە یەک کاتدا لە دژی چەندین گوند ئەنجامدراوە. بۆردومانەکە بەشێوەیەکی تایبەت و چڕ گوندی سپیێندار و دەورووبەری کردووەتە ئامانج. بۆردومانەکە زیانی بە زەویی و زاری هاووڵاتییان گەیاندووە.\n- لە شاری سلێمانیسلێمانی لە مەراسیمێکی تایبەتدا کۆی بەرهەمەکانی شاعیری بەناوبانگی کورد (شێخ سەلامشێخ سەلام عازەبانی) لە سێ بەرگدا بڵاوکرایەوە.\n- هەشتەمین پێشانگەی نێودەوڵەتی خواردن، جلوبەرگ و کەلوپەلی نێوماڵ لە دهۆک کرایەوە و بۆ ئەمساڵ 60 کۆمپانیای ناوخۆیی و بیانی بەشداری دەکەن.\n- بەڕێوەبەری گومرگی گەرمیانگەرمیان دەستگیردەکرێت، گوتەبێژی پۆلیس دەڵێت: لەسەر بڕیاری دادگەی دەستپاکی عێراق بڕیاری دەستگیرکردنی دەرچووە و ئێستا دۆسیەکەی لای پۆلیسە تاوەکو یەکلایی دەکرێتەوە، دەستبەسەردەبێت.\n- بڕیاربوو ئەمڕۆ، لەپارێزگای هەڵەبجەهەڵەبجە لەزیادکردنێکی ئاشکرادا ژمارەی تابلۆی ئۆتۆمبێلی 1 تا 9ی ئەو پارێزگایە بفرۆشرێت، بەڵام بەهۆی زۆری نرخەکەیەوە هیچ کەس ئامادە نەبوو ئەو بڕە پارەیە بدات.\n- سەنتەری چالاکی گەنجانی کەلارکەلار، پێشانگایەکی شێوەکارییان بۆ نیشاندانی دەستڕەنگینی فێرخوازانی سەنتەرەکەیان کردەوە، هەشت کوڕ و 16 کچی شێوەکار بە 51 تابلۆی ڕەنگاوڕەنگ بەشدارییان کرد.\n- ئێوارەی ئەمڕۆ، لە مۆزەخانەی شاری سلێمانی، بە هاوکاری ناوەندی حەوت ڕەنگە، پێشانگایەکی شێوەکاری بۆ شێوەکار فائیزە فاتحیفائیزە فاتحی خەڵکی شاری سنەسنە لە رۆژهەلاتی کوردستان کرایەوە. بەرهەمەکانی ئەو شێوەکارە پێکهاتووە لە 17تابلۆ، چواری گرافیکە و 13ی بە ناوی شاخە و زۆرێک لە ڕەنگی جیاواز تێیدا بەکار هاتووە.\n- پارتی ئازادی هۆڵەندا کە پارتێکی ئۆپۆزسیۆنە لە پێشنیارپرسێکدا بۆ پارلەمانی ولاتەکەی ڕاگەیاند: لە عەفرینعەفرین چەتەکانی داعشداعش لە بری دەوڵەتی تورکیا شەڕ دەکەن و پێسیوستە لە سەر پەیوەندی و هەماهەنگی لەگەڵ داعش ناتۆ لێپرسینەوە لە ڕژێمی تورکیا بکات.\n- پەیمانگەی ئاماری تورکیا رایگەیاند: تادێت رێژەی بێکاریی لە تورکیا بەرزدەبێتەوە و بەهای لیرە-یش لە دابەزینی بەردەوامدایە، لەکاتێکدا لەچەند ساڵی رابوردوودا بەڕێژەی 30% بەهاکەی لەدەستداوە.\n#کۆڵبەر | #سەردەشت | #ئامێدی | #دهۆک | #سلێمانی | #شێخ سەلام | #گەرمیان | #هەڵەبجە | #کەلار | #فائیزە فاتحی | #سنە | #عەفرین | #داعش |\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 16-09-2019\n 📡 ماڵپەڕ | 🏳 کوردیی ناوەڕاست | ماڵپەری رووداو - 16-09-2019\n 📡 ماڵپەڕ | 🏳 کوردیی ناوەڕاست | ماڵپەری رۆژنیوز - 16-09-2019\n 📡 ماڵپەڕ | 🏳 کوردیی ناوەڕاست | ماڵپەری کوردپا - 17-09-2019\n1. 👁 زمانی عەرەبی لە کوردستانی عیراقدا\n1. 👁 فائیزە فاتحی\n👌 ئەم بابەتە لەلایەن: (جوان عومەر ئەحمەد)ەوە لە: Sep 8 2019 1:26AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 17 2019 8:43PM باشترکراوە\n📷 فایلی وێنە 1.0.2 84 KB Sep 16 2019 8:41PM هاوڕێ باخەوان\n📷 فایلی وێنە 1.0.1 38 KB Sep 7 2019 8:16PM هاوڕێ باخەوان


بەڕێوەبەرایەتی گشتی كەشناسی و بومەلەرزەزانی هەرێمی كوردستان ڕایدەگەیەنێت، پێشبینی دەكرێت ڕۆژی پێنج شەممە ئاسمانی هەرێم لەنێوان ساماڵ و پەڵەهەور بێت و لە هەندێك ناوچە دەگۆڕێت بۆ نیمچەهەور لەگەڵ ئەگەری بارینی كەمێك نمەباران.\nبەڕێوەبەرایەتی گشتی كەشناسی و بومەلەرزەزانی هەرێمی كوردستان لە ڕاگەیەنراوێكدا بڵاویكردەوە، كە یەكەم ڕۆژی جەژنی ڕەمەزان پلەكانی گەرما نزیكەی 2 پلە بەرزتر دەبنەوە بە بەراوورد لە گەڵ ئەمڕۆ سێشەممە و خێرایی باش (5-15)كم/ك دەبێت.\nئاماژە بۆ ئەوەشكراوە، كە ڕۆژی هەینی ئاسمان لە زۆربەی كاتەكان ساماڵ و پەڵەهەور دەبێت وە هەندێ كاتیش دەگۆڕێت بۆ نیمچە هەور لە گەڵ ئەگەری كەمێك نمە باران لە ناوچە شاخاویەكانی هەولێر و پلەكانی گەرما كەمێك دادەبەزێت بە بەراورد لە گەڵ ڕۆژی پێشودا.\nبەڕیوەبەرایەتی گشتی كەشناسی بومەلەرزەزانی هەرێم\nجەژنی ڕەمەزانتان پیرۆز بێت\nپێشبینی كەش و هەوای هەرێم بۆ ڕۆژانی جەژنی ڕەمەزانی پیرۆز\nڕۆژی پێنج شەممە پێشبینی دەكرێ ئاسمانی هەرێم لە نێوان ساماڵ و پەڵەهەور بێت وە لە هەندێ ناوچە دەگۆڕێت بۆ نیمچە هەور لە گەڵ ئەگەری بارینی كەمێك نمە باران لە ناوچەكانی باكوری هەرێم پلەكانی گەرما نزیكەی 2 پلە بەرزتر دەبنەوە بە بەراوورد لە گەڵ ئەمڕۆ, خێرایی با (5-15)كم/ك دەبێت.\nڕۆژی هەینی ئاسمان لە زۆربەی كاتەكان ساماڵ و پەڵەهەور دەبێت وە هەندێ كاتیش دەگۆڕێت بۆ نیمچە هەور لە گەڵ ئەگەری كەمێك نمە باران لە ناوچە شاخاویەكانی هەولێر و پلەكانی گەرما كەمێك دادەبەزێت بە بەراورد لە گەڵ ڕۆژی پێشودا.\nڕۆژی شەممە ئاسمانی ناوچەكانی هەرێم ساماڵ و پەڵەهەور دەبێت بەڵام لە شەودا ناوچەكانی باكور و ناوچەشاخاویەكانی ڕۆژهەڵات دەگۆڕێت بۆ هەوری تەواو لە گەڵ ئەگەری بارینی كەمێك نمە باران لە ناوچە شاخاویەكانی پارێزگای دهۆك و سلێمانی, پلەكانی گەرما نزیك دەبێتەوە لە تۆماركراوی ڕۆژی پێشو.\nبەشی پیشبینی كەش و هەوا\nحكومەتی هەرێم لە بارەی پشووی سبەی ڕاگەیەنراوێكی بڵاوكردەوە\nجێنین هێنیس پلاسخارد؛ تائێستا رێككەوتننامەی بەغدا و هەولێر نەكەوتووەتە بواری جێبەجێكردن\nخەڵك بەڕێوەبەرایەتی گشتی كەشناسی و بومەلەرزەزانی هەرێمی كوردستان ڕایدەگەیەنێت ، ئاسمانی شارەكانی هەرێم بەگشتی ساماڵ دەبێت پلەكانی گەرما لەنێوان…\nخەڵك بەڕێوەبەرایەتی گشتی كەشناسی و بومەلەرزەزانی هەرێمی كوردستان ڕایدەگەیەنێت: پێشبینی دەكرێت ئەمشەو نمەباران بەردەوام بێت لە ناوچە شاخاوییەكان…\nخەڵك بەڕێوەبەرایەتی گشتی كەشناسی و بومەلەرزەزانی هەرێمی كوردستان ڕایدەگەیەنێت ، لە وەرزی گەرمای ئەمساڵدا تا ئێستا ئەمە یەكەمجارە پلەی گەرمی…\nئه‌رشیفه‌کان مانگێک دیاری بکه حوزه‌یران 2021 (1215) ئایار 2021 (1622) نیسان 2021 (1647) ئازار 2021 (1663) شوبات 2021 (1621) كانونی دووه‌م 2021 (1028) كانونی یه‌كه‌م 2020 (62)\n21 مارس 2021 3.30 pm\nخەڵك- بەڕێوەبەرایەتی كەشناسیی و بوومەلەرزەزانی هەرێم لە بارەی بوومەلەرزەكەی شارۆچكەی پێنجوێنەوە، زانیاریی ورد…\n27 نیسان 2021 10.57 pm\nخەڵك بەڕێوەبەرایەتی گشتی كەشناسی و بومەلەرزەزانی هەرێمی كوردستان ڕایدەگەیەنێت: پێشبینی دەكرێت ئەمشەو نمەباران…


فه‌توایه‌ك به‌بۆنه‌ی هاتنی سه‌ریساڵی زایینییه‌وه | گومانە جۆراو جۆرەكان\nگومانناسی گومانە جۆراو جۆرەكان فه‌توایه‌ك به‌بۆنه‌ی هاتنی سه‌ریساڵی زایینییه‌وه\nقل یا أهلَ الكِتابِ تَعالَوْا إلی كَلِمَة‌ٍ سَوا‌ءٍ بَیْنَنا وَ بَیْنَكُمْ الا نَعْبُدَ الا اللهَ وَ لانُشْرِكَ بِهِ شَیْئا وَلاێتَخِذَ بَعْضُنا بَعْضاً أرْباباً مِنْ دونِ الله فَإِنْ تَوَلوا فَقولوا اشْهَدوا بِأَنا مُسْلِمونآ‌ل عمران/ ٦٤\nبێ گومان (عیسا) پێغه‌مبه‌ر -سڵاَوی له‌سه‌ر بێت– كاتێ له‌دایك ده‌بێ، هه‌ر موجیزه‌یه، چونكه ده‌سه‌ڵاَت و تواناییی خوای باڵاده‌ست نه‌بێ، ژن بێ مێرد چۆن حامیله ده‌بێ و منداڵی ده‌بێ ؟ وه كاتێكیش جووله‌كه پیلانیان داڕشت بۆ كوشتنی و هێرشیان كرده سه‌ری و خوا پاراستی لێیان و یه‌كێ له خۆیانیان كوشت، وایانزانی عیسایه! هه‌ر موعجیزه‌یه. وه كه خوا ڕزگاری ده‌كا و به‌رزی ده‌كاته‌وه بۆ لای خۆی و بۆ دوایی دێته خواره‌وه، هه‌ر موعجیزه‌یه. قورئانی پیرۆز چه‌نده ڕێز له‌خاتوو مه‌ریه‌م ده‌گرێت و پاكانه‌ی بۆ ده‌كات، كاتێ جووله‌كه بوختانیان بۆ كرد: و بكفرهم و قولهم علی مریم بهتانا عظیما. (سووره‌تی نیسا‌ئـ : ١٥٦) یان چۆن به‌درۆیان ده‌خاته‌وه كاتێ ده‌ڵێن له(سێداره)مان دا: وقولهم إنا قتلنا المسیح عیسی ابن مریم رسول الله وما قتلوه وما صلبوه ولكن شبه لهم وإن الذین اختلفوا فیه لفی شك منه ما لهم به من علم إلا اتباع الظن وما قتلوه یقینا بل رفعه الله إلیه و كان الله عزیزا حكیما وإن من أهل الكتاب إلا لیؤمنن به قبل موته ویوم القیامة یكون علیهم شهیدا. ٤/١٥٧ – ١٥٩. هیوادارم شوێنكه‌وتووه‌كانیشی دوای ئامۆژگارییه‌كانی بكه‌ون و به به‌نده‌ی خوای دابنێن و نه‌یكه‌نه كوڕی خوا!لقد كفر الذین قالوا إن الله هو المسیح ابن مریم و قال المسیح یا بنی إسرائیل اعبدوالله ربی و ربكم إنه من یشرك بالله فقد حرم الله علیه الجنة و مأواه النار و ما للظالمین من أنصار ٥/٧٢، باوه‌ڕ به وته و ئامۆژگارییه‌كانی بكه‌ن: و إذ قال عیسی ابن مریم یا بنی إسرائیل إنی رسول الله إلیكم مصدقا لما بین یدی من التوراة ومبشرا برسول یأتی من بعدی اسمه أحمد.... ٦١/٦.


تورکیا؛ کوشتنی مامۆستایەکی زانکۆ نارەزایی فراوانی بەدوای خۆیدا هێنا\n- 1/5/2019 8:07:00 PM 24612 جار خوێندراوەتەوە\nکوشتنی مامۆستایەکی زانکۆ بەهۆی"ئاشکراکردنی خوێندکارێک لە کاتی گزی تاقیکردنەوەکان" لە زانکۆی چاناکایای تورکیا نارەزایی گشتی بەدوای خۆیدا هێنا.\nبەپێی میدیای تورکیا، جێرەن دامار مامۆستای زانکۆ و یاریدەدەری توێژەر لە بەشی یاسایە لە زانکۆی چاناکایا، خوێندکارێک هەڵیکوتاوەتە سەر ئۆفیسەکەی و دوای لێدانێکی زۆر دوو گولـلەی پێوەناوە و کوشتویەتی.\nسەبارەت بە هۆکاری ئەو هێرشەی خوێندکارەکە، سەرچاوەکانی هەواڵی تورکیا رایانگەیاندووە، "بەهۆی ئەوە بووە لە کاتی ئەنجامدانی تاقیکردنەوە وەرزییەکاندا گزی کردووە و ئەو مامۆستایەش رێگەی لێگرتووە و ئاشکرای کردووە".\nدوابەدوای روداوەکەش، خەلیل ئیسماعیل حیکمەت، بکوژی دامار لە لایەن پۆلیسەوە دەستگیرکراوە و دانی بە تاوانەکەدا ناوە و وتویەتی" ناچاربووم گزی بکەم و دوای ئاشکرابوونم داوام لێکردوە سکاڵاکەی هەڵبوەشێنێتەوە، بەڵام رەتیکردووەتەوە و منیش بە دەمانچەکەی باوکم کوشتومە".\nئەو روداوە نارەزایی بەرفراوانی بەدوای خۆیدا هێناوە و چەندین رێکخراوی چالاکوانانی مەدەنی و سەنتەری پەروەدەیی تورکیا خۆپیشاندانی نارەزاییان ئەنجامدا، ئەوەش بەهۆی ئەوەی لە ماوەی چەند مانگی رابدوودا توندوتیژی لەلایەن خوێندکارانی زانکۆ دژی مامۆستایان زیادیکردووە.\nوەزارەتی ناوخۆی تورکیا بە هەماهەنگی لەگەل ئەنجومەنی خوێندنی باڵا لیژنەیەکی هاوبەشیان پێکهێناوە بۆ بەدواداچونی هۆکارەکانی زیادبوونی توندوتیژی لە زانکۆکان و پێدانی رۆشنبیری بە خوێندکاران و بنەبەڕکردنی ئەو حاڵەتانە.


دوای سەدر، حزبوڵاش هێزێکی خۆى هەڵوەشاندەوە\n2836 جار خوێندراوەتەوە\nبەرپرسی ئەمنی کەتائیبی حزبوڵڵا لە عێراق رایگەیاند، فەرماندەکانیان بڕیاریانداوە بە ھەڵوەشاندنەوەی ھێزی سەرایا بەرگریی مەدەنی و راگرتنی سەرجەم چالاکییەکانی ھێزەکە و داخستنی بارەگاکانی.\nعەلی عەسکەری بەرپرسی ئەمنی کەتائیبی حزبوڵڵا، لە تویتێکیدا رایگەیاند، "فەرماندەکانی کەتائیبی حزبوڵڵا بڕیاریانداوە بە ھەڵوەشاندنەوەی ھێزی سەرایا بەرگریی مەدەنیی و ھەروەھا راگرتنی سەرجەم چالاکییەکانی ھێزەکە و داخستنی بارەگاکانی".\nئاماژەی بەوەشدا، چەکدارانی سەرایا بەرگریی مەدەنیی لەگەڵ چەک و تەقەمەنییەکانیان رادەستی دەستەی حەشدی شەعبی کراون و دەشڵێت، "ئەم بڕیارە لە وەڵامی یەکێک لە سەرکردەى لایەنە دۆستەکان دراوە کە داوای کردووە، گرووپە چەکدارەکان لە عێراق ھەڵبوەشێندرێنەوە".\nدوێنێ ھەینی رێبەرى رەوتی سەدر، موقتەدا سەدر ھەڵوەشاندنەوەی لیوای یەومولمەوعود سەر بە رەوتی سەدر و داخستنی بارەگاکانی راگەیاند و ئەویش وەک نیشاندانی نیازپاکی لە ھەڵوەشاندنەوەی گرووپە چەکدارەکان لە عێراق.\nپێشتریش موقتەدا سەدر لە کۆنگرەیەکی رۆژنامەوانیدا داوای لە لایەنە سیاسیەکانی ناڕازیی لە ئەنجامە بەراییەکانی ھەڵبژاردنەکانی پێشوەختەی ئەنجوومەنی نوێنەرانی عێراق کرد، ئەگەر بڕیاریاندا بەشداری لە حکومەتی داھاتوو بکەن، ئەوە دەبێت گرووپە چەکدارەکانیان ھەڵبوەشێننەوە و چەک و تەقەمەنییەکانیان لە رێگای فەرماندەی گشتیی ھێزە چەکدارەکان، رادەستی حەشدی شەعبی بکەن.\nبەپێی ئەنجامە بەراییەکانی ھەڵبژاردنەکان کە لەلایەن کۆمیسیۆنی باڵای سەربەخۆی ھەڵبژاردنەکانەوە بڵاوکراوەتەوە، رەوتی سەدر بە سەرۆکایەتی موقتەدا سەدر لە کۆی ٣٢٩ کورسی ئەنجوومەنی نوێنەران، ٧٣ کورسی بەدەستھێناوە.\nھاوپەیمانی فەتح کە باڵی سیاسیی گرووپە چەکدارە شیعەکانە، بەپێی ئەنجامە بەراییەکانی ھەڵبژاردنی پێشوەختی ئەنجوومەنی نوێنەرانی عێراق کە لە ١٠ی تشرینی یەکەمی رابردوو بەڕێوەچوو، بە بەدەستھێنانی ١٦ کورسی دۆڕاوی سەرەکی ھەڵبژاردنەکانە، لە کاتێکدا لە ھەڵبژاردنەکانی ٢٠١٨دا، بە بەدەستھێنانی ٤٨ کورسی براوەی دووەمی ھەڵبژاردنەکان بوو.\nماوەی زیاتر لە سێ ھەفتەیە، لایەنگرانی لایەنەکانی ناڕازیی لە ئەنجامە بەراییەکانی ھەڵبژاردنەکانی پێشوەختەی عێراق خۆپیشاندان دژبە ئەنجامە بەراییەکانی ھەڵبژاردنەکان ئەنجام دەدەن و داوا دەکەن پرۆسەی دووبارە ژماردن و جیاکردنەوەی دەنگەکان بەدەست بۆ سەرجەم وێستگەکان ئەنجام بدرێتەوە.\nکەتائیبی حیزبوڵای عێراق بە یەکێک لە گروپە چەکدارەکانی نزیک لە ئێرانەوە دادەنرێت و ھێزی سەرایا بەرگریی مەدەنی لە ساڵی ٢٠١٤بە ئامانجی شەڕی دژ بە رێکخراوی داعش، پێکهێنا.


دیمانه له‌گه‌ڵ عه‌بدوڵڵای موهته‌دی…. – Denegkan\nدیمانه له‌گه‌ڵ عه‌بدوڵڵای موهته‌دی….\nعه‌بدوڵڵای موهته‌دی: كوردی ئێران گه‌وره‌ترین و كاریگه‌رترین كارتێكن كه له‌به‌رامبه‌ر ئێران به ده‌ست حكوومه‌تی هه‌رێمی هه‌رێمه‌وه‌ن.\nئۆپۆزیسیۆنی كوردی ئێران گه‌وره‌ترین و كاریكه‌رترین كارتێكن كه له‌حاست ئێران به ده‌ست حكوومه‌تی هه‌رێمی هه‌رێمه‌وه‌ن، كز كردنی ئه‌و كارته وه‌كوو بێده‌ست كردن و بێچه‌ك هێشتنه‌وه‌ی خۆیان وایه،\nعه‌بدوڵڵای موهته‌دی سكرتێری كۆمه‌ڵه‌ی شۆڕشگێڕی زه‌حمه‌تكێشانی كوردستان،له‌وبڕوایه‌دایه سیاسه‌تی نوێی ئه‌مریكا به‌سه‌رۆكایه‌تی "ئۆبامای ڕه‌شپێست "له‌به‌رامبه‌ر دۆزی گه‌لی كورد له‌خۆر هه‌ڵاتی ناوه‌ڕاستدا ڕوون نییه وله‌هه‌مان كاتیشدا پێی وایه كۆماری ئیسلامی ئێران به‌هاتنی دیموكراته‌كان، نیگه‌رانن وترسیان له"ئۆباما"،زیاتره وه‌ك له‌حكومه‌تی پێشووی ئه‌مریكا، به‌سه‌رۆكایه‌تی "جۆرج بۆش" موهته‌دیله‌به‌شێكی دیمانه‌كه‌یدا ده‌ڵێت :"هاتنه سه‌ركاری ئۆباما"، ده‌توانێ له‌چاو ئیداره‌ی پێشوو زیاتر له به‌رژه‌وه‌ندی ره‌وتی دیموكراسی خوازی له ناوچه‌كه‌دا بێت ئه‌گه‌ر چاوێك به میژووشدا بخشێنینه‌وه، له دوو قۆناغی پێشتردا دموكراته‌كان له ئێران دنه‌ی گۆڕانیان دا، یه‌كیان له سه‌رده‌می جان كێنێدی دا كه وێڕای داوای لیبرالیزه كردن و كرانه‌وه‌ی فه‌زای سیاسی، پێشنیاری پرۆژه‌ی ئیسڵاحاتی ئه‌رزی و هه‌ڵوه‌شاندنه‌وه‌ی نیزامی ده‌ره‌به‌گایه‌تییان هێنایه ئاراوه و ده‌زانین كه بوو به هۆی گۆڕانكارییه‌كی گه‌وره. ئه‌وه‌ی دیكه‌یان جیمی كارته‌ر بوو كه هه‌مد یسان داوای كرانه‌وی سیاسی و ره‌چاو كردنی مافی مرۆڤی له شای ئێران كرد كه ده‌زانین بوو به یه‌كێك له هۆكاره‌كانی سه‌رهه‌ڵدانی شۆڕش له ئێران. كێ ده‌ڵێ ئه‌مجاره‌ش حكوومه‌تی دێمۆكراته‌كان له ئه‌مریكا نابێته هۆكارێكی هانده‌ر بۆ گۆڕانی سیاسی له ئێران.؟".ئه‌وه‌ی كه‌ده‌یخوێننه‌وه ده‌قی ئه‌وگفتۆگۆیه‌یه له‌گه‌ڵ به‌ڕێز موهته‌دیدا.\nئاسۆ:سه‌ركه‌وتنی باراك ئۆبا "له‌لایه‌ن جیهانی عه‌ره‌بی و ئیسلامیه‌وه، پێشوازییه‌كی گه‌رمی لێكراو وئێرانیش وه‌ك یه‌كێك له‌نه‌یاره كۆن و سه‌رسه‌خته‌كانی ئه‌مریكا له‌ڕۆژهه‌ڵاتی ناوه‌ڕاست، پێشوازیان له‌دۆڕاندنی كۆمارییه‌كان كردوبه‌جۆرێك خۆشحاڵبوون به‌وگۆڕانه‌ی له‌ئه‌مریكاوه ده‌ستی پێكردووه، پسیارێك كه‌لێره‌دادێته‌پێش ئه‌وه‌یه هاتنی" ئۆباما "ده‌توانێت چ گۆڕانكارییه‌ك بكات له‌ڕۆژهه‌ڵاتی ناوه‌ڕاست ،ئه‌وگۆڕانكاریانه‌ش تاچه‌ند به‌سودی گه‌لانی ژێرده‌سته ته‌واو ده‌بێت .؟\nموهته‌دی: هه‌ر وه‌كوو ره‌نگه سه‌رنجتان دابێ، شایی پێوه كردنی كۆماری ئیسلامیی ئێران به ئۆباماوه زۆری نه‌خایاند. سه‌ره‌تا پێیان وابوو به چوونی بووش و هاتنی ئۆباما فشاریان له‌سه‌ر هه‌ڵده‌گیرێت و ده‌رفه‌تی ئه‌وه په‌یدا ده‌كه‌ن به وتووێژی دوورودرێژ و موجامه‌لاتی بێ‌ناوه‌رۆك بیگوزه‌رێنن و كات بۆ خۆیان بكڕن و له‌بنه‌وه خه‌ریكی به‌رمانه ئه‌تۆمییه‌كه‌ی خۆیان، خه‌ریكی زێده‌خوازییه ناوچه‌ییه‌كانیان، خه‌ریكی به‌هێزكردن و ته‌یار كردنی تێرۆریزم و به‌تایبه‌ت خه‌ریكی سه‌ركوت و داپڵۆسینی خه‌ڵكی ئێران بن. زۆری پێنه‌چوو بۆیان ده‌ركه‌وت كه به هه‌ڵه چوون و ده‌ستیان كرد به گۆڕینی زمان و گوتاری خۆیان له‌سه‌ر ئۆباما. به‌بڕوای من ئێستا ترسیان له ئۆباما زیاتره تا له حكوومه‌تی بووش و نێئۆكانه‌كان. ناهه‌قیشیان نییه. من له‌و بڕوایه دام كه هاتنه سه‌ركاری ئۆباما ده‌توانێ له‌چاو ئیداره‌ی پێشوو زیاتر له به‌رژه‌وه‌ندی ره‌وتی دێمۆكراسیخوازی له ناوچه‌كه‌دا بێت. ئه‌گه‌ر چاوێك به میژووشدا بخشێنینه‌وه، له دوو قۆناغی پێشتردا دێمۆكراته‌كان له ئێران دنه‌ی گۆڕانیان دا، یه‌كیان له سه‌رده‌می جان كێنێدی دا كه وێڕای داوای لیبرالیزه كردن و كرانه‌وه‌ی فه‌زای سیاسی، پێشنیاری پرۆژه‌ی ئیسڵاحاتی ئه‌رزی و هه‌ڵوه‌شاندنه‌وه‌ی نیزامی ده‌ره‌به‌گایه‌تییان هێنایه ئاراوه و ده‌زانین كه بوو به هۆی گۆڕانكارییه‌كی گه‌وره. ئه‌وه‌ی دیكه‌یان جیمی كارته‌ر بوو كه هه‌مد یسان داوای كرانه‌وی سیاسی و ره‌چاو كردنی مافی مرۆڤی له شای ئێران كرد كه ده‌زانین بوو به یه‌كێك له هۆكاره‌كانی سه‌رهه‌ڵدانی شۆڕش له ئێران. كێ ده‌ڵێ ئه‌مجاره‌ش حكوومه‌تی دێمۆكراته‌كان له ئه‌مریكا نابێته هۆكارێكی هانده‌ر بۆ گۆڕانی سیاسی له ئێران.؟ئاسۆ:ئۆباما" تائێستا سیاسه‌تێكی ڕوونی به‌رامبه‌رخه‌ڵكی كوردستان ده‌رنه‌بڕیوه‌و له‌به‌رامبه‌ریشدا باس له‌جیهێشتنی له‌عێرا ق،وگفتوگۆو دانوستاندن له‌گه‌ڵ سوریا و ئێران ده‌كات ، پێتان وایه سیاسه‌تی ئه‌مریكا ده‌توانێت سه‌ركه‌وتوبێت له دۆستایه‌تی له‌گه‌ڵ ئه‌وڵاتانه‌ی كه به‌هه‌مووشێوه‌یه‌ك گۆڕٍان ودیموكراسی ڕه‌تده‌كه‌نه‌وه.؟موهته‌دی: منیش له‌و بڕوایه دام هێشتا ئۆباما سیاسه‌تێكی روونی به‌رامبه‌ر خه‌لكی كوردستان ده‌رنه‌بڕیوه. له‌راستیدا، هێشتا نه ئه‌مریكا و نه رۆژئاوا به‌گشتی سیاسه‌تێكی روونیان سه‌باره‌ت به كورد، وه‌كوو نه‌ته‌وه‌یه‌ك و نیشتمانێك، نه‌هێناوه‌ته ئاراوه. راسته كه دۆخی ناوچه‌یی و نێونه‌ته‌وه‌یی كورد ئێستا زۆر له ده‌هه‌كانی پێشوو چاكتره، مه‌ترسیی جێنۆسایدی له‌سه‌ر نه‌ماوه، له فه‌رامۆشی هاتۆته ده‌ر و چۆته ناو سیاسه‌تی جیهانییه‌وه و هتاد، به‌ڵام به هه‌موو ئه‌وانه‌شه‌وه تا ئێستاش كورد وه‌كوو نه‌ته‌وه‌یه‌ك به هه‌موو مافه‌كانییه‌وه به‌ره‌سمی نه‌ناسراوه و هیچ گارانتییه‌كی نێوده‌وڵه‌تی بۆ پاراستنی مافه‌كانی بوونی نییه. له وه‌ڵامی پرسیاره‌كه‌تاندا ده‌بێ بڵێم پێم وا نییه سیاسه‌تی ئه‌مریكا و هیچ ده‌وڵه‌تێكی دیكه له‌م ناوچه‌یه‌دا ئه‌گه‌ر بێتوو كورد له‌به‌ر چاو نه‌گرێت، سه‌ركه‌وتوو بێ، به‌ڵام مه‌رچ ئه‌وه‌یه كه كورد خۆی سیاسه‌تێكی ئاكتیڤی ژیرانه‌ی یه‌كگرتووی هه‌بێ. ئێستا كاتی ئه‌وه هاتووه كه سه‌ركردایه‌تیی سیاسیی كورد له باشوور له‌گه‌ڵا سه‌ركردایه‌تیی سیاسیی كورد له رۆژهه‌ڵات په‌یوه‌ندێكی زۆر جیددیتر و دووربینتر ره‌وچاو بكا. به‌بێ هه‌ماهه‌نگی له‌گه‌ڵا كوردی ئێران سیاسه‌تی كوردی باشوور له‌نگ ده‌مێنێته‌وه. به‌ڵام ئه‌گه‌ر ئه‌و هه‌ماهه‌نگییه هه‌بێ، زۆر كار ده‌كرێت و سه‌ریشمان بێكڵاو نامێنێته‌وه.\nئاسۆ:ئۆباما" داوای دانوستان ده‌كات له‌گه‌ڵ كۆماری ئیسلامی ئێراندا ، به‌بڕوای ئێوه دانووستان له‌گه‌ڵ كۆماری ئیسلامی ئێران،سه‌ركه‌وتن به‌ده‌ست دێنێت.\nموهته‌دی: له‌وانه‌یه پێتان سه‌یر بێ، به‌ڵام من دژی گفتوگۆی ئۆباما له‌گه‌ڵا ئێران نیم و به‌زیانی خه‌ڵكی ئێران و به‌زیانی ئۆپۆزیسیۆنیشی نابینم. له‌ئارادا نه‌بوونی دانوستاندنی راسته‌وخۆی ئه‌مریكا له‌گه‌ڵا ئێران، تا ئێستا ده‌رفه‌تی خۆ دزینه‌وه و ته‌فره‌دانی بۆ رژیمی كۆماری ئیسلامی فه‌راهه‌م كردووه. دانوستاندنی راسته‌وخۆ مه‌جالی مانۆر له ئێران ده‌ستێنێته‌وه و ناچاری ده‌كا به ئا و به نا وه‌ڵامێك بداته‌وه و كێشه‌كان به‌ره‌و یه‌كلایی كردن ده‌با. به‌ڵام ئه‌وه‌ی كه ئاكامی ئه‌و دانوستاندنه چی ده‌بێت، وه‌ڵامه‌كه‌ی هاسان نییه. به‌بڕوای من به‌گشتی دوو سێناریۆ ده‌توانن بێنه دی:یه‌كه‌م ئێران رازی ده‌بێ ده‌ست له پێتاندنی یورانیۆم و به‌رنامه ئه‌تۆمییه‌كه‌ی هه‌ڵگرێ، كه ئه‌وه سه‌رچاوه‌ی نیگه‌رانییه‌كی گه‌وره‌ی هه‌موو رۆژئاوا و دنیای عه‌ره‌بیشه و ئیسرائیلیش ده‌خاته مه‌ترسییه‌وه، هه‌روه‌ها ده‌ست له پشتگیری و هاندانی حه‌ماس و حیزبوڵڵا و داڵده‌دانی تێرۆریزم و شتی له‌و بابه‌ته هه‌ڵگرێ و به‌رامبه‌ر به‌وه ئه‌مریكاش قه‌ولی ئاشت بوونه‌وه و دۆستایه‌تی و هاوكاری سیاسی و ئابووری پێ بدا كه ئه‌م حاڵه‌ته له‌خۆیدا مانای گۆڕانێكی گه‌وره‌ی ئایدیۆلۆژی و سیاسییه بۆ ئێران، مانای ده‌ستهه‌ڵگرتنی رژیمی كۆماری ئیسلامییه له زۆرێك له‌و شیعارانه‌ی كه سێ ده‌هه‌یه پێیه‌وه ده‌ناسرێته‌وه. به واتایه‌كی تر، سازشێكی ئاوای رژیمی ئێران له‌گه‌ڵا ئه‌مریكا، بیه‌وێ و نه‌یه‌وێ و دره‌نگ یا زوو، له بوواری نێوخۆییشدا گۆڕانێكی گه‌وره‌ی به‌دوادا دێت. دیاره داهاتوویه‌كی ئاواش، كه خۆیان به‌ناوی رووخاندنی نه‌رم ناوی لێده‌به‌ن، جێگه‌ی مه‌ترسییه‌كی زۆره بۆ سه‌رانی ئێران و هه‌وڵا ده‌ده‌ن به هه‌موو شێوه‌یه‌ك خۆی لێ ببوێرن.دووهه‌م، ئێران رازی نابێ ده‌ست له هیچكام له‌و سیاسه‌تانه، كه له راستیشدا به‌ردی بناغه‌ی پێناسه‌ی تا ئێستای ده‌وڵه‌تی كۆماری ئیسلامیی ئێرانن، هه‌ڵگرێت و ناچار پاش بێنه و به‌ره و گفتوگۆ و هه‌وڵدان بۆ كات كوشتن كه پێم وانییه بێڵن زۆریش درێژه بكێشێ، عاقیبه‌ت ده‌رده‌كه‌وێ كه ئێران ئاماده نییه و له‌م حاڵه‌ته‌دا ئه‌مریكاش و دنیاش لێی توند ده‌كه‌نه‌وه و سه‌رده‌می ململانێ و گرژی به ته‌وژمێكی زۆرتر له جارانیشه‌وه ده‌ست پێده‌كاته‌وه. من ئه‌گه‌ری حاڵه‌تی دووهه‌م به زیاتر ده‌زانم.\nئاسۆ:له‌گه‌ڵ خۆشحاڵبوونی وڵاتانی ڕۆژهه‌ڵاتی ناوه‌ڕاست، به‌ڵام دوودڵی وگۆمان هه‌یه له‌سیاسه‌تی "ئۆباما "له‌به‌رامبه‌ر كورد، به‌بۆچونی ئێوه تاچه‌ند ئه‌م گۆمانانه له‌جێگای خۆیدایه.\nموهته‌دی: به‌ڵێ، به‌بڕوای من دوودڵی و گومان له‌جێی خۆیه‌تی، به‌ڵام چار هه‌ڵنه‌گر نییه و به سیاسه‌تی دروست و یه‌كگرتوو و به فشاری گونجاو له‌سه‌ر ئه‌مریكا قابیلی گۆڕانه.\nئاسۆ:ئه‌مڕۆ ئێران له‌ڕوی سه‌ربازیی و ته‌كنه‌لۆجییه‌وه پێشكه‌وتنێكی زۆری به‌خۆیه‌وه بینیوه‌و به‌مه‌رج گفتوگۆ له‌گه‌ڵ ئه‌مریكییه‌كان وڵاتانی ڕۆژئاوا ده‌كات ،مه‌رجه سه‌ركییه‌كانی ئێران ،ڕێگه‌دانییه‌تی به وڵاتێكی خاوه‌ن ئه‌تۆمی" وه‌ك خۆیان ده‌ڵێن له‌بواری ئاشتیدا " مه‌رجی دووهه‌میان ڕێگرتنه له‌ده‌ست تیوه‌ردانی "ڕۆژئاوا" له‌كاروباری ناوخۆی ئێران، پرسیاره‌كه‌ی من ئه‌وه‌یه له‌ئه‌گه‌ری ڕازیبونی ئه‌مریكا به‌مه‌رجی دووهه‌می كۆماریئیسلامی ئێران ، چاره‌نوسی گه‌لی كورد له‌كوردستانی ئێران چۆن ده‌بێت .\nموهته‌دی: جارێ پێش هه‌موو شتێك ئێران بۆ ئێمه به‌هێزه، بۆ ئه‌مریكا به‌هێز نییه. پێشم وانییه كه ئه‌مریكا و رۆژئاوا رێگه‌ی ئه‌وه به ئێران بده‌ن ببێته وڵاتێكی خاوه‌ن چه‌كی ئه‌تۆمی، چونكه ئه‌وه كاریگه‌ری له‌سه‌ر هه‌موو ناوچه‌كه داده‌نێت و نه عه‌ره‌ب و نه ئیسرائیل و نه توركیاش شتی وایان بۆ قبووڵا ناكرێ. پێشم وا نییه ئێران مه‌رجه‌كانی خۆی بۆ به‌سه‌ر دنیای رۆژئاوادا بسه‌پێندرێت. پێشبینیشم ئه‌وه نییه كه له داهاتوودا ده‌ستی ده‌وڵه‌تی ئێران له پێشێلكارییه‌كانی مافی مرۆڤ ئاواڵه‌تر ده‌بێ. به‌ڵام به‌ده‌ر له هه‌موو ئه‌وانه‌ش، پرسی نێوخۆیی ئێران زیاتر له هه‌موو شتێك به توانای خودی خه‌ڵكی ئێرانه‌وه به‌ستراوه‌ته‌وه. كوردی ئێرانیش ده‌سته‌وه‌ستان و بێ سیاسه‌ت و بێ خه‌بات نین. ئێستا یه‌كخستنی خه‌باتی سیاسی له كوردستانی رۆژهه‌ڵات و پێكهێنانی به‌ره‌یه‌كی یه‌كگرتوو له هه‌میشه پێویستتره.\nموهته‌دی: حكوومه‌تی هه‌رێمی كوردستان مافی خۆیه‌تی په‌یوه‌ندی ئابووری و دیپلۆماسی له‌گه‌ڵا ئێران هه‌بێت و گه‌رم و گوڕیشی بكا و له‌پێناو به‌رژه‌وه‌ندی هه‌رێم و خه‌ڵكه‌كه‌ی و ئاسایشه‌كه‌ی كه‌ڵكی لێوه‌ر بگرێت. ئێمه‌ش ئۆپۆزیسیۆنی كوردی ئێران به شاهیدیی هه‌مووان زۆر به‌ده‌ربه‌سته‌وه هه‌ڵسوكه‌وتمان له‌گه‌ڵا ئه‌زموونی كوردستانی باشوور كردووه و به‌نۆبه‌ی خۆمان ئه‌و به‌رژه‌وه‌ندانه‌مان لا گرینگ بووه و پاراستوومانن. ته‌نیا ئه‌وه ده‌مێنێته‌وه كه بڵێین ئه‌و په‌یوه‌ندی و دیپلۆماسییه‌ی حكوومه‌تی هه‌رێم و پارته سیاسییه‌كانی باشووری كوردستان نابێ به زیانی كوردی ئێران و به‌رژه‌وه‌نده‌كانی به‌ڕێوه بچێت، چونكه له راستیدا هه‌ر ئێمه بۆ یه‌كتر ده‌مێنینه‌وه.\nموهته‌دی: ده‌بێ وه‌ڵامه‌كانی پێشووم ئه‌وه‌ی ده‌رخستبێ كه من ئه‌ستێره‌ی به‌ختی ده‌وڵه‌تی كۆماری ئیسلامیی ئێران هێنده له دره‌وشانه‌وه نابینم. هه‌ر وه‌ها له‌و بڕوایه‌ش دا نیم كه سیاسه‌تی ئۆباما حه‌تمه‌ن به قازانجی ئێران ده‌شكێته‌وه. بۆیه به هیچ جۆر مه‌سڵه‌حه‌تی هه‌رێمی كوردستانیش له‌وه‌دا نابینم كه به‌و جۆره‌ی جه‌نابت باسی ده‌كه‌ی خۆی به تارانه‌وه گرێ بدات. رژیمی كۆماری ئیسلامی له‌به‌ر ده‌م گۆڕان دایه و ئیمامی زه‌مانیش فریای كه‌وێ هه‌ر دێته گۆڕان، ئه‌وه‌ش له‌رووی دوگمایه‌كی ئایدیۆلۆژیكه ناڵێم به‌ڵكوو له‌رووی لێكدانه‌وه‌یه‌كی واقیعبینانه‌ی كۆمه‌ڵگای ئێران و ره‌وته قووڵه‌كانی نێو ئه‌و كۆمه‌ڵگایه و پێویستییه‌كانی سه‌رده‌م ده‌ڵێم. ئه‌مریكا بیه‌وێ و نه‌یه‌وێ، ئێران هه‌ر ده‌بێ بگۆڕێ و ببێته وڵاتێكی دێمۆكراتیكی فێدرالی. ئه‌م راستییه له پارته سیاسییه‌كانی كوردستانی عێراقیش شاراوه نییه. بێجگه له‌وه، ئۆپۆزیسیۆنی كوردی ئێران گه‌وره‌ترین و كاریگه‌رترین كارتێكن كه له‌حاست ئێران به ده‌ست حكوومه‌تی هه‌رێمی هه‌رێمه‌وه‌ن، كز كردنی ئه‌و كارته وه‌كوو بێده‌ست كردن و بێچه‌ك هێشتنه‌وه‌ی خۆیان وایه، بۆیه له‌و بڕوایه دانیم كه نه له‌رووی به‌رژه‌وه‌ندی باڵای نه‌ته‌وه‌یی گه‌لی كورده‌وه و نه له رووی مه‌سڵه‌حه‌تی سیاسی هه‌رێمی كوردستانه‌وه فه‌رامۆش كردن و په‌راوێز خستن و كز كردنی ئێمه به قازانج بێت. ئه‌گه‌ر ئێمه كز و بیده‌ست بكرێین،له سبه‌ی رۆژی گۆڕاندا، كێ له كوردستانی ئێران ده‌بێته هاوپه‌یمانی راسته‌قینه‌ی كوردستانی باشوور؟ كێ به‌قه‌ده‌ر ئێمه‌مانان خه‌مخۆر و به‌ده‌ربه‌ستی كوردستانیباشووروبه‌رژه‌وه‌نده‌كانییه‌تی و به قه‌ده‌ر ئێمه به‌ڵه‌د و شاره‌زا و نزیك و دۆستی خه‌ڵك و حیزبه‌كانیه‌تی؟ له‌لایه‌كی تریشه‌وه، كێ به‌قه‌ده‌ر ئه‌وان یارمه‌تی و هاوكاری و پشتگیری ئێمه‌ی كردووه كه به‌راستی سپاسیان ده‌كه‌ین. هه‌ر بۆیه‌ش، من به‌پێچه‌وانه پێم وایه كاتی ئه‌وه هاتووه كه حكوومه‌تی هه‌رێم و پارته سیاسیییه‌كانی ئێِره له هه‌میشه زیاتر پشتگیریمان بكه‌ن، ده‌ستگرۆییمان بكه‌ن، وه‌كوو پارتنه‌رێكی راسته‌قینه مامه‌ڵه‌مان له‌گه‌ڵا بكه‌ن و رێككه‌وتنی ستراتێژیكمان له‌گه‌ڵا ببه‌ستن. ئه‌مه خوێندنه‌وه‌یه‌كی مه‌سئوولانه و واقیعبینانه‌ی پاشه‌رۆژمانه و هه‌ر ئه‌مه‌ش له مه‌سڵه‌حه‌تی هه‌موو لایه‌كمان دایه.\nPrevious هه‌ستێک پێش ئه‌نفال …دڵشاد تاقانه\nNext بیره‌وه‌ریه‌كانم ….به‌غدا – 1-… فایق جه‌میل